ആധാര് കാര്‍ഡിന് സുപ്രീംകോടതിയുടെ പച്ചക്കൊടി; സ്വകാര്യ കമ്പനികള്‍ക്ക് വിവരങ്ങള് നല്‍കേണ്ടതില്ല • ഇ വാർത്ത | evartha\nevartha Desk September 26, 2018, 11:51 am September 26, 2018\nആധാറിന്റെ ഭരണഘടനാ സാധുത ശരിവച്ച് സുപ്രീം കോടതി. ആധാറുമായി കേന്ദ്ര സര്‍ക്കാരിന് മുന്നോട്ടു പോകാമെന്നും ചീഫ് ജസ്റ്റീസ് ദീപക് മിശ്ര അധ്യക്ഷനായ ബെഞ്ച് ഉത്തരവിട്ടു. ആധാറിന്റെ ഭരണഘടനാ സാധുതയെയും 2016ലെ ആധാര് നിയമത്തെയും ചോദ്യംചെയ്ത് സമര്‍പ്പിച്ച ഹര്‍ജികളിലാണ് സുപ്രീം കോടതി വിധി.\nഎന്നാല് വിധിയില് ആധാറിന് നിര്‍ണായകനിയന്ത്രണങ്ങള് കൊണ്ടുവന്നു. സെക്ഷന് 57, 33(2) എന്നിവ റദ്ദാക്കിയാണ് ഭൂരിപക്ഷവിധി. ദേശീയസുരക്ഷയുടെ പേരില് വിവരങ്ങള് കൈമാറാനാവില്ല. സ്വകാര്യ കമ്പനികള്‍ക്കും വിവരങ്ങള് നല്‍കരുതെന്ന് വിധി നിര്‍ദേശിക്കുന്നു.\nബാങ്ക് അക്കൌണ്ടുകള് ആധാറുമായി ബന്ധിപ്പിക്കേണ്ടതില്ല. സ്‌കൂള് പ്രവേശനം, പരീക്ഷകള് എന്നിവക്ക് ആധാര് നിര്‍ബന്ധമാക്കരുത്. ആധാറില്ലാത്തതിന്റെ പേരില് കുട്ടികള്‍ക്കുളള അവകാശം നിഷേധിക്കപ്പെടരുത്. വ്യക്തിയുടെ സ്വകാര്യത ലംഘിക്കുന്നതൊന്നും ആധാര് നിയമത്തിലില്ലെന്നും കോടതി നിരീക്ഷിച്ചു.\nസിബിഎസ്ഇ, നീറ്റ് പരീക്ഷകള്‍ക്ക് ആധാര് നിര്‍ബന്ധമാക്കേണ്ടതില്ല. അനധികൃത കുടിയേറ്റക്കാര്‍ക്ക് ആധാര് നല്‍കരുതെന്ന് സര്‍ക്കാറിന് കോടതി നിര്‍ദേശം നല്‍കി. ആധാര് വിവര സംരക്ഷണത്തിന് കേന്ദ്രം അടിയന്തരമായി നിയമനിര്‍മാണം നടത്തണമെന്നും കോടതി ആവശ്യപ്പെട്ടു.\nദേശീയ സുരക്ഷയുടെ ഭാഗമായി ആധാര് വിവരങ്ങള് പരസ്യപ്പെടുത്താമെന്ന ആധാര് നിയമത്തിലെ സെക്ഷന് 33 (1) കോടതി റദ്ദാക്കി. സ്വകാര്യ കമ്പനി സേവനങ്ങള്‍ക്ക് ആധാര് നിര്‍ബന്ധമാക്കുന്ന സെക്ഷന് 157ഉം കോടതി റദ്ദാക്കി. എന്നാല് ആധാറില്ലാത്തതിനാല് പൗരാവകാശം നിഷേധിക്കാനാകില്ലെന്നും കോടതി വ്യക്തമാക്കി. ആധാറിനെ ഏറ്റവും മികച്ചത് എന്ന് പറയാനാകില്ല.\nഎന്നാല് മികച്ചതായിരിക്കുന്നതിനേക്കാള് ഏകീകൃതമായിരിക്കുകയാണ് നല്ലത്. ഏറ്റവും മികച്ചത് എന്നാല് ഒന്നാമതാകുകയെന്നാണ്. എന്നാല് ഏകീകൃതമെന്നാല് ഒന്നേയൊന്ന് എന്നാണ് അര്‍ഥമെന്നും സിക്രി വ്യക്തമാക്കി. ജസ്റ്റിസ് എ കെ സിക്രിയാണ് ആദ്യം വിധി പ്രസ്താവം നടത്തിയത്. ചീഫ് ജസ്റ്റിസ് ദീപക് മിശ്രക്കും ജസ്റ്റിസ് എ എം ഖാന്‍വില്‍ക്കര്‍ക്കും വേണ്ടിയായിരുന്നു സിക്രിയുടെ വിധി പ്രസ്താവം.


ഐ.പി.എല്ലിലെ പരിശീലകന്മാരുടെ പ്രതിഫലം എത്രയെന്നറിയാമോ?\n29 May, 2018 at 02:07 PM\nഐ.പി.എല്ലില് കളിക്കാരുടെ തുക അങ്ങാടിപ്പാട്ടാണ് . എന്നാല് പരിശീലകരുടെ പ്രതിഫലം സംബന്ധിച്ച് ആര്‍ക്കും അറിയില്ല\nഐ.പി.എല്ലില് കളിക്കാരുടെ തുക അങ്ങാടിപ്പാട്ടാണ്. അടിസ്ഥാന വില മുതല് കളിക്കാരെ സംബന്ധിച്ച ഓരോ നീക്കങ്ങളും കളി പ്രേമികള്‍ക്ക് നന്നായി അറിയാം. എന്നാല് ഇവരെ പരിശീലിപ്പിക്കുന്നവരുടെ പ്രതിഫലത്തെക്കുറിച്ച് അറിയുമോ?. ഒരു ദേശീയ മാധ്യമത്തില് വന്ന റിപ്പോര്‍ട്ട് പ്രകാരം പരിശീലകരില് ഏറ്റവും കൂടുതല് പ്രതിഫലം പറ്റുന്നത് ഡല്‍ഹി ഡയര് ഡെവിള്‍സ് കോച്ച് രാഹുല് ദ്രാവിഡാണെന്നാണ്. അതായത് വര്‍ഷത്തില് 4.5 കോടിയാണ് ദ്രാവിഡിന്റെ പ്രതിഫലം. രണ്ട് വര്‍ഷം മുമ്പ് ഓസ്‌ട്രേലിയയുടെ റിക്കി പോണ്ടിങ്ങും മുംബൈ ഇന്ത്യന്‍സിനായി ഏതാണ്ട് ഇൗ തുകയാണ് വാങ്ങിയത്.\nതൊട്ടുപിന്നില് ബംഗളൂരു റോയല് ചാലഞ്ചേഴ്‌സിന്റെ പരിശീലകന് ഡാനിയേല് വെട്ടോറിയാണ്. പ്രതിഫലം 3.5 കോടി. കൊല്‍ക്കത്ത നൈറ്റ് റൈഡേഴ്‌സിന്റെ ജാക്കസ് കല്ലീസിനും ഇതെ തുകയാണ്. വീരേന്ദരര് സെവാഗ്(കിങ്‌സ് ഇലവന് പഞ്ചാബ്-2.3 മുതില്3കോടി വരെ) മഹേള ജയവര്‍ധന(മുംബൈ ഇന്ത്യന്‍സ്-2.3 മുതല്3കോടി വരെ) ടോം മൂഡി(സണ് റൈസേഴ്‌സ് ഹൈദരാബാദ്-2.3 മുതല്3കോടി വരെ) സ്റ്റീഫന് ഫ്ളമിങ്( റൈസിങ് പൂനെ സൂപ്പര് ജിയന്റ്‌സ്-2.3 മുതല്3കോടി വരെ). ഗുജറാത്തിന്റെ പരിശീലകന്റെ കാര്യം വാര്‍ത്തയില് പറയുന്നില്ല. ഏറ്റവും കുറവ് ഗുജറാത്തിന്റെ പരിശീലകനായ ഒാസ്ട്രലിയക്കാരന് ബ്രാഡ് ഹോജിനാണ്.\nമുംബൈയുടെ മാര്‍ഗനിര്‍ദ്ദേശകന് എന്ന നിലയ്ക്ക് സച്ചിന്റെ പ്രതിഫലം സംബന്ധിച്ച് ധാരണയില്ല. ഒരു പക്ഷെ ദ്രാവിഡ് വാങ്ങുന്നതിനേക്കാളും വലിയ തുകയാവാനാണ് സാധ്യതയെന്നാണ് റിപ്പോര്‍ട്ട്. ഐ.പി.എല് തുടങ്ങിയ 2008ല് പരിശീലകന്മാരുടെ ആവറേജ് പ്രതിഫലം 40 ലക്ഷമായിരുന്നു. ഐ.പി.എല് പത്താം വര്‍ഷത്തിലേക്ക് അടുത്തപ്പോള് പ്രതിഫലത്തില് വര്‍ധനവാണ് കാണുന്നത്. എന്നാല് വമ്പന് കളിക്കാര്‍ക്ക് ലഭിക്കുന്ന പ്രതിഫലത്തിന്റെ അടുത്ത് വരുന്നില്ല ഇത്. കളിക്കാരുടെ അടിസ്ഥാന വിലയില് വലിയ മാറ്റമൊന്നും സംഭവിച്ചിട്ടില്ല. അതേസമയം പരിശീലകര്‍ക്ക് ലഭിക്കുന്ന ഈ തുക പോരെന്നും ക്രിക്കറ്റ് ആരാധകര്‍ക്കിടയില് അടക്കം പറച്ചിലുണ്ട്.


വിവാഹ വേഷത്തിൽ ജി പി – അമ്പരന്ന് ആരാധകർ!! – Malayalam Movie Hits\nവിവാഹ വേഷത്തിൽ ജി പി – അമ്പരന്ന് ആരാധകർ!!\nMar 21, 2021 Mar 21, 2021 Admin\nമലയാളത്തിലെ മിനിസ്‌ക്രീനിൽ ഏറ്റവും കൂടുതൽ ആരാധകരുള്ള അവതാരകാരനും നടനുമൊക്കെയാണ് ജി പി എന്ന ചുരുക്കപ്പേരിൽ അറിയപെടുന്ന ഗോവിന്ദ് പദ്മസൂര്യ. ഏറ്റവും കൂടുതൽ പെൺകുട്ടികൾ ആരാധകരായിട്ടുള്ള താരം കൂടിയാണ് ജി പി. മഴവിൽ മനോരമ സംപ്രേക്ഷണം ചെയ്ത ഡി ഫോർ ഡാൻസ് എന്ന റിയാലിറ്റി ഷോയുടെ അവതാരകാരനായെത്തി പ്രേക്ഷകരുടെ മനം കവർന്ന താരത്തിനു സോഷ്യൽ മീഡിയയിലും അല്ലാതെയും നിരവധി ആരാധകരാണുള്ളത്.\nഎന്നാൽ ഇപ്പോൾ എല്ലാ ആരാധികമാരെയും അമ്പരപ്പിച്ചിരിക്കുകയാണ് സോഷ്യൽ മീഡിയയിൽ പ്രചരിക്കുന്ന ജി പി യുടെ ഒരു ഫോട്ടോ. നടി ദിവ്യ പിള്ളക് ഒപ്പം തുളസിമാല ചാർത്തി നിൽക്കുന്ന ജി പി യുടെ ചിത്രമാണ് ഇപ്പോൾ സോഷ്യൽ മീഡിയയിൽ സംസാര വിഷയം. ചിത്രം പുറത്തു വന്നതോടെ രഹസ്യമായി താരത്തിന്റെ വിവാഹം കഴിഞ്ഞോ എന്നതാണ് ആരാധകരുടെ സംശയം.\nഎന്നാൽ ചിത്രത്തെ കുറിച്ചു ജി പി യോ ദിവ്യയോ ഇതുവരെ പ്രതികരിച്ചിട്ടില്ല. ഇരുവരും ഒന്നിച്ചു വിധികർത്തകളായി എത്തുന്ന പ്രോഗ്രാമാണ് സീ കേരളത്തിലെ ‘മിസ്റ്റർ ആൻഡ്മിസ്സിസ്’. ഈ ഷോയിലൂടെ ഇരുവരും പ്രണയത്തിലായാതാണോ എന്നും ആരാധകർക്ക് സംശയം ഉണ്ട്.\nസോഷ്യൽ മീഡിയയിൽ തരംഗമായി മാറിയ ചിത്രം ഏതെങ്കിലും പ്രോഗ്രാമിൻറെ പരസ്യമാണോ അതോ രണ്ടുപേരും ശരിക്കും വിവാഹിതരായതാണോ എന്നും സംശയമാണ്. ഇരുവരുടെയും പ്രതികരണത്തിനു വേണ്ടി കാത്തിരിക്കുകയാണ് ഇപ്പോൾ ആരാധകരെല്ലാം.\nമാലിദ്വീപിൽ അവധി ആഘോഷിച്ച് കനിഹ – ബിക്കിനിയിൽ അതീവ ഗ്ലാമറസായി താരം.\nനടന് കൃഷ്ണകുമാറും കുടുംബവും ഈ ലോക്ഡൗണ് കാലത്ത് വാര്‍ത്തകളില് നിറഞ്ഞ് നില്‍ക്കുകയായിരുന്നു. നാല് പെണ്‍മക്കള്‍ക്കും ഭാര്യയ്‌ക്കൊപ്പം കഴിയുന്നത് കൊണ്ട് തന്നെ വീട്ടില്...


ജില്ലാ ട്രഷറി ജപ്തി ചെയ്യാന് കോടതി ഉത്തരവ് | Treasury attached for payment default - Malayalam Oneindia\nജില്ലാ ട്രഷറി ജപ്തി ചെയ്യാന് കോടതി ഉത്തരവ്\nതിരുവനന്തപുരം: ജില്ലാ ട്രഷറിയില് സംസ്ഥാന സര്‍ക്കാരിനുള്ള എല്ലാ അക്കൗണ്ടുകളും കോടതി മരവിപ്പിച്ചു. കല്ലറ ജലസേചന പദ്ധതിയുമായി ബന്ധപ്പെട്ട് തിരുവനന്തപുരം പ്രിന്‍സിപ്പല് സബ്കോടതി നല്‍കിയ വിധി നടപ്പാക്കാനുള്ള നിര്‍ദ്ദേശം നടപ്പിലാക്കാത്തതിനാലാണ് കോടതി ഈ ഉത്തരവിട്ടത്. കരാറുകാരന് നല്‍കാനുള്ള കുടിശ്ശിക തുക കൊടുക്കാത്തതിനാല് ജില്ലാ ട്രഷറിയിലെ മുഴുവന് പണവും ജ-പ്തി ചെയ്യാനും തിരുവനന്തപുരം പ്രിന്‍സിപ്പല് സെഷന്‍സ് കോടതി ഉത്തരവിട്ടിട്ടുണ്ട്.\n1982 മുതല് നിലവിലുള്ള കേസില് കരാറുകാരനും വാദിയുമായിരുന്ന പരേതനായഎ.വൈ.എബ്രഹാമിന് 1.85 കോടി രൂപയാണ് സര്‍ക്കാര് നല്‍കേണ്ടിയിരുന്നത്. ഇതിന്റെ ആദ്യഗഡുവായ 15,64,000 രൂപ കഴിഞ്ഞ ദിവസത്തിനകം നല്‍കണമെന്നായിരുന്നുകോടതി നിര്‍ദ്ദേശം. ഇത് സര്‍ക്കാര് പാലിക്കാത്തതിനെ തുടര്‍ന്നാണ് ജില്ലാ ട്രഷറിയിലെ സര്‍ക്കാര് അക്കൗണ്ടുകള് മരവിപ്പിച്ച് കോടതി ഉത്തരവായത്.\nട്രഷറിയിലെ പണം ജപ്തി ചെയ്യാനുള്ള ഈ നടപടി ഒഴിവാക്കണമെന്ന് ആവശ്യപ്പെട്ട് ജ-ില്ലാ സര്‍ക്കാര് പ്ലീഡര് കോടതിയില് റിവ്യൂ ഹര്‍ജ-ി നല്‍കിയിട്ടുണ്ട്. ഇത് തിങ്കളാഴ്ച പരിഗണിക്കും.\n1985 ലാണ് എബ്രഹാം കേസ് നല്‍കിയിരുന്നത്. എബ്രഹാമിന്റെ മരണത്തെ തുടര്‍ന്ന് ഭാര്യയും മക്കളും കേസ് ഏറ്റെടുത്തു നടത്തി. ഇവര്‍ക്ക് നല്‍കാനുള്ള പണം കോടതിയില് കെട്ടി വയ്ക്കണമെന്ന് പല തവണ ഉത്തരവുണ്ടായിട്ടും സര്‍ക്കാര് തയ്യാറായില്ല. ഇതിനിടെ സര്‍ക്കാരിന്റെ ഹര്‍ജി പരിഗണിച്ച ഹൈക്കോടതി നല്‍കേണ്ട തുക 82.82 ലക്ഷമായി കുറച്ചിരുന്നു.\nപണം ലഭിക്കണമെന്ന് എബ്രഹാമിന്റെ ഭാര്യയും മക്കളും എക്സിക്യൂഷന് പെറ്റിഷന് നല്‍കിയെങ്കിലും സാമ്പത്തിക പ്രതിസന്ധി ആയതുകൊണ്ട് തുക നല്‍കാന് കഴിയില്ലെന്നായിരുന്നു ജ-ലവിഭവ വകുപ്പിന്റെ നിലപാട്.\nപണം ആവശ്യപ്പെട്ട് കോടതി ട്രഷറി ഓഫീസര്‍ക്ക് നോട്ടീസ് ആവശ്യപ്പെട്ടു. കേസിലെ പ്രതിയായ സൂപ്രണ്ടിംഗ് എഞ്ചിനീയറുടെ പേരില് ട്രഷറിയില് പണമില്ലെന്ന് മറുപടി കിട്ടി. ഇതേ തുടര്‍ന്നാണ് ട്രഷറിയിലെ പണം മുഴുവന് ജപ്തി ചെയ്യാന് വിധിയുണ്ടായത്.


Janmabhumi| ജമാ അത്തെ ഇസ്ലാമിയുമായി സിപിഎം യോജിച്ച് പ്രവര്‍ത്തിച്ചു; പരസ്പരം മനസിലാക്കിയിരുന്നു; മുസ്ലീം മതരാഷ്ട്രവാദികളുമായുള്ള ചങ്ങാത്തം വെളിപ്പെടുത്തി പാലോളി\nജമാ അത്തെ ഇസ്ലാമിയുമായി സിപിഎം യോജിച്ച് പ്രവര്‍ത്തിച്ചു; പരസ്പരം മനസിലാക്കിയിരുന്നു; മുസ്ലീം മതരാഷ്ട്രവാദികളുമായുള്ള ചങ്ങാത്തം വെളിപ്പെടുത്തി പാലോളി\nJanuary 13, 2021, 06:40 p.m.\nപരസ്പരം മനസിലാക്കികൊണ്ടാണ് പ്രവര്‍ത്തിച്ചത്. അന്നൊരു പെതുശത്രുവിനെ നേരിടാനാണ് ഒരുമിച്ചതെന്ന്. ആദ്യ മോദി സര്‍ക്കാര് അധികാരത്തില് വരുമെന്ന് ആരും പ്രതീക്ഷിച്ചിരുന്നില്ല. രണ്ടാം തെരഞ്ഞെടുപ്പിലും ബിജെപിയെ നേരിടാന് മറ്റു പാര്‍ട്ടികള്‍ക്ക് കഴിഞ്ഞിട്ടില്ല. വേങ്ങര എംഎല്‍എയും മുസ്ലീം ലീഗ് നേതാവുമായ കെ.എന്.എ ഖാദറും മാധ്യമ പ്രവര്‍ത്തകനായ എന്.പി രാജേന്ദ്രനും ചേര്‍ന്ന് നടത്തിയ സംയുക്ത അഭിമുഖത്തിലാണ് പാലോളി മുഹമ്മദ് കുട്ടി ഇക്കാര്യങ്ങള് പറഞ്ഞത്.\nതിരുവനന്തപുരം: മുസ്ലീം മതരാഷ്ട്രത്തിന് വേണ്ടി വാദിക്കുന്ന ജമാ അത്തെ ഇസ്ലാമിയുമായി സിപിഎം യോജിച്ച് പ്രവര്‍ത്തിച്ചിരുന്നുവെന്ന് സിപിഎം കേന്ദ്ര കമ്മറ്റി അംഗവും മുന്‍മന്ത്രിയുമായ പാലോളി മുഹമ്മദ് കുട്ടി. നിയമസഭാ ടിവിക്ക് നല്‍കിയ അഭിമുഖത്തിലാണ് അദേഹം ഇക്കാര്യം വെളിപ്പെടുത്തിയിരിക്കുന്നത്.\n'ജമാഅത്തെ ഇസ്ലാമിയുമായി യോജിച്ചിരുന്ന ഘട്ടമുണ്ടായിരുന്നു. ജമാഅത്തിനെ ഞങ്ങള് മനസിലാക്കത്തതുകൊണ്ടോ ഞങ്ങളെ ജമാഅത്ത് മനസിലാക്കത്തതുകൊണ്ടോ പറ്റിയ അബന്ധമല്ല അത്. അക്കാലത്ത് രണ്ട് കൂട്ടര്‍ക്കും ശത്രുവായിട്ടുള്ള ഒരാളുണ്ടായിരുന്നു. അതിനെ നേരിടാനുള്ള താല്‍പര്യം അവര്‍ക്കുമുണ്ട്, ഞങ്ങള്‍ക്കുമുണ്ട്. അതാണ് അതിന്റെ യോജിപ്പെന്നാണ് അഭിമുഖത്തില് പാലോളി മുഹമ്മദ് കുട്ടി പറഞ്ഞത്.\nമുഖ്യമന്ത്രി പിണറായി വിജയന് നടത്തിയ കേരള പര്യടനത്തില് നിന്നും മതമൗലികവാദികളായ ജമാ അത്തെ ഇസ്ലാമിയെ ഒഴിവാക്കിയിരുന്നു. എന്നാല്, പാലൊളിയുടെ വെളിപ്പെടുത്തലിലൂടെ സിപിഎമ്മിന്റെ ഇരട്ടമുഖമാണ് പുറത്തുവന്നിരിക്കുന്നത്.\nബംഗാളില് ഉവൈസിയുടെ പാര്‍ട്ടിയുമായി കൂട്ടുകൂടാന് സിപിഎം; മുസ്ലീം മതപണ്ഡിതനുമായി ചര്‍ച്ചനടത്തി കോണ്‍ഗ്രസും; പച്ചച്ചെങ്കൊടി സഖ്യം ബംഗാളിലും\nഇന്ത്യന് ദേശീയതയില് ഊന്നിയ പാര്‍ട്ടിയുടെ ഭാഗമാകാന് താല്‍പര്യം; എന്‍ഡിഎയുടെ ഭാഗമായി തിരഞ്ഞെടുപ്പ് രംഗത്ത് ഇറങ്ങും; നയം വ്യക്തമാക്കി ജേക്കബ് തോമസ്


ജില്ലയിൽ 959 പേർക്കുകൂടി കോവിഡ്; ടെസ്റ്റ് പോസിറ്റിവിറ്റി നിരക്ക് 27.59 : Deepika.com Nattu Visesham\nകൽപ്പറ്റ: ജില്ലയിൽ 959 പേരിൽക്കൂടി കോവിഡ് സ്ഥിരീകരിച്ചതായി ജില്ലാ മെഡിക്കൽ ഓഫീസർ ഡോ.ആർ. രേണുക അറിയിച്ചു. 250 പേർ രോഗമുക്തി നേടി. 948 പേർക്കു സന്പർക്കത്തിലൂടെയാണ് രോഗബാധ. 11 പേർ പുറമേനിന്നു വന്നതാണ്. ഒന്പതു ആരോഗ്യപ്രവർത്തകരിലും രോഗം സ്ഥീരികരിച്ചു. 27.59 ആണ് ജില്ലയിൽ ടെസ്റ്റ് പോസിറ്റിവിറ്റി നിരക്ക്.\nബത്തേരി-95, കൽപ്പറ്റ-84, മേപ്പാടി-76, അന്പലവയൽ-66, മുട്ടിൽ-56, മീനങ്ങാടി-52, പൂതാടി-43, മാനന്തവാടി- 42, നൂൽപ്പുഴ-41, പുൽപ്പള്ളി-40, നെൻമേനി-37, പടിഞ്ഞാറത്തറ-36, കണിയാന്പറ്റ-35, തൊണ്ടർനാട്-30, തവിഞ്ഞാൽ-29, വെങ്ങപ്പള്ളി-27, പനമരം-26, പൊഴുതന, വൈത്തിരി-25 വീതം, മുള്ളൻകൊല്ലി-21, മൂപ്പൈനാട്-19, തിരുനെല്ലി-17, എടവക-10, വെള്ളമുണ്ട-ഒന്പത്, കോട്ടത്തറ-അഞ്ച്, തരിയോട്-രണ്ട് എന്നിങ്ങനെയാണ് സന്പർക്കത്തിലൂടെ രോഗം ബാധിച്ചവരുടെ എണ്ണം.\nതമിഴ്നാട്ടിൽനിന്നുവന്ന രണ്ടു അന്പലവയൽ സ്വദേശികൾ, പടിഞ്ഞാറത്തറ സ്വദേശി, ബിഹാറിൽ നിന്നുവന്ന പുൽപ്പള്ളി സ്വദേശി, കർണാടകയിൽനിന്നുവന്ന രണ്ടു മാനന്തവാടി സ്വദേശികൾ, ഓരോ അന്പലവയൽ, എടവക, കണിയാന്പറ്റ, വൈത്തിരി, വെങ്ങപ്പള്ളി സ്വദേശികൾ എന്നിവരാണ് വൈറസ് ബാധയേറ്റ മറ്റാളുകൾ.\nപനമരം-16, നെൻമേനി-13, കണിയാന്പറ്റ-എട്ട്, പുൽപ്പള്ളി, വെള്ളമുണ്ട-ഏഴുവീതം, മാനന്തവാടി, തിരുനെല്ലി-ആറുവീതം, കൽപ്പറ്റ, ബത്തേരി, തരിയോട്, തമിഴ്നാട്, അഞ്ചുവീതം, മേപ്പാടി, എടവക, അന്പലവയൽ-നാലുവീതം, മുട്ടിൽ, ബംഗളൂരു-മൂന്ന്, കോട്ടത്തറ, മൂപ്പൈനാട്, പടിഞ്ഞാറത്തറ, പൊഴുതന-രണ്ടുവീതം, നൂൽപ്പുഴ, തവിഞ്ഞാൽ, പൂതാടി, കണ്ണൂർ, കാസർഗോഡ്-ഒന്നുവീതം, വീടുകളിൽ ചികിത്സയിലായിരുന്ന 136 പേർ എന്നിങ്ങനെയാണ് രോഗമുക്തിയായവരുടെ കണക്ക്.\nജില്ലയിൽ ഇതിനകം 43,125 പേരിലാണ് കോവിഡ് സ്ഥിരീകരിച്ചത്. ഇതിൽ 31,701 പേർ രോഗമുക്തരായി. 10,359 പേർ ചികിത്സയിലാണ്. പ്രതിരോധ നടപടികളുടെ ഭാഗമായി 2,007 പേരെ പുതുതായി നിരീക്ഷണത്തിലാക്കി. 1,443 പേർ നിരീക്ഷണകാലം പൂർത്തിയാക്കി. നിലവിൽ 29,793 പേരാണ് നിരീക്ഷണത്തിൽ. ജില്ലയിൽനിന്നു ഇന്നലെ 3,592 സ്രവ സാന്പിൾ പരിശോധനയ്ക്കു അയച്ചു.


Finally Prithviraj outs that happy news - Malayalam Filmibeat\nആഗസ്റ്റ് സിനിമാസില് നിന്നും വഴി പിരിയുമ്പോള് സ്വന്തമായി നിര്‍മ്മാണ കമ്പനിയുമായി എത്തുമെന്ന് പൃഥ്വിരാജ് വ്യക്തമാക്കിയിരുന്നു. ഫേസ്ബുക്കിലൂടെയാണ് താരം ഇക്കാര്യത്തെക്കുറിച്ച് അറിയിച്ചത്. നീണ്ട കാത്തിരിപ്പിനൊടുവില് സ്വന്തം പ്രൊഡക്ഷന് കമ്പനിയുമായി എത്തിയിരിക്കുകയാണ് പൃഥ്വിരാജ്. ഫേസ്ബുക്കിലൂടെയാണ് താരം ഈ സന്തോഷവാര്‍ത്ത പുറത്തുവിട്ടത്.\nപൃഥ്വിരാജ് പ്രൊഡക്ഷന്‍സെന്നാണ് നിര്‍മ്മാണ കമ്പനിക്ക് പേര് നല്‍കിയിട്ടുള്ളത്. കഴിഞ്ഞ ഒരു വര്‍ഷമായി താനും സുപ്രിയയും ഇതുമായി ബന്ധപ്പെട്ട തിരക്കിലായിരുന്നുവെന്നും താരം കുറിച്ചിട്ടുണ്ട്. നിലപാടുകള് കൊണ്ട് മാത്രമല്ല പ്രവര്‍ത്തിയിലും വ്യത്യസ്തനാണ് താനെന്ന് അടുത്തിടെ താരം തെളിയിച്ചിരുന്നു. അതിന് പിന്നാലെയാണ് പുതിയ സന്തോഷവാര്‍ത്തയുമായി എത്തിയത്.\nസ്വന്തമായി പ്രൊഡക്ഷന് കമ്പനി\nമാതാപിതാക്കളുടെയും ജേഷ്ഠ്യന്റെയും പാത പിന്തുടര്‍ന്നാണ് പൃഥ്വിരാജ് സിനിമയിലേക്കെത്തിയത്. രഞ്ജിത് സംവിധാനം ചെയ്ത നന്ദനമായിരുന്നു ആദ്യം റിലീസ് ചെയ്തത്. മികച്ച പ്രതികരണമായിരുന്നു ഈ ചിത്രത്തിന് ലഭിച്ചത്.\nആഗസ്റ്റ് സിനിമാസില് നിന്നും പിന്‍മാറിയത്\nതമിഴ് താരമായ ആര്യ, സന്തോഷ് ശിവന്, ഷാജി നടേശന് എന്നിവര്‍ക്കൊപ്പം ചേര്‍ന്ന് ആഗസ്റ്റ് സിനിമാസ് തുടങ്ങുമ്പോള് പൃഥ്വിയും ഒപ്പമുണ്ടായിരുന്നു. നിരവധി സിനിമകളാണ് ഇവരുടേതായി പുറത്തുവന്നത്. ഇടയ്ക്ക് വെച്ച് പൃഥ്വി ഇതില് നിന്നും പിന്‍വാങ്ങുകയായിരുന്നു.\nപുതിയ നീക്കത്തിന് പിന്നില്\nസ്വന്തമായി പ്രൊഡക്ഷന് കമ്പനി തുടങ്ങുന്നതിന് വേണ്ടിയാണ് ആഗസ്‌ററ് സിനിമാസില് നിന്നും പിന്‍മാറിയത്. അത്തരത്തിലൊരു സന്തോഷ വാര്‍ത്തയുമായി താന് എത്തുമെന്നും താരം അന്ന് വ്യക്തമാക്കിയിരുന്നു.\nമലയാള സിനിമയിലേക്ക് പുതിയ നിര്‍മാണ കമ്പനി എത്തുന്ന സന്തോഷ വാര്‍ത്ത പൃഥ്വിരാജ് തന്നെയാണ് പുറത്തുവിട്ടത്. പൃഥ്വിരാജ് പ്രൊഡക്ഷന്‍സിന്റെ ലിങ്കും താരം പങ്കുവെച്ചിട്ടുണ്ട്.\nഎല്ലാം തന്ന സിനിമയ്ക്കുള്ള സമര്‍പ്പണം\nമലയാള സിനിമയ്ക്ക് അഭിമാനിക്കാവുന്ന തരത്തില് മികച്ച ഒരു പറ്റം സിനിമകള്‍ക്ക് വഴിയൊരുക്കുന്നതിന് വേണ്ടിയാണ് താന് ഇതിലൂടെ ഉദ്ദേശിക്കുന്നതെന്നും പൃഥ്വി വ്യക്തമാക്കിയിട്ടുണ്ട്.\nഒരു വര്‍ഷത്തോളം സമയമെടുത്താണ് പൃഥ്വിരാജ് സ്വന്തം സംരംഭവുമായി എത്തുന്നത്. മലയാള സിനിമയിലെ നിര്‍മ്മാണ മേഖലയിലേക്കുള്ള ചുവടുവെപ്പിന് ഇത്രയും സമയമെടുത്തതിനെക്കുറിച്ചുളള കാരണവും താരം വ്യക്തമാക്കിയിട്ടുണ്ട്.\nപൃഥ്വിരാജ് പ്രൊഡക്ഷന്‍സിന്റെ തുടക്കവുമായി ബന്ധപ്പെട്ട കൂടുതല് ചോദ്യങ്ങള്‍ക്കുള്ള ഉത്തരം അടുത്ത് വരുന്ന പ്രഖ്യാപനങ്ങളിലൂടെ നിങ്ങള്‍ക്ക് ലഭിക്കുമെന്നും പൃഥ്വി കുറിച്ചിട്ടുണ്ട്.\nസുപ്രിയയും താനും അഭിമാനപുരസ്സരം പൃഥ്വിരാജ് പ്രൊഡക്ഷന്‍സ് അവതരിപ്പിക്കുന്നുവെന്ന് പറഞ്ഞാണ് പൃഥ്വി കുറിപ്പ് അവസാനിപ്പിച്ചത്. ഇതിനോടകം തന്നെ താരത്തിന്റെ പോസ്റ്റിനെ ആരാധകര് ഏറ്റെടുത്തുകഴിഞ്ഞു.\nപുതിയ കാര് സ്വന്തമാക്കി\n3 കോടിക്ക് മുകളില് വരുന്ന ലംബോര്‍ഗിനിയുടെ ഹുറാക്കാന് കാര് താരം അടുത്തിടെ സ്വന്തമാക്കിയിരുന്നു. ഇഷ്ട നമ്പര് ലഭിക്കുന്നതിനായി ഏഴ് ലക്ഷം രൂപയാണ് പൃഥ്വി മുടക്കിയത്.\nനികുതി അടച്ച് മാതൃകയായി\nകേരളത്തിലെ നികുതിയില് നിന്നും രക്ഷപ്പെടുന്നതിനായി താരങ്ങള് പുതുച്ചേരിയില് വ്യാജ മേല്‍വിലാസത്തില് കാര് രജിസ്റ്റര് ചെയ്യുന്നത് തുടരുന്നതിനിടയിലാണ് പുതിയ കാര് കേരളത്തില് രജിസ്റ്റര് ചെയ്ത് പൃഥ്വി മാതൃകയായത്.\nമോട്ടോര് വാഹന വകുപ്പിന്റെ പ്രശംസ\nപൃഥ്വിയുടെ പുതിയ പ്രവര്‍ത്തിയെ മോട്ടോര് വാഹന വകുപ്പ് പ്രശംസിച്ചിരുന്നു. ചിത്രീകരണ തിരക്കുകളിലായതിനാല് സുപ്രിയയുടെ അച്ഛനായിരുന്നു രജിസ്‌ട്രേഷനായി എത്തിയത്.\nവാക്കില് മാത്രമല്ല പ്രവര്‍ത്തിയിലും\nനിലപാടുകളില് മാത്രമല്ല പ്രവര്‍ത്തിയിലും ഏറെ വ്യത്യസ്തനാണെന്ന് പൃഥ്വിരാജ് തെളിയിച്ച സംഭവം കൂടിയായിരുന്നു ഇത്. സ്ത്രീവിരുദ്ധതയുള്ള സിനിമകളുമായി സഹകരിക്കില്ലെന്ന് താരം പരസ്യമായി പ്രഖ്യാപിച്ചിരുന്നു.\nസഹപ്രവര്‍ത്തകയ്ക്ക് നല്‍കിയ പിന്തുണ\nകൊച്ചിയിലേക്കുള്ള യാത്രയ്ക്കിടെ ആക്രമണത്തിനിരയായ സഹപ്രവര്‍ത്തകയ്ക്ക് പൃഥ്വി പിന്തുണയും ഏറെ ശ്രദ്ധിക്കപ്പെട്ടിരുന്നു. ആ സംഭവത്തിന് ശേഷമാണ് താരം പുതിയ തീരുമാനമെടുത്തത്.\nവനിതാദിനത്തില് വ്യത്യസ്തമായ ആശംസ\nഅമ്മയ്ക്കും സുപ്രിയയ്ക്കും അലംകൃതയ്ക്കുമൊപ്പം നില്‍ക്കുന്ന ചിത്രത്തിനൊപ്പമാണ് താരം വനിതാദിന ആശംസ നേര്‍ന്നത്. പോസ്റ്റ് കാണൂ.\nപൃഥ്വിയുടെ പോസ്റ്റ് കാണൂ\nപൃഥ്വിരാജിന്റെ പോസ്റ്റ് കാണൂ.\nമൈ സ്റ്റോറി റിലീസിനൊരുങ്ങുന്നു\nഒന്നിനൊന്ന് വ്യത്യസ്തമായ നിരവധി ചിത്രങ്ങളാണ് പൃഥ്വിരാജിന്‍റേതായി പുറത്തിറങ്ങാനുള്ളത്. റോഷ്നി ദിനകര് ചിത്രമായ മൈ സ്റ്റോറിയാണ് അടുത്തതായി തിയേറ്ററുകളിലേക്ക് എത്തുന്നത്. 2018 ല് തിയേറ്ററുകളിലേക്കെത്തുന്ന ആദ്യ സിനിമ മൈ സ്റ്റോറിയാണ്.\nആടുജീവിതത്തില് ജോയിന് ചെയ്തു\nബെന്യാമിന്‍റെ ആടുജീവിതത്തിലാണ് പൃഥ്വി ഇപ്പോള് അഭിനയിച്ചുകൊണ്ടിരിക്കുന്നത്. ചിത്രത്തിലെ നജീബാവുന്നതിന് വേണ്ടി ശരീരഭാരം കുറയ്ക്കുന്നുവെന്ന് താരം വ്യക്തമാക്കിയിരുന്നു. അമല പോളാണ് ചിത്രത്തിലെ നായിക.\nസിനിമയില് നിന്നും മോശം അനുഭവങ്ങള് നേരിടേണ്ടി വന്നൊരു താരമായിരുന്നു സുകുമാരന്. തന്നെ അംഗീകരിക്കാത്തവര് പോലും തന്റെ മക്കളുടെ ഡേറ്റിനായി കാത്തിരിക്കുന്ന അവസ്ഥ വരുമെന്ന് അന്നേ അദ്ദേഹം പ്രവചിച്ചിരുന്നു.\nFinally Prithviraj outs that happy news.


അമോണിയാ ടാങ്കര് ലോറി അപകടം, രണ്ട് മരണം | Major gas leak as tanker lorry capsizes,2killed - Malayalam Oneindia\nഅമോണിയാ ടാങ്കര് ലോറി അപകടം, രണ്ട് മരണം\nകോഴിക്കോട്: അമോണിയാ വാതകം നിറച്ച ടാങ്കര് ലോറിയും ചരക്ക് ലോറിയും തമ്മില് കൂട്ടിയിടിച്ച് രണ്ടു പേര് മരിച്ചു.\nടാങ്ക് പൊട്ടി അമോണിയ വാതകം പരിസരമാകെ പരന്നതിനെ തുടര്‍ന്ന് പരിസരവാസികള് തങ്ങളുടെ വീടുകളില് നിന്നും ഒഴിഞ്ഞുപോയി.\nഡിസംബര് 20 പുലര്‍ച്ചെ ഒരു മണിയോടെ കോഴിക്കോടിനടുത്ത് എരഞ്ഞിപാലത്ത് സംഭവം നടന്നത്. മംഗലാപുരത്ത് നിന്ന് വരികയായിരുന്ന ടാങ്കര് ലോറി വയനാട്ടില് നിന്ന് വരികയായിരുന്ന ചരക്ക് ലോറിയുമായി കൂട്ടിയിടിച്ചാണ് അപകടമുണ്ടായത്. ചരക്ക് ലോറിയിലെ ഡ്രൈവറും ക്ലീനറുമാണ് മരിച്ചത്.\nഅപകടം നടന്ന സ്ഥലത്തിനടുത്തുള്ള ആളുകളോട് മുന്‍കരുതലെന്ന നിലയില് സ്ഥലം വിട്ടുപോകാന് ആവശ്യപ്പെട്ടിട്ടുണ്ട്.\nഅപകടത്തെ തുടര്‍ന്ന് നൂറ് മീറ്ററോളം പ്രദേശത്ത് കനത്ത പുക നിറഞ്ഞു. കണ്ണുകള്‍ക്ക് അസ്വാസ്ഥ്യവും വാതകത്തിന്റെ അസുഖകരമായ ഗന്ധവും അനുഭവപ്പെട്ടതിനെ തുടര്‍ന്ന് വീടുകളില് നിന്ന് ആളുകള് ഒഴിഞ്ഞുപോയി.\nശുചീകണ പ്രവര്‍ത്തനങ്ങള് ഉടന് പൂര്‍ത്തിയാവുമെന്നും വൈകുന്നേരത്തോടെ ആളുകള്‍ക്ക് വീടുകളിലേക്ക് മടങ്ങാനാവുമെന്നും ജില്ലാ അധികൃതര് അറിയിച്ചു.


തോക്കിനു പകരം പേന ഉയർത്താനാവട്ടെ; അഫ്ഗാൻ പെൺകുട്ടികളുടെ വിദ്യാഭ്യാസത്തിനു വേണ്ടി ഒരു വനിത | taliban| afghanistan women| afghanistan rights| afghanistan women news| afghanistan education\nതോക്കിനു പകരം പേന ഉയർത്താനാവട്ടെ; അഫ്ഗാൻ പെൺകുട്ടികളുടെ വിദ്യാഭ്യാസത്തിനു വേണ്ടി ഒരു വനിത\nNov 4, 2021, 02:54 PM IST\nപെൺകുട്ടികളുടെ വിദ്യാഭ്യാസത്തിനു വേണ്ടി മുന്നിട്ടിറങ്ങിയ ഒരു വനിതയാണ് വാർത്തകളിൽ നിറയുന്നത്.\nഅഫ്ഗാൻ താലിബാൻ കൈപ്പിടിയിൽ അമർന്നതോടെ വീണ്ടും സ്ത്രീകളുടെ വിദ്യാഭ്യാസവും തൊഴിലും സ്വാതന്ത്ര്യവുമൊക്കെ നിഷേധിക്കപ്പെടുകയാണ്. പെൺകുട്ടികളുടെ സെക്കൻഡറി വിദ്യാഭ്യാസം നിർത്തലാക്കിയതോടെ പല കുടുംബങ്ങളും പെൺമക്കളെ നേരത്തേ വിവാഹം കഴിപ്പിക്കുകയാണെന്ന വാർത്തകളും വന്നിരുന്നു. ചില വീടുകളിൽ ദാരിദ്ര്യം മൂത്ത് പ്രായപൂർത്തിയാവാത്ത പെൺകുട്ടികളെ പ്രായം കൂടിയവർക്ക് വിവാഹം കഴിപ്പിച്ചയക്കുന്ന വാർത്തകളും വന്നിരുന്നു. ഇത്തരം വെല്ലുവിളികൾക്കിടയിൽ പെൺകുട്ടികളുടെ വിദ്യാഭ്യാസത്തിനു വേണ്ടി മുന്നിട്ടിറങ്ങിയ ഒരു വനിതയാണ് വാർത്തകളിൽ നിറയുന്നത്.\nവിദ്യാഭ്യാസം നിഷേധിക്കപ്പെട്ട പെൺകുട്ടികൾക്കായി ഓൺലൈൻ പ്ലാറ്റ്ഫോം വഴി പുതിയ തീരം ഒരുക്കുന്ന എയ്ഞ്ചല ഗായുർ ആണത്. കുട്ടിക്കാലത്ത് തനിക്ക് മതിയായ വിദ്യാഭ്യാസം ലഭിക്കാതിരുന്ന സാഹചര്യമാണ് എയ്ഞ്ചലയെ ഇന്ന് ഇരുത്തിചിന്തിപ്പിച്ചത്. ഇന്ന് എയ്ഞ്ചലയുടെ ഓൺലൈൻ സ്കൂളിൽ ആയിരത്തിൽപ്പരം കുട്ടികളാണ് പഠിക്കുന്നത്.\n1992ൽ അഫ്ഗാനിസ്ഥാനിൽ അഭ്യന്തരകലഹം നടക്കുന്ന കാലത്ത് എയ്ഞ്ചലയ്ക്ക് എട്ടു വയസ്സു പ്രായമേ ഉള്ളു. ഹെറാത്തിൽ നിന്ന് ഇറാനിലേക്ക് പാലായനം ചെയ്യുകയായിരുന്നു എയ്ഞ്ചലയുടെ കുടുംബം. താൽക്കാലിക വിസ ആയിരുന്നതിനാൽ ഏതാണ്ട് അഞ്ചുവർഷത്തോളം എയ്ഞ്ചലയുടെ പഠനം മുടങ്ങി. തുടർന്ന് രേഖകളെല്ലാം ശരിയാക്കിയതിനുശേഷം പതിമൂന്നാം വയസ്സിലാണ് എയ്ഞ്ചല വീണ്ടും സ്കൂളിൽ പോയിത്തുടങ്ങിയത്. അന്ന് സ്കൂളിൽ നിന്ന് തിരികെയെത്തിയാൽ ഉടൻ അഫ്ഗാനിൽ നിന്നു വന്ന സ്കൂളിലേക്ക് പോകാൻ കഴിയാത്ത കുട്ടികളെ പഠിപ്പിക്കലായിരുന്നു എയ്ഞ്ചലയുടെ ജോലി. കാലങ്ങൾക്കുശേഷം താലിബാൻ അഫ്ഗാനിസ്ഥാനിൽ നിന്ന് പിൻ‍വാങ്ങിയതോടെയാണ് എയ്ഞ്ചലയും കുടുംബവും വീണ്ടും നാട്ടിൽ തിരികെയെത്തുന്നത്. തുടർന്ന് സെക്കൻ‍ഡറി സ്കൂൾ ടീച്ചർ കോഴ്സ് പൂർത്തിയാക്കിയ എയ്ഞ്ചല ഇന്ന് യു.കെയിലാണ് സ്ഥിരതാമസം.\nഅഫ്ഗാനിലെ പ്രതിസന്ധികൾ നിരന്തരം വാർത്തകളിൽ നിറഞ്ഞതോടെയാണ് കുട്ടികളുടെ വിദ്യാഭ്യാസത്തിനു വേണ്ടി എന്തെങ്കിലും ചെയ്യണമെന്ന് എയ്ഞ്ചല തീരുമാനിച്ചത്. അങ്ങനെയാണ് 'ഓൺലൈൻ ഹെറാത് സ്കൂളി'ന് തുടക്കമിടുന്നത്. അഫ്ഗാനിലെ പെൺകുട്ടികൾക്ക് വിദ്യാഭ്യാസം ഉറപ്പാക്കുകയായിരുന്നു ലക്ഷ്യം.\nഅധ്യാപകരെ കണ്ടെത്താൻ ഓൺലൈനിലൂടെ സഹായം തേടുകയും ചെയ്തു. നാനൂറിൽപരം അധ്യാപകരാണ് എയ്ഞ്ചലയുടെ ഉദ്യമത്തിൽ വളന്റിയർമാരാവാൻ സന്നദ്ധത അറിയിച്ചത്. പ്രധാന വിഷയങ്ങൾക്ക് പുറമെ പെയിന്റിങ് പോലെയുള്ള കലകളും അധ്യാപകർ പ്രോത്സാഹിപ്പിക്കുന്നുണ്ട്.\nതാൻ അനുഭവിച്ച വേദനകൾക്കും അവഗണനകൾക്കുമെല്ലാമുള്ള മറുപടിയാണ് ഈ ഓൺലൈൻ സ്കൂൾ എന്നാണ് എയ്ഞ്ചല പറയുന്നത്. തോക്കിനു പകരം പേന എന്ന സന്ദേശം പടർത്തുകയാണ് എയ്ഞ്ചലയുടെ ലക്ഷ്യം.\nContent Highlights: taliban news, afghan women, afghan women education, afghan women news, afghan women protest


ലിസ്റ്റ് ചെയ്യാനുള്ള കന്പനികളും ഓഹരി ഡീമാറ്റ് ചെയ്യണം : Deepika.com Business News\nന്യൂഡൽഹി: ഓഹരിവിപണിയിൽ ലിസ്റ്റ് ചെയ്യാത്ത കന്പനികളും തങ്ങളുടെ ഓഹരികൾ ഡീമാറ്റ് ചെയ്യണമെന്ന വ്യവസ്ഥ വരുന്നു. ഏതെങ്കിലും ഷെയർ ഡെപ്പോസിറ്ററിയിൽ ഓഹരികൾ ഇലക്‌ട്രോണിക് രൂപത്തിലാക്കി സൂക്ഷിക്കുന്നതിനെയാണു ഡീമാറ്റ് ചെയ്യുക എന്നു പറയുന്നത്. ആദ്യഘട്ടത്തിൽ പബ്ലിക് ലിമിറ്റഡ് കന്പനികളുടെ ഓഹരികളാണു ഡീമാറ്റ് ചെയ്യിക്കുക.\nകള്ളപ്പണത്തിനെതിരായ നടപടികളുടെ ഭാഗമാണ് ഇതും. ഇപ്പോൾ ലിസ്‌റ്റ് ചെയ്യാത്ത കന്പനികളുടെ ഓഹരി ഉപയോഗിച്ചു വലിയ ധനകാര്യ തിരിമറികൾ നടക്കുന്നുണ്ടെന്നാണു ഗവൺമെന്‍റ് കരുതുന്നത്. ഓഹരിക്ക് ഇല്ലാത്ത വില ഉണ്ടെന്നു രേഖപ്പെടുത്തി കള്ളപ്പണം വെളുപ്പിക്കാൻ പലരും ശ്രമിക്കാറുണ്ട്. ഇവ തടയാനാണ് ഡീമാറ്റ് ചെയ്യുന്നത്. ഡീ മാറ്റ് ചെയ്താൽ ഇടപാടുകൾ സുതാര്യമാകും.\nലിസ്‌റ്റ് ചെയ്ത കന്പനികളുടെ ഓഹരികൾ 1990 കളിലാണു ഡീമാറ്റ് ചെയ്തത്. അതു പല വർഷങ്ങൾ നീണ്ട പ്രക്രിയയായിരുന്നു. രാജ്യത്തു 16 ലക്ഷത്തോളം കന്പനികൾ ഉള്ളതിൽ ആറായിരത്തോളം മാത്രമേ ഓഹരിവിപണിയിൽ ലിസ്റ്റ് ചെയ്യപ്പെട്ടിട്ടുള്ളൂ.\nഡീമാറ്റ് ചെയ്യിക്കൽ സംബന്ധിച്ച് ഉന്നതതലത്തിൽ പലവട്ടം ആലോചനകൾ നടന്നു. തീരുമാനം വൈകാൻ ഇടയില്ല.


വെള്ളത്തിലേക്ക് മുങ്ങിക്കൊണ്ടിരുന്ന5പേര് സഞ്ചരിച്ച കാര് അത്ഭുതകരമായി രക്ഷപ്പെടുത്തി – NavaKerala News\nHome/Latest News/വെള്ളത്തിലേക്ക് മുങ്ങിക്കൊണ്ടിരുന്ന5പേര് സഞ്ചരിച്ച കാര് അത്ഭുതകരമായി രക്ഷപ്പെടുത്തി\nകോട്ടയം: വെള്ളം നിറഞ്ഞ പാടത്തിലേക്ക് വീണ് മുങ്ങിയ കാര് അത്്ഭുതകരമായി രക്ഷപ്പെടുത്തി. മൂന്ന് വയസ്സുകാരിയുള്‍പ്പെടെ അഞ്ചു പേരുണ്ടായിരുന്ന കാറാണ് നാട്ടുകാര് അത്്ഭുതകരമായി രക്ഷപ്പെടുത്തിയത്. കോട്ടയം പുല്ലായിക്കുന്ന് മുല്ലശേരി പാറയ്ക്കല് വീട്ടില് സുബിന് മാത്യു (31), ഭാര്യ ആഷാ മോള് ചെറിയാന് (30), സുബിന്റെ മകള് അനയ അന്ന (3), ആഷാമോളുടെ പിതാവ് ചെറിയാന് തോമസ് (60), ഭാര്യ ലീലാമ്മ(55) എന്നിവരെയാണ് രക്ഷപ്പെടുത്തിയത്. കാറിന്റെ ചില്ല് പൊട്ടിച്ചാണ് ഇവരെ പുറത്തിറക്കിയത്.\nഇടയാഴം- കല്ലറ റോഡില് കോലാംപുറത്തു കരി പാടശേഖരത്തിലേക്കാണ് കാര് മറിഞ്ഞത്. പത്തടി ആഴമുള്ള പാടത്ത്5അടിയോളം വെള്ളം നിറഞ്ഞിരുന്നു. ഇവിടെ റോഡിന്റെ ഇരുവശത്തും പാടമാണ്. ഇടയാഴം ഭാഗത്തു നിന്നും കല്ലറ ഭാഗത്തേക്കു പോകുകയായിരുന്നു കാര്. വീതി കുറഞ്ഞ റോഡിലൂടെ സുബിനാണ് കാര് ഓടിച്ചത്. പിന്നില് വന്ന ടിപ്പര് ലോറിക്ക് ഓവര്‍ടേക്ക് ചെയ്യാനായി സുബിന് കാര് ഒരു വശത്തേക്ക് ഒതുക്കി. റോഡരികിലെ സ്റ്റേ വയറില് ഇടിച്ച് നിയന്ത്രണം വിട്ട് കാര് പാടത്തേക്ക് മറിയുകയായിരുന്നു. റോഡില് നിന്നു 30 മീറ്റര് അകലേക്ക് കാര് നീങ്ങി. അപകടം കണ്ട് ടിപ്പര് ലോറി നിര്‍ത്തി.\nടിപ്പര് ലോറി ഡ്രൈവര് ഉള്‍പ്പടെ സംഭവം കണ്ടവര് നീന്തിയെത്തുകയും കാര് മുങ്ങാതെ രണ്ടു പേര് പിടിച്ചുനിര്‍ത്തുകയും ചെയ്തു. മറ്റുള്ളവര് കാറിന്റെ പിന്നിലെ ചില്ല് തകര്‍ത്ത് യാത്രക്കാരെ പുറത്തിറക്കി.


പാപത്തിന്റെ ശമ്പളം മരണമാണ് - ARN News Centre- Trending News, Sports News, Business News, Dubai News, UAE News, Gulf, News, Latest news, Arab news, Sharjah News, Gulf News, Jobs in Dubai, Dubai Labour News, Khaleej News\nപാപത്തിന്റെ ശമ്പളം മരണമാണ്\nഇരുചക്ര വാഹനങ്ങളിൽ ഹെൽമെറ്റില്ലാതെ യാത്രചെയ്‌ത് കഴിഞ്ഞവർഷം അപകടത്തിൽ മരിച്ചവരുടെ എണ്ണം 1120. മരിച്ചവരിൽ 911 പേർ പുരുഷന്മാരും 209 പേർ സ്‌ത്രീകളുമാണ്. മരിച്ച സ്‌ത്രീകളിലേറെയും പിൻസീറ്റ് യാത്രക്കാരും ഹെൽമെറ്റ് ധരിക്കാത്തവരുമാണ്. മലപ്പുറം ജില്ലയിലാണ് ഏറ്റവും കൂടുതൽ മരണം; 157. അപകടത്തിൽ തല പൊട്ടിയാണ് ഭൂരിഭാഗം പേരും മരിച്ചത്. 146 പേർ മരിച്ച കോഴിക്കോട് ജില്ലയാണ് രണ്ടാംസ്ഥാനത്ത്. ‘നാറ്റ്‌പാക്’ (ദേശീയ ഗതാഗത ആസൂത്രണ ഗവേഷണ കേന്ദ്രം) റിപ്പോർട്ടിലാണ് കണക്കുകൾ.\nകൊല്ലത്ത് 131 പേർക്കും തിരുവനന്തപുരത്ത് 113 പേർക്കും ജീവൻ നഷ്ടമായി. അപകടങ്ങളിൽ പരിക്കേറ്റവരുടെ എണ്ണം ഭീമമാണ്. 7602 പേർക്കാണ് കഴിഞ്ഞവർഷം പരിക്കേറ്റത്. ഇതിൽ 4902 പേർക്ക് ഗുരുതര പരിക്കാണ്. ഇതിൽ 1426 പേർ സ്‌ത്രീകളാണ്. പിൻസീറ്റിലിരുന്ന സ്‌ത്രീകളാണ് ഇതിലേറെയും.\nഓപ്പറേഷൻ വേണ്ടാ, എനിമ മതി\nസ്‌പെഷ്യൽ ന്യൂസ് ഓപ്പറേഷൻ വേണ്ടാ, എനിമ മതി\nകൊറോണക്കാലത്തെ ഗർഭിണികളും അമ്മമാരും\nസ്‌പെഷ്യൽ ന്യൂസ് കൊറോണക്കാലത്തെ ഗർഭിണികളും അമ്മമാരും


എല് സാല്‍വദോര് ജനതയോട് നാട് വിടണമെന്ന് ട്രംപ് – Tip of India News\nഎല് സാല്‍വദോര് ജനതയോട് നാട് വിടണമെന്ന് ട്രംപ്\nഅമേരിക്ക: അമേരിക്കയിലുള്ള എല് സാല്‍വദോര് ജനതയോട് നാട് വിടണമെന്ന് പ്രസിഡന്റ് ഡോണള്‍ഡ് ട്രംപ്. 18 മാസത്തെ സമയമാണ് അവര്‍ക്ക് അനുവദിച്ചിട്ടുള്ളത്. തിരികെ പോവുകയോ താമസം നിയമവിധേയമാക്കാനുള്ള നടപടികള് സ്വീകരിക്കുകയോ വേണം.\n2001ല് 8000 പേരുടെ മരണത്തിനിടയാക്കിയ രണ്ട് വന് ഭൂകമ്പത്തെ തുടര്‍ന്നാണ് എല് സാല്‍വദോറ ജനത അമേരിക്കയിലേക്ക് കുടിയേറിയത്. നിലവില് രണ്ട് ലക്ഷത്തോളം സാല്‍വദോറന്‍സ് ആണ് അമേരിക്കയിലുള്ളത്. ഇവര്‍ക്ക് താല്‍ക്കാലിക സംരക്ഷണ പദവിയാണ് അമേരിക്ക നല്‍കിയിട്ടുള്ളത്. ഈ പദവിയാണ് ഇപ്പോള് എടുത്തുകളയാന് ഡിപ്പാര്ട്ട്മെന്റ് ഓഫ് ഹോം ലാന്റ് സെക്യൂരിറ്റി തീരുമാനിച്ചിരിക്കുന്നത്. 2019 സെപ്റ്റംബര്9ആണ് ഇവര്‍ക്ക് നല്‍കിയിട്ടുള്ള സമയപരിധി. അതിനകം തിരികെ പോവുകയോ രാജ്യത്ത് തുടരാനുള്ള നിയമനടപടി സ്വീകരിക്കുകയോ വേണം. എല് സാല്‍വദോറിലെ സ്ഥിതി മുന്‍കാലങ്ങളിലെ പോലെ ദുഷ്കരമല്ലെന്ന് ഡിഎച്ച്എസ് പുറത്തിറക്കിയ പ്രസ്താവനയില് പറയുന്നു. തീരുമാനത്തിനെതിരെ അമേരിക്കയിലുള്ള സാല്‍വദോറന്സ് വൈകാരികമായാണ് പ്രതികരിക്കുന്നത്. തിരികെ പോകാനുള്ള ഒരു സാഹചര്യമല്ല അവരുടെ രാജ്യത്തുള്ളതെന്ന് അവര് പറയുന്നു.\nലോകത്തിലെ ഏറ്റവും മോശം രാജ്യങ്ങളിലൊന്നാണ് എല് സാല്‍വദോര്.2016ലെ കണക്കുകള് പ്രകാരം ഒരുദിവസം 14 ആളുകള് കൊല്ലപ്പെടുന്നുണ്ട്. തീര്‍ത്തും സുരക്ഷിതമല്ലാത്ത രാജ്യത്ത് തൊഴിലാവസരങ്ങളും കുറവാണ്. വിദ്യാഭ്യാസ അനുകൂല സാഹചര്യവും ഇല്ല. നല്ലൊരു ഭാവി തേടി ഇപ്പോഴും ദിവസവും മുന്നോറോളം പേര് മറ്റിടങ്ങളിലേക്ക് കുടിയേറുന്നുണ്ട്. ഈയവസ്ഥയിലുള്ള ഒരു രാജ്യത്തേക്ക് തിരികെ പോകണമെന്നാണ് രണ്ട് ലക്ഷത്തോളം വരുന്ന സാല്‍വദോറന് ജനതയോട് ട്രംപ് ഭരണകൂടത്തിന്റെ ഉത്തരവ്. കുടിയേറ്റ നയങ്ങളില് മാറ്റം വരുത്തുമെന്ന് തെരഞ്ഞെടുപ്പ് പ്രചാരണ വേളയില് ഡോണള്‍ഡ് ട്രംപ് പറഞ്ഞിരുന്നു.\n‘സിനിമ തീയേറ്ററുകളില് ദേശീയ ഗാനം നിര്‍ബന്ധമല്ല’: സുപ്രീം കോടതി\nസെന്‍സെക്സ് 78 പോയിന്റ് ഉയര്‍ന്ന് ഓഹരി സൂചികകള് നേട്ടത്തോടെ മുന്നേറുന്നു


ധര്‍മജന് നായകനാവുകയാണ്; നിങ്ങള് ഞെട്ടും: രമേഷ് പിഷാരടി | Gramajyothi News\nധര്‍മജന് നായകനാവുകയാണ്; നിങ്ങള് ഞെട്ടും: രമേഷ് പിഷാരടി\nJune 1, 2018 6:12 pm Published by : സ്വന്തം ലേഖകൻ\nമലയാളികളെ പൊട്ടിച്ചിരിപ്പിക്കുന്ന രണ്ട് താരങ്ങളാണ് രമേഷ് പിഷാരടിയും ധര്‍മജനും. ഇരുവരും ഒന്നിച്ചവതരിപ്പിക്കുന്ന പ്രോഗ്രാമുകള്‍ക്ക് മികച്ച പ്രതികരണമാണ് പ്രേക്ഷകരുടെ ഭാഗത്ത് നിന്നും ലഭിച്ചിട്ടുള്ളത്. ചാനല് അവാര്‍ഡ് നിശകളില് സ്ഥിര സാന്നിധ്യമാണ് ഇരുവരും. പതിനഞ്ച് വര്‍ഷത്തെ സൗഹൃദമാണ് തങ്ങളുടേതെന്ന് രമേഷ് പിഷാരടി പറഞ്ഞു.\nധര്‍മജനെ നായകനാക്കി ചിത്രമൊരുക്കുമ്പോള് അവന്റെ ഇഷ്ടത്തിനായിരിക്കും കഥയുണ്ടാക്കുക. അവന്റെ ഡേറ്റ് കിട്ടണമെങ്കില് അല്‍പം വിട്ടുവീഴ്ച്ച ചെയ്യേണ്ടിവരും. ധര്‍മജനെ നായകനാക്കി സിനിമ ഒരുക്കുന്നതായി എനിക്ക് അറിവ് കിട്ടിയിട്ടുണ്ട്. നടി ആരാണെന്ന് അറിഞ്ഞാല് നിങ്ങള് ഞെട്ടും. അത് അനൗണ്‍സ് ചെയ്യാറായിട്ടില്ല. പുറത്ത് ആരോടും പറയരുതെന്ന് നിര്‍ദേശം ഉണ്ട്. നായിക ബോളിവുഡില് നിന്നാണ്. ധര്‍മജന് ആരാണെന്ന് അറിയില്ല. രമേഷ് പിഷാരടി പറഞ്ഞു.\nകരിയറിന്റെ തുടക്കകാലത്ത് ഏറെ ദു:ഖങ്ങള് സഹിക്കേണ്ടി വന്നെന്നും ചില പരിപാടികള് അവതരിപ്പിക്കാന് പോയിട്ട് അപമാനിതനായി തിരിച്ചുവന്നിട്ടുണ്ടെന്നും പിഷാരടി അഭിമുഖത്തില് പറഞ്ഞു.\nഞാന് പെട്ടെന്ന് കരയുന്നയാളാണ്. കാണാന് പോയ പരിപാടി കണ്ടാല് തന്നെ സങ്കടം വരും. സിനിമയിലെ ദു:ഖകരമായ സീന് കണ്ടാല് വിഷമം വരും. അത് മറ്റൊരാളോട് പറയുമ്പോഴും അതേ വിഷമം ഉണ്ടാകും. പത്ത് വര്‍ഷത്തിന് മുന്‍പ് ആലപ്പുഴയില് പരിപാടി അവതരിപ്പിക്കാന് വിളിച്ചിരുന്നു. ഒരു ഹൗസ്‌ബോട്ടിലായിരുന്നു പരിപാടി. ഡോക്ടര്‍മാരും കുടുംബവും ചേര്‍ന്ന ഗെറ്റുഗദര് പരിപാടിയായിരുന്നു. ഇടയ്ക്കായിരുന്നു എന്റെ പരിപാടി. പക്ഷേ ബോട്ട് രാവിലെ ഒന്‍പത് മണിക്ക് എടുക്കുന്നതുകൊണ്ട് അപ്പോള് തന്നെ കയറേണ്ടി വന്നു. ഞാന് ബോട്ട് ഓടിക്കുന്ന ആളിന്റെ കൂടെ പോയിരുന്നു. ഉച്ചകഴിഞ്ഞ് ഭക്ഷണം കഴിച്ചിട്ടും എന്നെ പരിപാടി അവതരിപ്പിക്കാന് വിളിക്കുന്നില്ല. ഞാന് വേറൊരാളോട് പറഞ്ഞു’ ഒരു പുള്ളിക്കാരന് പറഞ്ഞിട്ടാണ് ഞാന് വന്നത്’ എന്ന്.\nഎന്നെ വിളിച്ചയാള് അടിച്ച് ഫിറ്റായി ഒരു ചെയറില് ചുരുണ്ടുകൂടി കിടക്കുകയാണ്. ദേഹത്തൊക്കെ മീന്‍കറി വീണ് നല്ല ഉറക്കം. ഞാന് പരിപാടിക്ക് വന്നതാണെന്ന് പറഞ്ഞപ്പോള് ഒരാള് എന്റെ കൈപിടിച്ച് എല്ലാവരുടെയും മുന്നില് നിര്‍ത്തി. ഇയാള് പരിപാടി അവതരിപ്പിക്കാന് പോകുകയാണ്. എല്ലാവരും ഇരിക്കൂ എന്ന് പറഞ്ഞു. മൈക്കിന് പകരം വാട്ടര്‍ബോട്ടിലാണ് തന്നത്. പിന്നീട് ബോട്ടില് പാട്ടുവയ്ക്കുമ്പോള് ഉപയോഗിക്കുന്ന ചെറിയ മൈക്ക് തന്നു. വലിയ സൗണ്ട് ഒന്നും അതിനുണ്ടായിരുന്നില്ല. ഞാന് പരിപാടി അവതരിപ്പിച്ചു. ആദ്യത്തെ ഐറ്റം കഴിഞ്ഞപ്പോള് തന്നെ ഒരു സ്ത്രീ പറഞ്ഞു’ ഓ… വളരെ ബോറാണ്, നമുക്ക് എന്തെങ്കിലും വര്‍ത്തമാനം പറഞ്ഞിരിക്കാം. ഈ പരിപാടിക്ക് വേണ്ടി നമ്മുടെ സമയം വെറുതെ കളയണ്ട’ എന്ന്.\nഎനിക്ക് സങ്കടമായി. ഞാന് ബോട്ട് ഓടിക്കുന്നയാളുടെ അടുത്ത് പോയിരുന്നു. ബോട്ടായത് കൊണ്ട് ഓടിരക്ഷപ്പെടാനും വയ്യ. കരച്ചില് വന്നു. ബോട്ടുകാരനാണ് ചോറുണ്ടോ എന്ന് ചോദിച്ചത്. അയാളുടെ പക്കല് ചോറുണ്ടായിരുന്നു. കഴിക്കാന് വിളിച്ചെങ്കിലും ഞാന് വേണ്ടെന്ന് പറഞ്ഞു. കാശും ചോദിക്കാന് പറ്റിയില്ല. പരിപാടി മുഴുവനാക്കിയില്ലല്ലോ… അവസാനം ആലപ്പുഴ കൈനഗിരി ഭാഗത്തുള്ള ഷാപ്പില് ഇവര്‍ക്ക് വേണ്ടി ബോട്ട് നിര്‍ത്തിയപ്പോള് ഞാന് തോട്ടത്തിലൂടെ ഓടിരക്ഷപ്പെട്ടു. വൈകുന്നേരം വീടെത്തി. അതിനുശേഷം അവരെന്നെ വിളിച്ചിട്ടില്ല. മീന് കഴിച്ച് ഫിറ്റായ ആളെ എനിക്ക് ഇപ്പോഴും ഓര്‍മയുണ്ട്. പേരുപറയുന്നില്ല…


Sudinam Online | Malayalam news website from Kannur News Paper Sudinam Kannur ബംഗലുരുവില് രണ്ടിടത്ത് സ്‌ഫോടനം : 16 പേര്‍ക്ക് പരിക്ക് – Sudinam Online | Malayalam news website from Kannur News Paper Sudinam Kannur.\nബംഗലുരുവില് രണ്ടിടത്ത് സ്‌ഫോടനം : 16 പേര്‍ക്ക് പരിക്ക്\nബംഗലുരു : മല്ലേശ്വരത്തെ ബി ജെ പി ഓഫീസിനു പുറത്തുണ്ടായ സ്‌ഫോടനം ഭീകരാക്രമണമാണെന്ന് കര്‍ണാടക ആഭ്യന്തര മന്ത്രി. സ്‌ഫോടനത്തില് എട്ട് പോലീസുകാരുള്‍പ്പെടെ 16 പേര്‍ക്ക് പരിക്കേറ്റിരുന്നു. ഒരു പോലീസ് വാനുള്‍പ്പെടെ നാല് വാഹനങ്ങള് കത്തിനശിച്ചു. ഇന്ന് കാലത്ത് പത്തരയോടെയായിരുന്നു തിരക്കേറിയ പ്രദേശത്ത് ജനങ്ങളെ പരിഭ്രാന്തിയിലാഴ്ത്തിയ സ്‌ഫോടനം. ഇതിനു പിന്നാലെ മൂന്ന് മണിക്കൂറിന് ശേഷം ഹെബ്ബാളിലെ കൊക്കക്കോള ഫാക്ടറിക്ക് സമീപത്തും സ്‌ഫോടനമുണ്ടായി. ഏതോ കാറിലുണ്ടായിരുന്ന ഗ്യാസ് സിലിണ്ടര് പൊട്ടിത്തെറിച്ചാണ് അപകടമെന്നാണ് പ്രാഥമിക സൂചനയെങ്കിലും ഫോറന്‍സിക് വിഭാഗം നടത്തിയ പരിശോധനയിലാണ് … Continue reading "ബംഗലുരുവില് രണ്ടിടത്ത് സ്‌ഫോടനം : 16 പേര്‍ക്ക് പരിക്ക്"\nPublished On:Apr 17, 2013 | 11:45 am\nബംഗലുരു : മല്ലേശ്വരത്തെ ബി ജെ പി ഓഫീസിനു പുറത്തുണ്ടായ സ്‌ഫോടനം ഭീകരാക്രമണമാണെന്ന് കര്‍ണാടക ആഭ്യന്തര മന്ത്രി. സ്‌ഫോടനത്തില് എട്ട് പോലീസുകാരുള്‍പ്പെടെ 16 പേര്‍ക്ക് പരിക്കേറ്റിരുന്നു. ഒരു പോലീസ് വാനുള്‍പ്പെടെ നാല് വാഹനങ്ങള് കത്തിനശിച്ചു. ഇന്ന് കാലത്ത് പത്തരയോടെയായിരുന്നു തിരക്കേറിയ പ്രദേശത്ത് ജനങ്ങളെ പരിഭ്രാന്തിയിലാഴ്ത്തിയ സ്‌ഫോടനം. ഇതിനു പിന്നാലെ മൂന്ന് മണിക്കൂറിന് ശേഷം ഹെബ്ബാളിലെ കൊക്കക്കോള ഫാക്ടറിക്ക് സമീപത്തും സ്‌ഫോടനമുണ്ടായി.\nഏതോ കാറിലുണ്ടായിരുന്ന ഗ്യാസ് സിലിണ്ടര് പൊട്ടിത്തെറിച്ചാണ് അപകടമെന്നാണ് പ്രാഥമിക സൂചനയെങ്കിലും ഫോറന്‍സിക് വിഭാഗം നടത്തിയ പരിശോധനയിലാണ് നടന്നത് ബോംബ് സ്‌ഫോടനമാണെന്ന് തിരിച്ചറിഞ്ഞത്. ഭീകരര് സ്ഥാപിച്ച ബോംബ് പൊട്ടുകയായിരുന്നുവെന്ന് ആഭ്യന്തര മന്ത്രി ആര് അശോക പറഞ്ഞു. ബി ജെ പി പ്രവര്‍ത്തകരായിരുന്നു ഭീകരരുടെ ലക്ഷ്യംമെന്ന് സംശയിക്കുന്നതായും മന്ത്രി പറഞ്ഞു. ഒരു മോട്ടോര് സൈക്കിളില് വെച്ച ബോംബാണ് പൊട്ടയതെന്ന് സംശയിക്കുന്നതായി ബംഗലുരു പോലീസ് കമ്മീഷണര് രാഘവേന്ദ്ര ഔരാധ്കറും അറിയിച്ചു. ശക്തിയേറിയ സ്‌ഫോടനമല്ല ഉണ്ടായതെന്ന് ദൃക്‌സാക്ഷികള് അറിയിച്ചു. മെയ് അഞ്ചിന് കര്‍ണാടകത്തില്\nനിയമസഭാ തെരഞ്ഞെടുപ്പ് നടക്കുന്ന പശ്ചാത്തലത്തില് ബി ജെ പി ഓഫീസിനു മുന്നില് സുരക്ഷക്കായി നിയോഗിച്ച പോലീസ് സംഘം വാനില് ക്യാമ്പു ചെയ്യുന്നുണ്ടായിരുന്നു. ഇവര്‍ക്കാണ് സ്‌ഫോടനത്തില് പരിക്കേറ്റത്. എന്നാല് ആരുടെ പരിക്കും ഗുരുതരമല്ല. അതേസമയം രണ്ട് സ്ത്രീകള്‍ക്ക് സാരമായി പരിക്കേറ്റതായും സൂചനകളുണ്ട്.\nഅതേസമയം അനാവശ്യമായ പ്രസ്താവനകള് നടത്തി പരിഭ്രാന്തി വര്‍ധിപ്പിക്കരുതെന്ന് കേന്ദ്ര ആഭ്യന്തര സഹമന്ത്രി ആര് പി എന് സിംഗ് പറഞ്ഞു. എന് ഐ എ വിദഗ്ധര് സ്ഥലത്തെത്തി പരിശോധന നടത്തി.\nഇന്നലെ അമേരിക്കയിലെ ബോസ്റ്റണിലുണ്ടായ സ്‌ഫോടനത്തില് മൂന്ന് പേര് മരണപ്പെട്ടതിന്റെ പശ്ചാത്തലത്തില് ബംഗലുരുവിലുണ്ടായത് ഭീകരാക്രമണമാണെന്ന ആശങ്കയാണ് ആദ്യം പരന്നത്.


അമിതവേഗതയില് വാഹനമോടിച്ച് മൂന്നുകാറുകള് തകര്‍ത്തു; നടന് സിദ്ധാര്‍ഥ് അറസ്റ്റില്\nSunday 22 July 2018 3:27 pm IST\nമുംബൈ: അമിതവേഗതയില് വാഹനമോടിച്ച് മൂന്നുകാറുകള് ഇടിച്ചുതകര്‍ത്ത കേസില് പ്രമുഖ ഹിന്ദി ടെലിവിഷന് താരം സിദ്ധാര്‍ഥ് ശുക്ല അറസ്റ്റില്.\nമുംബൈ ഓഷിവാരയില് കഴിഞ്ഞദിവസമായിരുന്നു സംഭവം. സിദ്ധാര്‍ഥിന്റെ ബിഎംഡബ്ല്യു എക്സ്5സ്പോര്‍ട്സ് കാറാണ് നഗരത്തെ ഞെട്ടിച്ച അപകടമുണ്ടാക്കിയത്.\nനിയന്ത്രണംവിട്ട ബിഎംഡബ്ല്യു, മൂന്നു കാറുകളെ ഇടിച്ചുതകര്‍ത്ത ശേഷം ഡിവൈഡറിലിടിച്ചാണ് നിന്നത്. അപകടത്തില് മൂന്ന് പേര്‍ക്ക് പരുക്കേറ്റു.സിദ്ധാര്‍ഥിനെ കസ്റ്റഡിയിലെടുത്ത് മെഡിക്കല് പരിശോധനയ്ക്ക് വിധേയനാക്കി.\nബാലിക വധു, ദില് സെ ദില് തക് എന്നീ സീരിയലുകളിലൂടെ ശ്രദ്ധേയനാണ് സിദ്ധാര്‍ത്ഥ്. കരണ് ജോഹറിന്റെ ഹംറ്റി ശര്‍മ്മ കി ദുല്‍ഹനിയ എന്ന ചിത്രത്തിലും അഭിനയിച്ചിട്ടുണ്ട്.\nബിഎംഡബ്ല്യുവില്‍നിന്ന് പുതിയ ബൈക്കും കാറുകളും\nഹോക്കി: ലങ്കയെ ഗോള് മഴയില് മുക്കി ഇന്ത്യ\nസണ്‍റൈസേഴ്സിനെതിരെ മുംബൈക്ക് ദയനീയ തോല്‍വി\nബിഎംഡബ്ല്യു മോട്ടോര്‍സൈക്കിളുകള് വിപണിയിലേയ്ക്ക്\nമദ്യപിച്ചു വാഹനമോടിച്ച ട്രാന്‍സ്‌പോര്‍ട്ട് ഓഫീസ് ജൂനിയര് സൂപ്രണ്ടന്റ് അറസ്റ്റില്\nപ്രയാഗിലേയ്ക്കുള്ള പ്രയാണത്തിനൊരുങ്ങി അലഹബാദ്\nശബരിമല; ഉത്തരേന്ത്യയില് അമ്മമാരുടെ നേതൃത്വത്തില് പ്രാര്‍ത്ഥനാ സംഗമം\nലോക്‌സഭാ തെരഞ്ഞടുപ്പിന് 2014ലെ ബിജെപി തയ്യാറെടുപ്പ് തുടങ്ങി


ലക്ഷദ്വീപിലെ ഭരണപരിഷ്‌ക്കാരങ്ങള്‍ക്കെതിരായ ഹരജി ഹൈക്കോടതി തള്ളി – Kerala News Hunt\nകൊച്ചി | ലക്ഷദ്വീപിലെ ഭരണപരിഷ്‌കാരങ്ങള്‍ക്കെതിരെ നല്‍കിയ ഹരജി ഹൈക്കോടതി തള്ളി. കെപിസിസി അംഗം നൗഷാദലി നല്‍കിയ ഹരജിയാണ് തള്ളിയത്. പരിഷ്‌കാര നിര്‍ദേശങ്ങളുടെ കരട് മാത്രമാണ് ഇപ്പോഴുള്ളതെന്ന് ചൂണ്ടിക്കാട്ടിയാണ് കോടതി ഹരജി തള്ളിയിരിക്കുന്നത്.\nജസ്റ്റിസ് എല്‍പി ഭാട്യ അധ്യക്ഷത വഹിച്ച ഡിവിഷന് ബെഞ്ചാണ് ഹരജി പരിഗണിച്ചത്. ഭരണപരിഷ്‌കരങ്ങള് അടിയന്തരമായി സ്റ്റേ ചെയ്യണമെന്ന ആവശ്യവും ഹര്‍ജിക്കാരന് മുന്നോട്ടുവെച്ചിരുന്നു. എന്നാല് കോടതി ഇത് അനുവദിച്ചിരുന്നില്ല. പകരം വിശദീകരണം ആരാഞ്ഞ് കേന്ദ്രത്തിനും ലക്ഷദ്വീപ് അഡ്മിനിസ്ട്രേഷനും കത്തയച്ചു.\nപരിഷ്‌കാരങ്ങള് ഏര്‍പ്പെടുന്നത് പ്രാരംഭഘട്ടത്തില് മാത്രമാണെന്നും ജനങ്ങളുടെ അഭിപ്രായം കൂടി പരിഗണിച്ചതിനു ശേഷമാവും പരിഷ്‌കാരങ്ങള് സംബന്ധിച്ച് അന്തിമ തീരുമാനമെടുക്കുക എന്ന് ലക്ഷദ്വീപ് അഡ്മിനിസ്ട്രേഷന് വിശദീകരണം നല്‍കിയിരുന്നു.\nഅതേസമയം രാജ്യദ്രോഹ കുറ്റം ചുമത്തിയ ഐഷ സുല്‍ത്താനയുടെ മുന്‍കൂര് ജാമ്യഹര്‍ജി കോടതി ഇന്ന് പരിഗണിക്കും.\nകോഴിക്കോട്: വിവിധ ജില്ലകളിലെ സര്‍ക്കാര് പുറമ്ബോക്ക് ഭൂമിയില് നടത്തിയ മരം കൊള്ളയില് ഉദ്യോഗസ്ഥര്‍ക്കും പങ്കുണ്ടെന്ന് ക്രൈബ്രാഞ്ച്. പ്രഥമ വിവര റിപോര്‍ട്ടിലാണ് ക്രൈബ്രാഞ്ച് ഇത് സൂചിപ്പിച്ചത്. പട്ടയ, വന, പുറംമ്ബോക്ക് ഭൂമികളില് നിന്ന് സംരക്ഷിത മരം വ്യാപകമായി മുറിച്ചുമാറ്റിയത് സര്‍ക്കാര് ഉത്തരവുണ്ടെന്ന വ്യാജേനയാണെന്നും എഫ്‌ഐആറില് പറയുന്നു. വിവാദ ഉത്തരവിന്റെ മറവില് മരം മുറി നടന്ന സ്ഥലങ്ങളില് അന്വേഷണ സംഘം ഇന്ന് പരിശോധന നടത്തും. കൂടുതല് മരങ്ങള് മുറിച്ച് കടത്തിയ മച്ചാട് റേഞ്ചിലെ വിവിധ […]


പയ്യന്നൂര് ആര്.എസ്.എസ് പ്രവര്‍ത്തന്റെ കൊലപാതകം; മുഖ്യപ്രതിയായ ഡി.വൈ.എഫ്.ഐ നേതാവ് പിടിയില് – Chandrika Daily\nBy chandrika Tuesday May 23, 2017 04:36 am\nപയ്യന്നൂര് ആര്.എസ്.എസ് പ്രവര്‍ത്തന്റെ കൊലപാതകം; മുഖ്യപ്രതിയായ ഡി.വൈ.എഫ്.ഐ നേതാവ് പിടിയില്\nകണ്ണൂര്: പയ്യന്നൂര് രാമന്തളിയില് ആര്‍എസ്എസ് പ്രവര്‍ത്തകന് ചുരക്കാട്ട് ബിജുവിനെ കൊലപ്പെടുത്തിയ കേസിലെ മുഖ്യപ്രതി പിടിയില്. ഡിവൈഎഫ്‌ഐ നേതാവായ കെ.അനൂപാണ് പിടിയിലായത്. ഇതോടെ കേസില് അറസ്റ്റിലായവരുടെ എണ്ണം അഞ്ചായി….\nകണ്ണൂര്: പയ്യന്നൂര് രാമന്തളിയില് ആര്‍എസ്എസ് പ്രവര്‍ത്തകന് ചുരക്കാട്ട് ബിജുവിനെ കൊലപ്പെടുത്തിയ കേസിലെ മുഖ്യപ്രതി പിടിയില്. ഡിവൈഎഫ്‌ഐ നേതാവായ കെ.അനൂപാണ് പിടിയിലായത്. ഇതോടെ കേസില് അറസ്റ്റിലായവരുടെ എണ്ണം അഞ്ചായി. ബിജുവിനെ കൊലപ്പെടുത്തിയ ഏഴംഗ സംഘത്തിലെ പ്രധാനിയാണ് പയ്യന്നൂര് ബ്ലോക്ക് ട്രഷററായ അനൂപ് എന്നാണ് അന്വേഷണ സംഘം പറയുന്നത്. ഇന്നലെ രാത്രി 11 മണിയോടെ പയ്യന്നൂര് കെഎസ്ആര്‍ടിസി ബസ് സ്റ്റാന്‍ഡില് വെച്ചാണ് അറസ്റ്റ് രേഖപ്പെടുത്തിയത്.\nഇന്നോവ കാറിലെത്തിയ ഏഴംഗ സംഘമാണ് കൊല നടത്തിയതെന്നാണ് പൊലീസ് പറയുന്നത്. മുഖ്യപ്രതിയുടെ അറസ്റ്റോടെ കേസില് ആറുപേര് അറസ്റ്റിലായി. രാമന്തളി കുന്നരുവിലെ പാണത്താന് വീട്ടില് സത്യന് (33), കക്കംപാറയിലെ വടക്കുമ്പത്ത് ജിതിന് (31) രാമന്തളി കക്കംപാറയിലെ നടുവിലെ പുരയില് റിനേഷ് (28), രാമന്തളി പരുത്തിക്കാട്ടെ കുണ്ടുവളപ്പില് ജ്യോതിഷ് (26) എന്നിവരെയാണ് പൊലീസ് നേരത്തെ അറസ്റ്റ് ചെയ്തത്. കേസില് ഇനി പ്രതീഷ് എന്ന ഒരാള് കൂടിയാണ് പിടിയിലാകാനുള്ളത്. പൊലീസിനെ കബളിപ്പിച്ച് വിദേശത്തേക്കു കടന്ന ഇയാളെ പിടികൂടാനുള്ള ശ്രമങ്ങള് പൊലീസ് തുടരുകയാണ്.\nCategories: More, Views Tags: dyfi, kannur murder, kannur violence, rss in kerala, rss leader


'നിന്റെ ഭര്‍ത്താവിനെ പേടിച്ച് ഞങ്ങളെല്ലാം ക്ലബ്ബില് നിന്നും മദ്യം തൊടാത്ത ഡ്രൈവറേയും കൊണ്ടാണ് ഇപ്പോ - Samakalika Malayalam\n'നിന്റെ ഭര്‍ത്താവിനെ പേടിച്ച് ഞങ്ങളെല്ലാം ക്ലബ്ബില് നിന്നും മദ്യം തൊടാത്ത ഡ്രൈവറേയും കൊണ്ടാണ് ഇപ്പോള് മടങ്ങുന്നത്'\nBy എ. ഹേമചന്ദ്രന് ഐ.പി.എസ് (റിട്ട.) | Published: 31st October 2021 12:43 PM |\nLast Updated: 31st October 2021 12:43 PM | A+A A- |\nആരാണ് ഈ സാധാരണക്കാരന് (common man)? പ്രതിഭാശാലിയായിരുന്ന കാര്‍ട്ടൂണിസ്റ്റ് ആര്.കെ. ലക്ഷ്മണ് ഈ പ്രശ്‌നം അഭിമുഖീകരിച്ചിട്ടുണ്ട്. അരനൂറ്റാണ്ട് കാലം അദ്ദേഹത്തിന്റെ 'ദി കോമണ്‍മാന്' കാര്‍ട്ടൂണ് നമ്മെ ഒരുപോലെ ചിരിപ്പിക്കുകയും ചിന്തിപ്പിക്കുകയും ചെയ്തിട്ടുണ്ടല്ലോ. ഒരാളെ സാധാരണക്കാരന് എന്ന് കരുതുമ്പോളായിരിക്കുമത്രേ അയാളുടെ വ്യക്തിത്വത്തിന്റെ മറ്റേതെങ്കിലും അംശമോ പുതിയ വിവരമോ ശ്രദ്ധയില് വരുന്നത്. അതോടെ അയാളുടെ സാധാരണത്വം നഷ്ടമാകും. തിരുവനന്തപുരം നഗരത്തിലെ പൊലീസുകാര്‍ക്കും ഇതൊരു ദൈനംദിന പ്രശ്‌നമാണ്. അധികാരകേന്ദ്രങ്ങള് ധാരാളമുള്ള ഒരിടമാണ് തിരുവനന്തപുരം. തലസ്ഥാന നഗരങ്ങളുടെ പൊതുസ്വഭാവം അതാണ്. അവിടെയാണ് ഗതാഗത നിയന്ത്രണം മുതല് ക്രമസമാധാനപാലനം വരെയുള്ള ഉത്തരവാദിത്വം പൊലീസ് നിര്‍വ്വഹിക്കേണ്ടത്. നിയമം അതിനുള്ള അധികാരവും പൊലീസിനു നല്‍കിയിട്ടുണ്ട്. ഈ ചുമതല നിര്‍വ്വഹിക്കുന്നതിന്റെ ഭാഗമായി പലതരത്തിലുള്ള ഇടപെടലുകള് ദൈനംദിനം പൊലീസിനു നടത്തേണ്ടിവരും. അത് ഗതാഗത നിയമലംഘനമാകാം; വി.ഐ.പി സുരക്ഷ സംബന്ധിച്ച നിര്‍ദ്ദേശമാകാം; അങ്ങനെ പലതുമാകാം.\nനമ്മുടെ നാട്ടില് നിയമത്തിന്റെ മുന്നിലെ തുല്യത എന്ന സങ്കല്പം നിയമപുസ്തകത്തില് നിന്നിറങ്ങി പൊതുനിരത്തില് കടക്കുന്നതോടുകൂടി അപ്രത്യക്ഷമാകുന്ന ഒന്നാണ്. ഒരു പ്രമുഖ വ്യക്തിയുടെ അനുഭവക്കുറിപ്പുകള് വായിച്ചതോര്‍ക്കുന്നു. ഡല്‍ഹിയിലെ ഒരു നിര്‍ണ്ണായക സുരക്ഷാ പ്രതിസന്ധിഘട്ടത്തില് തന്റെ വാഹനത്തിന്റെ പാസ്സ് ചോദിച്ച പൊലീസ് ഉദ്യോഗസ്ഥന്റെ നേരെ തട്ടിക്കയറുന്നതില് കാണിച്ച ഔത്സുക്യം അദ്ദേഹം ആവേശത്തോടെ വിവരിക്കുന്നുണ്ട്. അതേ വ്യക്തി വിദേശത്തുവച്ച് തിരിച്ചറിയല് കാര്‍ഡ് പ്രദര്‍ശിപ്പിക്കാതെ, ഹോട്ടല്‍മുറിക്കു പുറത്തുകടന്നപ്പോള് അത് ചൂണ്ടിക്കാട്ടിയ സുരക്ഷാ ഉദ്യോഗസ്ഥന്റെ കര്‍മ്മോന്മുഖതയെ പ്രശംസിക്കുമ്പോഴും ആവേശത്തിനു കുറവില്ല. നാട്ടിലാകുമ്പോള് നിയമം സാധാരണക്കാരനു മാത്രം എന്ന് ആര്‍ക്കാണറിയാത്തത്? എന്നാല്, ആരാണ് ഈ സാധാരണക്കാരന്? അയാളെ എങ്ങനെ കണ്ടെത്തും എന്നതാണ് നഗരത്തിലെ പൊലീസ് ഉദ്യോഗസ്ഥര് അഭിമുഖീകരിക്കുന്ന പ്രശ്‌നം. നഗരത്തില് സാധാരണക്കാരില് പലരും ഏതെങ്കിലും അധികാരകേന്ദ്രത്തിന്റെ ചുറ്റുവട്ടത്തിനുള്ളിലായിരിക്കും. അതോടെ അയാളെ സാധാരണക്കാരന്റെ ഗണത്തില്‍പ്പെടുത്തിയാല് പൊലീസുകാരന് പുലിവാല് പിടിച്ചതുതന്നെ.\nചെറിയ ഒരടിപിടി കേസുമായി ബന്ധപ്പെട്ട് എനിക്കൊരു ഫോണ് വന്നു. ഉയര്‍ന്ന ഒരു പൊലീസ് ഉദ്യോഗസ്ഥനാണ് വിളിച്ചത്. പരാതിക്കാരന്റെ കേസില് നടപടി വൈകിപ്പിക്കരുതെന്ന ന്യായമായ ആവശ്യമേ അദ്ദേഹത്തിനുണ്ടായിരുന്നുള്ളു. അതുറപ്പാക്കാം എന്നു ഞാന് പറഞ്ഞു. അദ്ദേഹം തൃപ്തനായില്ലെന്നു തോന്നി. പരാതിക്കാരന് സെക്രട്ടറിയേറ്റിലെ ഒരു പ്യൂണ് ആണെന്നു മാത്രമല്ല, അയാള് അവിടെ ഏതോ ഒരു സംഘടനയുടെ ഭാരവാഹിയാണെന്നും ഉടന് നടപടിയെടുത്തില്ലെങ്കില് എനിക്ക് തലവേദനയാകുമെന്നും ഓര്‍മ്മിപ്പിച്ചു. കേട്ടാല് തോന്നുക എന്റെ തല സംരക്ഷിക്കാന് അദ്ദേഹം സഹായിക്കുകയാണെന്ന്.\nഇന്ന് സര്‍വ്വവ്യാപിയായ മൊബൈല് ഫോണ് ക്യാമറകള്, സി.സി. ടിവി, സ്പീഡ് ക്യാമറ തുടങ്ങിയ ഡിജിറ്റല് സംവിധാനങ്ങള് പണ്ടില്ലല്ലോ. അങ്ങനെയാകുമ്പോള് പൊതുനിരത്തുകളിലും സ്വകാര്യയിടങ്ങളിലും പൊലീസ് നടത്തുന്ന ഇടപെടലുകള് സംബന്ധിച്ച് ആക്ഷേപമുണ്ടായാല് സ്വതന്ത്രമായി നിജസ്ഥിതി അറിയാന് മറ്റു മാര്‍ഗ്ഗങ്ങള് തേടേണ്ടിവരും. പ്രശ്‌നങ്ങള് രൂക്ഷമാകുക ട്രാഫിക്ക് നിയമങ്ങള് നടപ്പാക്കുന്നതിലാണ്. ഒരു ദിവസം ഉച്ചസമയത്ത് ട്രാഫിക്ക് സി.ഐ. ഗിരീശന് വയര്‍ലെസ്സില് ട്രാഫിക്ക് പൊലീസ് സ്റ്റേഷനെ വിളിക്കുന്നതു കേട്ടു. തമ്പാനൂരില് ഗതാഗതതടസ്സം സൃഷ്ടിക്കുന്ന ഒരു മാരുതി കാര് നീക്കാന് അടിയന്തര ഇടപെടല് വേണം എന്ന് ആവശ്യപ്പെടുകയാണ്. ഡ്രൈവര് കാറിലില്ലെന്നും അടുത്ത സീറ്റിലിരിക്കുന്ന സ്ത്രീ പൊലീസിനോടും നാട്ടുകാരോടും തട്ടിക്കയറുകയാണെന്നും പറയുന്നതു കേട്ടു. സംഭാഷണം കേട്ടാല് ആ ഉദ്യോഗസ്ഥന് സംഘര്‍ഷത്തിന്റെ നടുവിലാണെന്നു വ്യക്തം. തികഞ്ഞ ഉത്തരവാദിത്വ ബോധത്തോടെ സത്യസന്ധമായി പ്രവര്‍ത്തിക്കുന്ന ഉദ്യോഗസ്ഥനായിരുന്നു ഗിരീശന്. ട്രാഫിക്ക് തടസ്സങ്ങളും പൊലീസ് ഇടപെടലും ചില്ലറ തര്‍ക്കങ്ങളും നിത്യ സംഭവമായതുകൊണ്ട് ഞാനതു കൂടുതല് ശ്രദ്ധിച്ചില്ല.\nഎന്നാല്, തൊട്ടടുത്ത ദിവസം ഒരു പ്രധാന പത്രത്തിന്റെ ഒന്നാം പേജില് ഈ സംഭവം വലിയ വാര്‍ത്തയായി പ്രത്യക്ഷപ്പെട്ടു. വാര്‍ത്ത ട്രാഫിക്ക് പൊലീസിനെ രൂക്ഷമായി വിമര്‍ശിക്കുന്നതായിരുന്നു. പൊലീസ് ഉദ്യോഗസ്ഥര് കാറിലുണ്ടായിരുന്ന പെണ്‍കുട്ടിയോട് മോശമായി പെരുമാറി എന്നായിരുന്നു ആക്ഷേപം. തമ്പാനൂര് പോലെ തിരക്കുള്ള സ്ഥലത്ത് തെറ്റായി വാഹനം പാര്‍ക്ക് ചെയ്ത്, വലിയ ഗതാഗതക്കുരുക്ക് സൃഷ്ടിച്ചതിനെക്കുറിച്ചൊന്നും വാര്‍ത്തയില് പറഞ്ഞില്ല. കാറിലിരുന്ന പെണ്‍കുട്ടി കേരളത്തിനു പുറത്ത് ഉന്നത വിദ്യാഭ്യാസം നടത്തുന്ന വിദ്യാര്‍ത്ഥിനിയും ഒരു ഉയര്‍ന്ന സൈനികോദ്യോഗസ്ഥന്റെ മകളുമാണെന്നും പരാമര്‍ശിച്ചിരുന്നു. വാര്‍ത്ത കണ്ടപ്പോള് തലേ ദിവസം ഞാന് വയര്‍ലെസ്സില് കേട്ട സംഭാഷണം ഓര്‍ത്തു. കൂടുതല് അന്വേഷിച്ചതില് വാര്‍ത്ത വല്ലാതെ വളച്ചൊടിച്ചതും ഏകപക്ഷീയവുമാണെന്നും വ്യക്തമായിരുന്നു. മാര്‍ഗ്ഗതടസ്സം നീക്കാന് ഇടപെട്ട പൊലീസ് ഉദ്യോഗസ്ഥനോട് ഇംഗ്ലീഷും മലയാളവും കലര്‍ത്തി ധിക്കാരപരമായാണ് കാറിലുണ്ടായിരുന്ന സ്ത്രീ സംസാരിച്ചത്. സൈന്യത്തിലുള്ള തന്റെ അച്ഛനേക്കാള് താഴ്ന്ന റാങ്കിലുള്ള പൊലീസ് ഉദ്യോസ്ഥന് എന്ന ചിന്ത അവരുടെ പെരുമാറ്റത്തെ സ്വാധീനിച്ചിരുന്നപോലെ തോന്നി. അത് അവിടെ കൂടിയ ആളുകളെ പ്രകോപിപ്പിച്ചുവെന്നാണ് മനസ്സിലായത്. തികഞ്ഞ സത്യസന്ധനും മാന്യനുമായ ആ ഉദ്യോഗസ്ഥനെ കേന്ദ്രീകരിച്ചുള്ള വാര്‍ത്തയ്ക്കു പിന്നില് എന്തോ ഒരു സ്വാധീനം പ്രവര്‍ത്തിച്ചിരിക്കണം എന്നു തോന്നി. അല്ലെങ്കില് പൊതുഇടത്തുവെച്ച് ധാരാളം ആളുകളുടെ സാന്നിദ്ധ്യത്തില് നടന്ന ഒരു കാര്യത്തില് അത്രയ്ക്ക് തെറ്റിദ്ധാരണ ഉണ്ടാകുവാന് ബുദ്ധിമുട്ടാണ്. സത്യസന്ധനായ ആ ഉദ്യോഗസ്ഥനെക്കുറിച്ച് പരാതി ഉണ്ടായിരുന്നത് സ്ഥാപിതതാല്പര്യക്കാരായ ഏതാനും സ്വകാര്യ ബസ് ഉടമകള്‍ക്കു മാത്രമായിരുന്നു. അയാള് കേസെടുത്താല് ഒരു 'അഡ്ജസ്റ്റ്‌മെന്റി'നും തയ്യാറാകില്ലത്രെ. അത് വലിയ പാതകമാണല്ലോ. മറ്റു പലരും അഴിമതിക്ക് കൂട്ടുനിന്ന് കേസ് ഒഴിവാക്കുന്നു; ഈ ഉദ്യോഗസ്ഥന് വഴങ്ങുന്നില്ല എന്നതാണ് പ്രശ്നം.\nനഗരത്തില് പിന്നെയും ധാരാളം 'അഡ്ജസ്റ്റുമെന്റുകളെ'ക്കുറിച്ചു കേട്ടു. ഒരു ബാര് ഹോട്ടലുടമ ആയിടെ ഓഫീസില് വച്ച് എന്നെ കണ്ടു. അടുത്ത ബന്ധു ഉള്‍പ്പെട്ട കേസിനെക്കുറിച്ച് ചില പ്രശ്‌നങ്ങളുമായാണ് അദ്ദേഹം വന്നത്. പറഞ്ഞ കാര്യം കേട്ടപ്പോള് അതിന്റെ മാനുഷിക വശം എനിക്ക് ബോദ്ധ്യപ്പെട്ടു. അതിനുശേഷം അബ്കാരി മേഖലയും പൊലീസ് ഉദ്യോഗസ്ഥരുമായുള്ള ബന്ധത്തെക്കുറിച്ച് സംസാരിച്ചു. പല ഉദ്യോഗസ്ഥര്‍ക്കും നിശ്ചിത നിരക്കില് മാസം തോറും പണം നല്‍കാറുണ്ടെന്ന് അദ്ദേഹം പറഞ്ഞു. എന്നാല്, എല്ലാ ഉദ്യോഗസ്ഥരും അത്തരക്കാരായിരുന്നില്ല. അക്കാര്യത്തില് സഹപ്രവര്‍ത്തകരെക്കുറിച്ച് എനിക്കുണ്ടായിരുന്ന വിലയിരുത്തലും അദ്ദേഹം പറഞ്ഞതും ഏതാണ്ട് പൊരുത്തപ്പെട്ടു, ഒരാളുടെ കാര്യത്തിലൊഴികെ. ആ ഉദ്യോഗസ്ഥനോട് ഇക്കാര്യം വ്യംഗ്യമായി സൂചിപ്പിച്ചപ്പോള് മുഖം വല്ലാതെ വിളറിയത് ഞാന് കണ്ടു. പിന്നീട് അയാള് തെറ്റായ പ്രലോഭനത്തെ ചെറുത്തു എന്നാണെന്റെ ധാരണ. ''എന്തുകൊണ്ട് നിങ്ങള് ഇങ്ങനെ പണം കൊടുക്കുന്നു? അല്ലാതെ ബിസിനസ്സ് നടത്തിക്കൂടെ?'' എന്ന് ഹോട്ടലുടമയോട് ചോദിച്ചു. ''സാര്, ഒരു മാസം അല്പം വൈകിയാല് മതി, ബാറിനു മുന്നില് പൊലീസ് ജീപ്പിട്ട് വാഹന പരിശോധന തുടങ്ങും. പിന്നെ അവിടെ ബിസിനസ്സ് നടക്കുമോ? അതുകൊണ്ട് പൊലീസുമായി ഒരു 'അഡ്ജസ്റ്റുമെന്റി'ല്ലാതെ ഈ ബിസിനസ്സ് ഒരടി മുന്നോട്ട് പോകില്ല.'' എന്നായിരുന്നു മറുപടി.\nഅധികം വൈകാതെ ഈ 'അഡ്ജസ്റ്റ്മെന്റ്' നേരിട്ട് എന്റെ വഴിയും വന്നു. അപ്പോഴേയ്ക്ക് ഞാന് വീണ്ടും വിജിലന്‍സിലെത്തിയിരുന്നു. ആലപ്പുഴയില് എന്നെ വല്ലാതെ സ്പര്‍ശിച്ച ഡോക്ടര് സുരേഷ് ഗുരുതരാവസ്ഥയില് ചികിത്സയ്ക്കായി തിരുവനന്തപുരത്തെത്തിയ വിവരം ഞാനറിഞ്ഞു. ഡോക്ടറുമായി അടുപ്പമുണ്ടായിരുന്ന, അന്ന് ഡി.ഐ.ജി ആയിരുന്ന സെന്‍കുമാര് സാറിനെ ഇക്കാര്യം അറിയിക്കാന് ഞാന് ഫോണ് വിളിച്ചു. കൂട്ടത്തില് അദ്ദേഹം പറഞ്ഞു: ''ജില്ലയിലേക്ക് ഒരു എസ്.പി വേണം; ഹേമചന്ദ്രനാണ് പറ്റിയ ആളെന്ന് ഡി.ജി.പി പറഞ്ഞു; പക്ഷേ, ഹേമചന്ദ്രന് തിരുവനന്തപുരം വിടില്ലെന്നും അദ്ദേഹം പറഞ്ഞു.'' അതെന്നെ പ്രകോപിപ്പിച്ചു. ''ഏതെങ്കിലും സ്ഥലത്തേ ജോലി ചെയ്യൂ എന്ന് ഞാനിന്നേവരെ ആരോടും പറഞ്ഞിട്ടില്ല;'' അല്പം ധാര്‍മ്മിക രോഷം മറുപടിയിലുണ്ടായിരുന്നു. അങ്ങനെയെങ്കില് അക്കാര്യം ഡി.ജി.പിയോട് സംസാരിക്കാമെന്ന് അദ്ദേഹം പറഞ്ഞു. തൊട്ടടുത്ത ദിവസം അദ്ദേഹം എന്നെ ഫോണ് ചെയ്തു. ''ഹേമചന്ദ്രാ, അത് നടക്കത്തില്ല; ഞാന് ഡി.ജി.പിയെ കണ്ട് കാര്യം പറഞ്ഞു. അദ്ദേഹം ഉടന് ആരെയോ ഫോണ് ചെയ്ത് സംസാരിച്ചു. സംഭാഷണത്തിനിടയില് 'അഡ്ജസ്റ്റ്മെന്റ്', 'അഡ്ജസ്റ്റ്മെന്റ്' എന്ന് രണ്ട് മൂന്ന് പ്രാവശ്യം പറയുന്നത് കേട്ടു. ഫോണ് വെച്ച ശേഷം 'അത് നടക്കില്ല' എന്നുമാത്രം ഡി.ജി.പി പറഞ്ഞു.'' 'അഡ്ജസ്റ്റ്മെന്റ്' പരീക്ഷയില് എനിക്ക് പാസ്സ് മാര്‍ക്ക് കിട്ടിയില്ലെന്നു തോന്നുന്നു. എ പ്ലസ് മിടുക്കന്മാരുടെ ബാഹുല്യം അവിടെയും ഉണ്ടായിരുന്നിരിക്കണം.\n'അഡ്ജസ്റ്റ്‌മെന്റ്' ഇല്ലാത്ത മേഖലകള് കുറവാണെന്നു തോന്നുന്നു. ഭരണം മുതല് സിനിമ വരെ അത് നീളുന്നു. ലോകം മുന്നോട്ടുപോകുന്നത് അതിന്മേലാണ്. വൈകാതെ ഈ വാക്ക് മലയാളം നിഘണ്ടുവില് സ്ഥാനം പിടിക്കും. ''ഇംഗ്ലീഷില്‍നിന്ന് മലയാള ഭാഷയ്ക്ക് ലഭിച്ച പദം; അധാര്‍മ്മികമോ അസാന്മാര്‍ഗ്ഗികമോ ആയ നേട്ടത്തിനുവേണ്ടിയുള്ള പരസ്പര സഹകരണം'' എന്നായിരിക്കും വ്യാഖ്യാനം.\nസീറ്റില്ല, ബസ് കസ്റ്റഡിയില്\nഅഡ്ജസ്റ്റ്മെന്റ് വിരുദ്ധനായ ട്രാഫിക് ഇന്‍സ്പെക്ടറെ പ്രതിക്കൂട്ടിലാക്കിയ വാര്‍ത്താപ്രശ്നം പരിഹാരമാകാതെ നില്‍ക്കുകയാണ്. ശരിതെറ്റുകളൊന്നും നോക്കാതെ തല്‍ക്കാലം കുറുക്കുവഴി അയാളെ സസ്പെന്‍ഡ് ചെയ്യുകയാണ്. വെറും അഡ്ജസ്റ്റ്മെന്റ്. തങ്ങളുടെ വാര്‍ത്തയ്ക്ക് ഉടന് പ്രതികരണമുണ്ടായി എന്നത് ഒരു ദിവസം ആ പത്രവും ആഘോഷിക്കും. പിന്നീട് അയാളെ തിരിച്ചെടുക്കുകയോ പ്രമോട്ട് ചെയ്യുകയോ എന്തുമാകാം. അതാരും കാര്യമായെടുക്കാറില്ല. ഞങ്ങളേതായാലും കുറുക്കുവഴി സ്വീകരിച്ചില്ല. ഉദ്യോഗസ്ഥനെതിരെ വന്ന ആക്ഷേപം നിഷേധിച്ച്, ഗതാഗതപ്രശ്‌നം സൃഷ്ടിച്ച സംഭവത്തിന്റെ വിവരങ്ങള് ചേര്‍ത്ത് പൊലീസ് ഔദ്യോഗികമായിത്തന്നെ ആ വാര്‍ത്ത നിഷേധിച്ചു. മറ്റെല്ലാ പത്രങ്ങള്‍ക്കും അത് ബോധ്യപ്പെട്ടു. ആക്ഷേപകരമായ വാര്‍ത്ത നല്‍കിയ പത്രം ഒറ്റപ്പെട്ടു. വാര്‍ത്ത, ന്യായീകരിക്കാനാവാത്തവിധം പൊലീസ് വിരുദ്ധമായെന്ന് അതെഴുതിയ ലേഖകനും തോന്നിയിരിക്കണം. അക്കാര്യത്തില് പൊലീസിന്റെ ഭാഗം വിശദമായി നല്‍കാമെന്നു പറഞ്ഞ് ആ ലേഖകന് എന്നെ വിളിച്ചു. വ്യക്തിപരമായി ഒരു ഉദ്യോഗസ്ഥന് ആക്ഷേപകരമായ വാര്‍ത്ത പ്രസിദ്ധീകരിക്കുന്നതിനു മുന്‍പ് അയാളുടെ ഭാഗംകൂടി കേള്‍ക്കേണ്ടതായിരുന്നില്ലേ മാധ്യമധര്‍മ്മം എന്നുമാത്രം സൗമ്യമായി ഞാന് ചോദിച്ചു. ആ വിഷയം അങ്ങനെ അവസാനിച്ചു.\nഇങ്ങനെ അനര്‍ഹമായ ആക്ഷേപങ്ങള് മനപ്പൂര്‍വ്വമോ അല്ലാതെയോ ഉണ്ടാകാമെങ്കിലും അതിനൊരു മറുവശം കൂടിയുണ്ട്. വിമര്‍ശനമര്‍ഹിക്കുന്ന, ഗൗരവമുള്ള കാര്യങ്ങള് പലതും മാധ്യമശ്രദ്ധ കിട്ടാതെ പോകുന്നുമുണ്ട്. കാരണങ്ങള് പലതാകാം. അത്തരമൊരു സംഭവം എന്റെ ശ്രദ്ധയില്‍പ്പെട്ടത് സിറ്റി പൊലീസിലെ രഹസ്യാന്വേഷണ വിഭാഗത്തിലെ ഒരു ഉദ്യോഗസ്ഥന് മുഖേനയാണ്. സംഭവം നടന്നത് രാത്രിയിലാണ്. തമ്പാനൂരില്‍നിന്നും കേരളത്തിനകത്തും പുറത്തുമുള്ള മറ്റു നഗരങ്ങളിലേയ്ക്ക് സര്‍വ്വീസ് നടത്തുന്ന സ്വകാര്യവാഹനങ്ങള് അന്നുണ്ട്. ഇന്നും അതുണ്ട്. ഈ വാഹനങ്ങള് കോണ്‍ട്രാക്റ്റ് ക്യാരേജ് എന്ന ഇനത്തില് വരുന്നതാണ്. അതായത് സാധാരണ കെ.എസ്.ആര്.ടി.സി സര്‍വ്വീസുകള് പോലെ ഓരോയിടത്ത് നിര്‍ത്തി ആളെ കയറ്റാനും ഇറക്കാനും അവയ്ക്കനുമതിയില്ല. ഗതാഗതമേഖലയില് പൊതുജനങ്ങളുടെ യാത്രാ ബുദ്ധിമുട്ടുകള് കണക്കിലെടുത്ത് സാധാരണയായി പൊലീസിലേയും ഗതാഗതവകുപ്പിലേയും ഉദ്യോഗസ്ഥര് മറ്റു പരാതികളില്ലെങ്കില് ഇവയുടെ ഓട്ടത്തില് ഇടപെടാറില്ല. എന്നാല്, അഴിമതിക്കാരായ ഉദ്യോഗസ്ഥര്‍ക്ക് ഇതൊരു വരുമാന മാര്‍ഗ്ഗവുമാണ്. നേരത്തെ സൂചിപ്പിച്ച 'അഡ്ജസ്റ്റ്മെന്റ്' തന്നെ. അങ്ങനെയിരിക്കെ ഒരു ദിവസം അര്‍ദ്ധരാത്രി കഴിഞ്ഞ നേരത്ത് കണ്‍ട്രോള് റൂമിന്റെ ചുമതലയുണ്ടായിരുന്ന ഒരു ഡി.വൈ.എസ്.പി എറണാകുളത്ത് പോകുവാനായി അത്തരം ഒരു ബസില് കയറി. അദ്ദേഹം കയറുമ്പോള്‍ത്തന്നെ ബസ്, യാത്രക്കാരെക്കൊണ്ട് നിറഞ്ഞിരുന്നു. അദ്ദേഹത്തിനു ലഭിച്ചത് ബസിന്റെ പിന്നിലെ സീറ്റാണ്. കണ്ടക്ടറുടെ കുഴപ്പമല്ല; അതുമാത്രമേ ഒഴിവുണ്ടായിരുന്നുള്ളു. ബസ് എറണാകുളത്തിനാണ് പോകേണ്ടത്. ഡി.വൈ.എസ്.പി മുന്‍വശത്ത് സീറ്റ് നല്‍കണമെന്ന് ആവശ്യപ്പെട്ടു. ബസ് പുറപ്പെട്ടു കഴിഞ്ഞിരുന്നു. പാവം കണ്ടക്ടര് മുന്‍സീറ്റിലിരുന്ന പലരോടും പറഞ്ഞുനോക്കിയെങ്കിലും ആരും വഴങ്ങിയില്ല. അവരെ തെറ്റുപറയാന് കഴിയില്ലല്ലോ. ബസില് സീറ്റിന്റെ കാര്യത്തില് ഭിന്നശേഷിക്കാര്, സ്ത്രീകള്, മുതിര്‍ന്ന പൗരന്മാര് തുടങ്ങിയവര്‍ക്കല്ലേ പ്രത്യേക പരിഗണനയ്ക്ക് അര്‍ഹതയുള്ളു. ആഗ്രഹിച്ച സീറ്റ് ലഭിക്കാതെ വന്നപ്പോള് ഡി.വൈ.എസ്.പിക്ക് ദേഷ്യം വന്നിരിക്കണം. അദ്ദേഹം യാത്ര തുടരുന്നില്ലെന്ന് കണ്ടക്ടറോട് പറഞ്ഞു. കേശവദാസപുരം കഴിഞ്ഞപ്പോള് ബലമായി ബസ് നിര്‍ത്തിച്ച് പുറത്തിറങ്ങി. പിന്നീട് അദ്ദേഹം ചെയ്തത് നേരെ കണ്‍ട്രോള് റൂമില് ഫോണ് ചെയ്ത് താന് കയറിയ വാഹനത്തിന്റെ വിവരം നല്‍കി. ആ ബസ് കോണ്‍ട്രാക്റ്റ് ക്യാരേജ് വ്യവസ്ഥ ലംഘിച്ച് ഓടുകയാണെന്നും ഉടന് കസ്റ്റഡിയിലെടുത്ത് കന്റോണ്‍മെന്റില് കൊണ്ടിടണമെന്നും നിര്‍ദ്ദേശിച്ചു. സമയം രാത്രി ഒരുമണി കഴിഞ്ഞിരുന്നു. കണ്‍ട്രോള് റൂം അതുതന്നെ ചെയ്തു. ഒരു പൊലീസ് വാഹനം ആ ബസ് മെഡിക്കല് കോളേജിനടുത്തുവെച്ച് തടഞ്ഞ് പൊലീസ് സ്റ്റേഷനിലേക്കയച്ചു. യാത്രക്കാരനായി ബസില് കയറിയ പൊലീസ് ഉദ്യോഗസ്ഥന്, ഇഷ്ടപ്പെട്ട ഇരിപ്പിടം കിട്ടാതെ വന്നപ്പോള് പുറത്തിറങ്ങി 'നിയമപാലക'നായി അതേ വാഹനം കസ്റ്റഡിയിലെടുക്കുകയാണ്. അസമയത്ത് അതിലെ യാത്രക്കാര്‍ക്ക് ഉണ്ടാകാവുന്ന ബുദ്ധിമുട്ടിനെക്കുറിച്ച് അശേഷം ചിന്തിച്ചില്ല. സ്വന്തം 'അധികാരത്തിന്റെ വലിപ്പം' ബസ് ജീവനക്കാരേയും ഉടമയേയും അറിയിക്കണമല്ലോ. ഈ സംഭവത്തില് ഒരു പരാതിയും എനിക്കു കിട്ടിയില്ല. അതെന്നെ അത്ഭുതപ്പെടുത്തി. ഇങ്ങനെ എന്തും സഹിക്കുന്ന സാധാരണ മനുഷ്യരും ധാരാളമുണ്ട്. അല്ലെങ്കില് പരാതിപ്പെട്ടാല് അതും പുലിവാലാകുമോ എന്ന ഉല്‍ക്കണ്ഠയാണോ എന്നറിയില്ല. അതല്പം അസാധാരണമായിരുന്നു. ഒരു പത്രവും ഇതേക്കുറിച്ചെഴുതിയില്ല. അവര് അറിഞ്ഞിട്ടുണ്ടാകില്ല.\nവിവരം സ്പെഷല് ബ്രാഞ്ചുകാര് എന്നോട് പറഞ്ഞപ്പോള് അത് കടുത്ത അധികാര ദുര്‍വിനിയോഗം ആണെന്ന് എനിക്കു തോന്നി. അതിന്മേല് ഒരന്വേഷണം നടത്താന് ശ്രമിച്ചെങ്കിലും ബസ് സര്‍വ്വീസുമായി ബന്ധപ്പെട്ടവരൊന്നും സഹകരിക്കാന് തയ്യാറായിരുന്നില്ല. 'വ്യവസായ സൗഹൃദം' എന്ന പ്രയോഗം പോലും നിലവില് വന്നിട്ടില്ലാത്ത കാലമാണത്. പൊലീസിനെതിരെ അവരെങ്ങനെ മൊഴി നല്‍കും? അവര്‍ക്കും ശീലം 'അഡ്ജസ്റ്റുമെന്റ്' തന്നെ ആയിരുന്നിരിക്കണം. ഇത്തരത്തിലുള്ള അധികാര പ്രയോഗം ആ രാത്രിയില് യാത്രക്കാര്‍ക്കുണ്ടാക്കിയ ദുരിതമാണ് ഗൗരവമായി തോന്നിയത്. പരാതിയൊന്നും ആരും പറഞ്ഞിരുന്നില്ലെങ്കിലും സംഭവം മാധ്യമങ്ങളിലൊന്നിലും വന്നില്ലെങ്കിലും അതിന്മേല് ഞാന് ഡി.ജി.പിക്കൊരു റിപ്പോര്‍ട്ട് അയച്ചു. വസ്തുതകള് വിശദീകരിച്ച ശേഷം തെളിവുനല്‍കാന് ആരും മുന്നോട്ടുവരാത്ത സാഹചര്യത്തില് ആ ഉദ്യോഗസ്ഥനെ ഇത്തരം അധികാര ദുര്‍വിനിയോഗത്തിനു സാദ്ധ്യതയില്ലാത്ത ഏതെങ്കിലും തസ്തികയിലേയ്ക്ക് മാറ്റണം എന്നായിരുന്നു ശുപാര്‍ശ. പക്ഷേ, നടപടിയൊന്നും കണ്ടില്ല. റിപ്പോര്‍ട്ട് അയച്ചശേഷം അതിനു പുറകെ പിന്തുടര്‍ന്നു പോകുന്ന രീതി എനിക്കില്ലായിരുന്നു. അങ്ങനെ ഞാനതങ്ങ് മറന്നു. മാസങ്ങള് കഴിഞ്ഞ് ഞാന് വീണ്ടും വിജിലന്‍സിലേയ്ക്ക് മാറി. അവിടെയിരിക്കെ എനിക്ക് പഴയ ഡി.വൈ.എസ്.പിയുടെ ഫോണ് വന്നു. ''എന്നെ സസ്പെന്റ് ചെയ്യാന് സാര് റിപ്പോര്‍ട്ടെങ്ങാനും അയിച്ചിരുന്നോ?'' എന്നു ചോദിച്ചു. സസ്പെന്റ് ചെയ്യാന് റിപ്പോര്‍ട്ട് അയച്ചില്ലെന്നും എന്നാല് സ്ഥലം മാറ്റാന് ശുപാര്‍ശ ചെയ്തുകൊണ്ട് ഒരു റിപ്പോര്‍ട്ട് അയിച്ചിരുന്നുവെന്നും അതിന്റെ വസ്തുതകളും പറഞ്ഞുകൊടുത്തു. അതിന്മേലായിരിക്കണം, അയാള് സസ്പെന്‍ഷന് ആയതായി സെക്രട്ടറിയേറ്റില്‍നിന്നും അറിഞ്ഞുവത്രേ. സര്‍ക്കാര് തീരുമാനം എന്റെ ശുപാര്‍ശയ്ക്കുമപ്പുറമായിരുന്നുവെങ്കിലും അത് അധികമാണെന്നു തോന്നിയില്ല. അതെന്തുകൊണ്ട് ഇത്ര വൈകി എന്നുമാത്രം മനസ്സിലായില്ല. സര്‍ക്കാര് കാര്യം മുറപോലെ എന്ന കണ്ടെത്തല് നടത്തിയ അജ്ഞാത പ്രതിഭയോട് ബഹുമാനം തോന്നി.\nസ്ഥാനമോ വലിപ്പമോ ഒന്നും നോക്കാതെ ആരായാലും നിയമനടപടി കൃത്യമായി സ്വീകരിക്കണമെന്നും പൊലീസിന്റെ പെരുമാറ്റം അന്തസ്സുള്ളതായാല് മാത്രം മതി എന്നും നിരന്തരം ഉദ്യോഗസ്ഥരോട് പറയാറുണ്ടായിരുന്നു. പക്ഷേ, 'നാട്ടില് പ്രഭുക്കളെ കണ്ടാലറി'യുന്ന പ്രായോഗിക ജ്ഞാനമുള്ള ഉദ്യോഗസ്ഥര് അന്നും 'അഡ്ജസ്റ്റ്മെന്റുകള്' ചിലത് നടത്തുന്നുണ്ടായിരുന്നു. ഉദ്യോഗസ്ഥന്റെ വ്യക്തിപരമായ ന്യൂനതയ്ക്കപ്പുറം അതിനൊരു പൊതു സ്വഭാവം കൂടി ഉണ്ടായിരുന്നു. ഉദാഹരണത്തിന് മദ്യപിച്ചു വാഹനമോടിക്കുന്നവര്‍ക്കെതിരെ നടപടി സ്വീകരിക്കണമെന്നൊരു നിര്‍ദ്ദേശം നല്‍കിയപ്പോളെല്ലാം പരിശോധന മിക്കവാറും ചാരായഷാപ്പിന്റെ പരിസരത്തായി ചുരുങ്ങി. അന്ന് ചാരായം നിരോധിച്ചിരുന്നില്ല. അപൂര്‍വ്വമായി ഏതെങ്കിലും ബാര് ഹോട്ടലും പരിശോധനയ്ക്ക് വിധേയമാകാം. പക്ഷേ, പ്രധാന ഹോട്ടലുകളോ വലിയ ബാറുകളോ ഒരു കാരണവശാലും ആരും തിരഞ്ഞെടുക്കില്ല. വന്‍കിട ക്ലബ്ബുകളും പരിധിക്കു പുറത്തായിരുന്നു. മദ്യപാനികള്‍ക്കിടയിലും അലിഖിതമായൊരു 'ജാതിവ്യവസ്ഥ' നിലവിലുണ്ടെന്നു തോന്നി. അക്കാലത്ത് ഞാനൊരു ഉയര്‍ന്ന ഐ.പി.എസ് ഉദ്യോഗസ്ഥനുമായി ഇക്കാര്യം ചര്‍ച്ച ചെയ്തത് ഓര്‍ക്കുന്നു. ഞങ്ങള് കണ്ടെത്തിയത് മദ്യപാനികള് മൂന്നു തരമാണ്. ഒന്നാമത്തേത് കള്ളുഷാപ്പിലും ചാരായഷാപ്പിലും പോകുന്നവര്. അതാണ് അടിസ്ഥാന വര്‍ഗ്ഗം. അന്നത്തെ ഉപരിവര്‍ഗ്ഗം എന്നത് ബാര് ഹോട്ടലുകളെ ആശ്രയിക്കുന്നവര്; വീട്ടില് തന്നെ സ്വന്തം ബാറുള്ളവരുടെ സ്ഥാനം 'അതുക്കും മേലെ'യാണ്. മദ്യപിച്ച് വാഹനമോടിക്കുന്നവര്‍ക്കെതിരെ കേസെടുക്കുന്നതില് 'വര്‍ഗ്ഗരഹിത' സമീപനം സ്വീകരിക്കാന് ചില ഇടപെടലുകള് നടത്തി. ഈ 'വിപ്ലവം' ചെറുതായി ഫലം കണ്ടെന്നു തോന്നുന്നു. ആയിടെ ഒരു മുന് ചീഫ് സെക്രട്ടറി 'കളിയും കാര്യവും' കലര്‍ത്തി ഒരു ചടങ്ങില്‍വെച്ച് എന്റെ ഭാര്യയോട് പറഞ്ഞു: ''നിന്റെ ഭര്‍ത്താവിനെ പേടിച്ച് ഞങ്ങളെല്ലാം ക്ലബ്ബില്‍നിന്നും മദ്യം തൊടാത്ത ഡ്രൈവറേയും കൊണ്ടാണ് ഇപ്പോള് മടങ്ങുന്നത്.''\n1996-ലെ പുതുവത്സരാഘോഷം പ്രത്യേകം ഓര്‍ക്കുന്നു. നഗരം അക്ഷരാര്‍ത്ഥത്തില് ആഘോഷ ലഹരിയിലേക്കടുക്കുമ്പോള് പൊലീസിന്റേതു വലിയ ഉത്തരവാദിത്വമാണല്ലോ. രാത്രി മുഴുവന് പൊലീസ് വാഹനത്തില് എല്ലാം കണ്ടും കേട്ടും നഗരം ചുറ്റിക്കറങ്ങി. വലിയ ചെലവുള്ള പഞ്ചനക്ഷത്രം മുതല് താഴോട്ട് ഓരോരുത്തര്‍ക്കും കീശയുടെ വലിപ്പമനുസരിച്ച് ആളോഹരി ആനന്ദം സുലഭമായിരുന്നു. അങ്ങനെ ചുറ്റിക്കറങ്ങി തീരപ്രദേശത്ത് പൂന്തുറനിന്നും ബീമാപ്പള്ളി വഴി ശംഖുമുഖത്തേയ്ക്ക് പോകുമ്പോള് ചെറിയതുറയില് റോഡ് നിറയെ ആളുകള്. എന്നോടൊപ്പമുണ്ടായിരുന്ന പൊലീസുകാരന് രാജന് പറഞ്ഞു: ''സാറെ അവന്മാരെല്ലാം നല്ല വെള്ളമാണ്. നമുക്ക് തിരിച്ചുപോയാലോ?'' പാവങ്ങളുടെ ആഘോഷവും കാണാമെന്നു പറഞ്ഞ് കാറവിടെ നിര്‍ത്തി. ഞാനും രാജനും യൂണിഫോമിലായിരുന്നു. റോഡ് നിറഞ്ഞുനിന്ന ആഘോഷക്കാരുടെ അടുത്തേയ്ക്ക് ഞാന് നടന്നു. ആവേശം അല്പം കുറഞ്ഞപ്പോള് പൊലീസ് വാഹനം വല്ല കുഴപ്പവുമാണോ എന്നവര് സംശയിച്ചതായി തോന്നി. 'ഹാപ്പി ന്യൂ ഇയര്', ഞാന് പറഞ്ഞു. ഉടന് ആവേശത്തോടെ അവരെല്ലാം 'സാറെ, ഹാപ്പി ന്യൂ ഇയര്' എന്ന് വീണ്ടും വീണ്ടും പറഞ്ഞു. കുറേ നേരം ഹാപ്പി ന്യൂ ഇയര് പറഞ്ഞ ശേഷം എനിക്ക് പോകാന് അവര് തന്നെ വഴിയുണ്ടാക്കി. ചില ബക്കറ്റുകളില്‍നിന്നും പലരും എന്തോ മുക്കി കുടിക്കുന്നുമുണ്ട്. അതാണവരുടെ ആഘോഷത്തിന്റെ ലഹരി. നിയമപാലകന് അതൊന്നും ശ്രദ്ധിച്ചില്ല. മറ്റൊരു അഡ്ജസ്റ്റ്മെന്റ്!\n'സാര് ആ പൊലീസുകാരന് വിജയന് മരിച്ചു'- അതൊരു കാളരാത്രിയുടെ തുടക്കമായിരുന്നു\nഎ. ഹേമചന്ദ്രന് ഐ.പി.എസ് (റിട്ട.) പൊലീസ് നിയമം വി.ഐ.പി police story service story malayalam article malayalam language malayalam bhaasha SAMAKALIKA MALAYALAM


1. അനന്തരം എലീശാ താന് മകനെ ജീവിപ്പിച്ചുകൊടുത്തിരുന്ന സ്ത്രീയോടുനീയും നിന്റെ ഭവനവും പുറപ്പെട്ടു എവിടെയെങ്കിലും പരദേശവാസം ചെയ്തുകൊള്‍വിന് ; യഹോവ ഒരു ക്ഷാമം വരുത്തുവാന് പോകുന്നു; അതു ഏഴു സംവത്സരം ദേശത്തു ഉണ്ടായിരിക്കും എന്നു പറഞ്ഞു.\n2. ആ സ്ത്രീ എഴുന്നേറ്റു ദൈവപുരുഷന് പറഞ്ഞതുപോലെ ചെയ്തു; അവളും ഭവനവും ഫെലിസ്ത്യദേശത്തുപോയി ഏഴു സംവത്സരം പരദേശവാസം ചെയ്തു.\n3. ഏഴു സംവത്സരം കഴിഞ്ഞിട്ടു അവള് ഫെലിസ്ത്യദേശത്തുനിന്നു മടങ്ങിവന്നു; പിന്നെ അവള് തന്റെ വീടും നിലവും സംബന്ധിച്ചു രാജാവിനോടു സങ്കടം ബോധിപ്പിപ്പാന് ചെന്നു.\n4. അന്നേരം രാജാവു ദൈവപുരുഷന്റെ ബാല്യക്കാരനായ ഗേഹസിയോടു സംസാരിക്കയില്‍എലീശാ ചെയ്ത വന് കാര്യങ്ങളൊക്കെയും നീ എന്നോടു വിവരിച്ചുപറക എന്നു കല്പിച്ചു.\n5. മരിച്ചുപോയവനെ ജീവിപ്പിച്ച വിവരം അവന് രാജാവിനെ കേള്‍പ്പിക്കുമ്പോള് തന്നേ അവന് മകനെ ജീവിപ്പിച്ചുകൊടുത്തിരുന്ന സ്ത്രീ വന്നു തന്റെ വീടും നിലവും സംബന്ധിച്ചു രാജാവിനോടു സങ്കടം ബോധിപ്പിച്ചു. അപ്പോള് ഗേഹസിയജമാനനായ രാജാവേ, ഇവള് തന്നേ ആ സ്ത്രീ; എലീശാ ജീവിപ്പിച്ചുകൊടുത്ത മകന് ഇവന് തന്നേ എന്നു പറഞ്ഞു.\n6. രാജാവു സ്ത്രീയോടു ചോദിച്ചപ്പോള് അവളും അതു വിവരിച്ചു പറഞ്ഞു രാജാവു ഒരു ഉദ്യോഗസ്ഥനെ നിയമിച്ചുഅവള്‍ക്കുണ്ടായിരുന്നതൊക്കെയും അവള് ദേശം വിട്ടുപോയ നാള്‍മുതല് ഇതുവരെയുള്ള നിലത്തിന്റെ ആദായവും അവള്‍ക്കു കൊടുപ്പിക്കേണം എന്നു കല്പിച്ചു.\n7. അനന്തരം എലീശാ ദമ്മേശെക്കില് ചെന്നു; അന്നു അരാംരാജാവായ ബെന് -ഹദദ് ദീനംപിടിച്ചു കിടക്കുകയായിരുന്നു; ദൈവപുരുഷന് വന്നിട്ടുണ്ടു എന്നു അവന്നു അറിവു കിട്ടി.\n8. രാജാവു ഹസായേലിനോടുഒരു സമ്മാനം എടുത്തുകൊണ്ടു ദൈവപുരുഷനെ ചെന്നുകണ്ടുഈ ദീനം മാറി എനിക്കു സൌഖ്യം വരുമോ എന്നു അവന് മുഖാന്തരം യഹോവയോടു ചോദിക്ക എന്നു പറഞ്ഞു.\n9. അങ്ങനെ ഹസായേല് ദമ്മേശെക്കിലെ വിശേഷവസ്തുക്കളില്‍നിന്നൊക്കെയും എടുത്തു നാല്പതു ഒട്ടകച്ചുമടുമായി അവനെ ചെന്നുകണ്ടു അവന്റെ മുമ്പില് നിന്നുനിന്റെ മകന് അരാം രാജാവായ ബെന് -ഹദദ് എന്നെ നിന്റെ അടുക്കല് അയച്ചുഈ ദീനം മാറി എനിക്കു സൌഖ്യം വരുമോ എന്നു ചോദിക്കുന്നു എന്നു പറഞ്ഞു. അതിന്നു എലീശാ;\n10. നീ ചെന്നു അവനോടുനിനക്കു നിശ്ചയമായിട്ടു സൌഖ്യം വരും എന്നു പറക; എന്നാല് അവന് നിശ്ചയമായി മരിച്ചുപോകുമെന്നു യഹോവ എനിക്കു വെളിപ്പെടുത്തിത്തന്നിരിക്കുന്നു എന്നു പറഞ്ഞു.\n11. പിന്നെ അവന്നു ലജ്ജ തോന്നുവോളം അവന് കണ്ണുപറിക്കാതെ അവനെ ഉറ്റുനോക്കി ദൈവപുരുഷന് കരഞ്ഞു.\n12. യജമാനന് കരയുന്നതു എന്തു എന്നു ഹസായേല് ചോദിച്ചതിന്നു അവന് നീ യിസ്രായേല്‍മക്കളോടു ചെയ്‍വാനിരിക്കുന്ന ദോഷം ഞാന് അറിയുന്നതുകൊണ്ടു തന്നേ; നീ അവരുടെ ദുര്‍ഗ്ഗങ്ങളെ തീയിട്ടു ചുടുകയും അവരുടെ യൌവനക്കാരെ വാള്‍കൊണ്ടു കൊല്ലുകയും അവരുടെ കുഞ്ഞുങ്ങളെ അടിച്ചു തകര്‍ക്കയും അവരുടെ ഗര്‍ഭിണികളെ പിളര്‍ക്കയും ചെയ്യും എന്നു പറഞ്ഞു.\n13. ഈ മഹാകാര്യം ചെയ്‍വാന് നായായിരിക്കുന്ന അടിയന് എന്തു മാത്രമുള്ളു എന്നു ഹസായേല് പറഞ്ഞതിന്നു എലീശാനീ അരാമില് രാജാവാകും എന്നു യഹോവ എനിക്കു വെളിപ്പെടുത്തിത്തന്നിരിക്കുന്നു എന്നു പറഞ്ഞു.\n14. അവന് എലീശയെ വിട്ടു പുറപ്പെട്ടു തന്റെ യജമാനന്റെ അടുക്കല് വന്നപ്പോള്‍എലീശാ നിന്നോടു എന്തു പറഞ്ഞു എന്നു അവന് ചോദിച്ചു. നിനക്കു നിശ്ചയമായി സൌഖ്യം വരും എന്നു അവന് എന്നോടു പറഞ്ഞു എന്നു അവന് ഉത്തരംപറഞ്ഞു.\n15. പിറ്റെന്നാള് അവന് ഒരു കമ്പിളി എടുത്തു വെള്ളത്തില് മുക്കി അവന്റെ മുഖത്തിട്ടു; അതിനാല് അവന് മരിച്ചുപോയി; ഹസായേല് അവന്നുപകരം രാജാവായ്തീര്‍ന്നു.\n16. യിസ്രായേല്‍രാജാവായ ആഹാബിന്റെ മകനായ യോരാമിന്റെ അഞ്ചാം ആണ്ടില് യെഹോശാഫാത്ത് യെഹൂദയില് രാജാവായിരിക്കുമ്പോള് തന്നേ യെഹൂദാരാജാവായ യെഹോശാഫാത്തിന്റെ മകന് യെഹോരാം രാജാവായി.\n17. അവന് വാഴ്ചതുടങ്ങിയപ്പോള് അവന്നു മുപ്പത്തിരണ്ടു വയസ്സായിരുന്നു; അവന് എട്ടു സംവത്സരം യെരൂശലേമില് വാണു.\n18. ആഹാബിന്റെ മകള് അവന്നു ഭാര്യയായിരുന്നതുകൊണ്ടു അവന് ആഹാബിന്റെ ഗൃഹം ചെയ്തതുപോലെ യിസ്രായേല്‍രാജാക്കന്മാരുടെ വഴിയില് നടന്നു യഹോവേക്കു അനിഷ്ടമായുള്ളതു ചെയ്തു.\n19. എങ്കിലും യഹോവ തന്റെ ദാസനായ ദാവീദിനോടു അവന്നും അവന്റെ മക്കള്‍ക്കും എന്നേക്കും ഒരു ദീപം നലകും എന്നു വാഗ്ദാനം ചെയ്തിരുന്നതുകൊണ്ടു അവന്റെ നിമിത്തം യെഹൂദയെ നശിപ്പിപ്പാന് തനിക്കു മനസ്സായില്ല.\n20. അവന്റെ കാലത്തു എദോമ്യര് യെഹൂദയുടെ മേലധികാരത്തോടു മത്സരിച്ചു തങ്ങള്‍ക്കു ഒരു രാജാവിനെ വാഴിച്ചു.\n21. അപ്പോള് യെഹോരാം സകലരഥങ്ങളുമായി സായിരിലേക്കു ചെന്നു; എന്നാല് രാത്രിയില് അവന് എഴുന്നേറ്റു തന്നെ വളഞ്ഞിരുന്ന എദോമ്യരെയും രഥനായകന്മാരെയും തോല്പിച്ചു; ജനം തങ്ങളുടെ കൂടാരങ്ങളിലേക്കു ഔടിപ്പോയി.\n22. അങ്ങിനെ എദോമ്യര് യെഹൂദയുടെ മേലധികാരത്തോടു ഇന്നുവരെ മത്സരിച്ചുനിലക്കുന്നു; ആ കാലത്തു തന്നേ ലിബ്നയും മത്സരിച്ചു.\n23. യെഹോരാമിന്റെ മറ്റുള്ള വൃത്താന്തങ്ങളും അവന് ചെയ്തതൊക്കെയും യെഹൂദാ രാജാക്കന്മാരുടെ വൃത്താന്തപുസ്തകത്തില് എഴുതിയിരിക്കുന്നുവല്ലോ.\n24. യെഹോരാം തന്റെ പിതാക്കന്മാരെപ്പോലെ നിദ്രപ്രാപിച്ചു അവന്റെ പിതാക്കന്മാരോടുകൂടെ ദാവീദിന്റെ നഗരത്തില് അവനെ അടക്കം ചെയ്തു; അവന്റെ മകനായ അഹസ്യാവു അവന്നു പകരം രാജാവായി.\n25. യിസ്രായേല്‍രാജാവായ ആഹാബിന്റെ മകന് യോരാമിന്റെ പന്ത്രണ്ടാം ആണ്ടില് യെഹൂദാരാജാവായ യെഹോരാമിന്റെ മകന് അഹസ്യാവു രാജാവായി.\n26. അഹസ്യാവു വാഴ്ച തുടങ്ങിയപ്പോള് അവന്നു ഇരുപത്തിരണ്ടു വയസ്സായിരുന്നു; അവന് ഒരു സംവത്സരം യെരൂശലേമില് വാണു. അവന്റെ അമ്മെക്കു അഥല്യാ എന്നു പേര്; അവള് യിസ്രായേല്‍രാജാവായ ഒമ്രിയുടെ പൌത്രി ആയിരുന്നു.\n27. അവന് ആഹാബ്ഗൃഹത്തിന്റെ വഴിയില് നടന്നു ആഹാബ്ഗൃഹം ചെയ്തതുപോലെ യഹോവേക്കു അനിഷ്ടമായുള്ളതു ചെയ്തു; അവന് ആഹാബിന്റെ ഗൃഹത്തോടു സംബന്ധമുള്ളവന് ആയിരുന്നുവല്ലോ.\n28. അവന് ആഹാബിന്റെ മകനായ യോരാമിനോടുകൂടെ ഗിലെയാദിലെ രാമോത്തിലേക്കു അരാംരാജാവായ ഹസായേലിനോടു യുദ്ധം ചെയ്‍വാന് പോയി; എന്നാല് അരാമ്യര് യോരാമിനെ മുറിവേല്പിച്ചു.\n29. അരാംരാജാവായ ഹസായേലിനോടുള്ള യുദ്ധത്തില് രാമയില്‍വെച്ചു അരാമ്യര് തന്നെ വെട്ടിയ മുറിവുകള്‍ക്കു യിസ്രെയേലില്‍വെച്ചു ചികിത്സചെയ്യേണ്ടതിന്നു യോരാംരാജാവു മടങ്ങിപ്പോയി; ആഹാബിന്റെ മകനായ യോരാം രോഗിയാകകൊണ്ടു യെഹൂദാരാജാവായ യെഹോരാമിന്റെ മകന് അഹസ്യാവു യിസ്രെയേലില് അവനെ കാണ്മാന് ചെന്നിരുന്നു.


ഇന്ന് മൊഹാലി – Chandrika Daily\nBy chandrika Wednesday December 13, 2017 00:07 am\nമൊഹാലി: രോഹിത് ശര്‍മ്മയും രവിശാസ്ത്രിയും മാത്രമല്ല ഇന്ത്യന് ക്രിക്കറ്റിനെ ഇഷ്ടപ്പെടുന്നവരാരും ഓര്‍മിക്കാന് ആഗ്രഹിക്കുന്നില്ല ധര്‍മശാലയിലെ ആദ്യ ഏകദിനം. ഇന്ന് പഞ്ചാബ് ക്രിക്കറ്റ് അസോസിയേഷന്റെ മൊഹാലി മൈതാനത്ത്…\nമൊഹാലി: രോഹിത് ശര്‍മ്മയും രവിശാസ്ത്രിയും മാത്രമല്ല ഇന്ത്യന് ക്രിക്കറ്റിനെ ഇഷ്ടപ്പെടുന്നവരാരും ഓര്‍മിക്കാന് ആഗ്രഹിക്കുന്നില്ല ധര്‍മശാലയിലെ ആദ്യ ഏകദിനം. ഇന്ന് പഞ്ചാബ് ക്രിക്കറ്റ് അസോസിയേഷന്റെ മൊഹാലി മൈതാനത്ത് രണ്ടാം ഏകദിനം നടക്കുമ്പോള് ഇന്ത്യക്ക് തെളിയിക്കാന് പലതുമുണ്ട്. ജയം മാത്രം ലക്ഷ്യം. തോറ്റാല് പരമ്പര നഷ്ടമാവുമെന്ന് മാത്രമല്ല നാണക്കേടിന്റെ പടുകുഴിയിലേക്ക് രോഹിതിന്റെ സംഘം എടുത്തെറിയപ്പെടും. വിരാത് കോലി നായകനായിരുന്ന സമയത്ത് വിജയങ്ങള് മാത്രം ശീലമാക്കിയ ടീമാണ് പുതിയ നായകന് കീഴില് തകരുന്നത് എന്ന അപവാദം കേള്‍ക്കേണ്ടി വരും. ഏഴ് വിക്കറ്റിന് 29 റണ്‍സ് എന്ന വലിയ നാണക്കേട്-ആ നാണക്കട് എക്കാലത്തും ഇന്ത്യയെ വേട്ടയാടും. ധര്‍മശാലയിലെ ആ നാണക്കേടില് നിന്നും ഇന്ത്യയെ കര കയറ്റിയ മഹേന്ദ്രസിംഗ് ധോണിയുടെ അനുഭവസമ്പത്ത് തന്നെ ഇന്നും ബാറ്റിംഗില് തുണ. ശിഖര് ധവാന്, രോഹിത്, ദിനേശ് കാര്‍ത്തിക്, ഹാര്‍ദിക് പാണ്ഡ്യ, ശ്രേയാസ് അയ്യര് തുടങ്ങിയ ബാറ്റിംഗ് വിലാസക്കാര് ആദ്യ ഏകദിനത്തില് ലങ്കന് സീമര് സുരംഗ ലക്മാലിന് മുന്നിലാണ് പ്രതിരോധം തകര്‍ന്ന് വട്ടപ്പൂജ്യരായത്. മൊഹാലിയിലെ ട്രാക്കും ഏറെക്കുറെ ധര്‍മശാലയിലെ അതേ സ്വഭാവമുള്ളതാണ്. ഇന്ത്യയില് സീമര്‍മാരെ തുണക്കുന്ന എക ട്രാക്ക് എന്ന അംഗീകാരമാണ് മൊഹലിക്കുളളത്. ഇവിടെ ലക്മാല് അപകടം തന്നെയാണ്. എയ്ഞ്ചലോ മാത്യൂസിന്റെ അനുഭവസമ്പത്തും പുതിയ പന്തില് നിര്‍ണായകമാണ്. ഇന്ത്യന് സീമര്‍മാര് പക്ഷേ ആദ്യ ഏകദിനത്തില് പരാജയമായിരുന്നു. ഭുവനേശ്വര് കുമാര്, ജസ്പ്രീത് ബുംറ, മുഹമ്മദ് ഷമി തുടങ്ങിയവര്‍ക്കൊന്നും ലങ്കന് സീമര്‍മാരെ പോലെ ബാറ്റ്‌സ്മാന്മാര്‍ക്ക് വെല്ലുവിളി ഉയര്‍ത്താനായില്ല. ബാറ്റിംഗും ഇന്ത്യക്ക് ഇത് വരെ തലവേദനയായിരുന്നില്ല. ടെസ്റ്റ് പരമ്പരയില് ഗംഭീര പ്രകടനം നടത്തിയവരാണ് ഇന്ത്യന് ബാറ്റ്‌സ്മാന്മാര്. പക്ഷേ ധര്‍മശാലയിലെ നിസ്സഹായത അവരെ ഇന്ന് സമ്മര്‍ദ്ദത്തിലാക്കുന്നുണ്ട്. ടെസ്റ്റ് പരമ്പര നഷ്ടമായ സാഹചര്യത്തില് ഏകദിന പരമ്പരയാണ് ടീമിന്റെ ലക്ഷ്യമെനന് നായകന് തിസാര പെരേര പറഞ്ഞു. ധര്‍മശാലയിലെ പ്രകടനം എല്ലാവരുടെയും കണ്ണ് തുറപ്പിച്ചിട്ടുണ്ടെന്നാണ് താന് കരുതുന്നതെന്നാണ് ഇന്ത്യന് നായകന് രോഹിത് ശര്‍മ അഭിപ്രായപ്പെട്ടത്.\nമനസ്സിലിട്ടുകൂട്ടിട്ടൊട്ടും കിട്ടീട്ടില്ല പിടുത്തമൊട്ടും


Pradhana Vartha: Tech\nby Vishnu RK Anad\t October 17, 2019\n4ജി യിൽ മുന്നേറ്റത്തിനൊരുങ്ങി ബി.എസ്.എന്.എല്\n4ജി യിൽ മുന്നേറ്റത്തിനൊരുങ്ങി ബി.എസ്.എന്.എല്. രാജ്യത്തുടനീളം ഉടന് തന്നെ 4ജി നെറ്റ്‍വര്‍ക്ക് കൊണ്ടുവരാനാണ് ബി.എസ്.എന്.എല്‍ന്റെ പുതിയ നീക്കം . 3ജി നെറ്റ്‍വര്‍ക്കുകള്‍ക്ക് പകരം 4ജി അവതരിപ്പിക്കുമെന്ന് ടെലികോം ഓപ്പറേറ്റര് വ്യക്തമാക്കി. അതേസമയം ചില സര്‍ക്കിളുകളില് 4ജിലേക്ക് നെറ്റ് വര്‍ക്ക് മാറ്റിയതായാണ് ലഭിക്കുന്ന …\n4ജി യിൽ മുന്നേറ്റത്തിനൊരുങ്ങി ബി.എസ്.എന്.എല്. രാജ്യത്തുടനീളം ഉടന് തന്നെ 4ജി നെറ്റ്‍വര്‍ക്ക് കൊണ്ടുവരാനാണ് ബി.എസ്.എന്.എല്‍ന്റെ പുതിയ നീക്കം . 3ജി നെറ്റ്‍വര്‍ക്കുകള്‍ക്ക് പകരം 4ജി അവതരിപ്പിക്കുമെന്ന് ടെലികോം ഓപ്പറേറ്റര് വ്യക്തമാക്കി. അതേസമയം ചില സര്‍ക്കിളുകളില് 4ജിലേക്ക് നെറ്റ് വര്‍ക്ക് മാറ്റിയതായാണ് ലഭിക്കുന്ന വിവരം. അതിനായി നടക്കുന്ന ഒരുക്കങ്ങള് പൂര്‍ത്തിയായാല് എല്ലാ ഉപയോക്താക്കളും 4ജി സിമ്മിലേക്ക് അപ് ഗ്രേഡ് ചെയ്യേണ്ടതായുണ്ട്. ഇതിനായി സൌജന്യ 4ജി സിം കാര്‍ഡ് നല്‍കും. വോള്‍ട്ടി സേവനവും കമ്പനി ലഭ്യമാക്കും.\nഅതേസമയം നഷ്ടപ്പെട്ട ഉപയോക്താക്കളെ തിരിച്ച് കൊണ്ടുവരാനുള്ള ലക്ഷ്യവും പുതിയ നീക്കത്തിന് പിന്നിലുണ്ടെന്നാണ് അറിയാൻ കഴിയുന്നത്.\nby Vishnu RK Anad\t October 16, 2019\nഇന്ത്യൻ വിപണിയിലേക്ക് റെഡ്മീ നോട്ട് 8 സീരിസ് ഫോണുകള്\nഡൽഹി: റെഡ്മീ നോട്ട് 8 സീരിസ് ഫോണുകള് ഇന്ത്യയില് അവതരിപ്പിച്ച് ഷവോമി. ക്വാഡ് ക്യാമറ സെറ്റപ്പോടെ എത്തുന്ന ഷവോമിയുടെ പുതിയ സീരിസില് എംഐയുഐ11 ഇന്‍റര്‍ഫേസാണ് നല്‍കിയിരിക്കുന്നത്. റെഡ്മീ നോട്ട് 8 പ്രോ, റെഡ്മീ 8 എന്നീ ഫോണുകളാണ് ബുധനാഴ്ച ഡൽഹിയിൽ നടന്ന …\nഡൽഹി: റെഡ്മീ നോട്ട് 8 സീരിസ് ഫോണുകള് ഇന്ത്യയില് അവതരിപ്പിച്ച് ഷവോമി. ക്വാഡ് ക്യാമറ സെറ്റപ്പോടെ എത്തുന്ന ഷവോമിയുടെ പുതിയ സീരിസില് എംഐയുഐ11 ഇന്‍റര്‍ഫേസാണ് നല്‍കിയിരിക്കുന്നത്. റെഡ്മീ നോട്ട് 8 പ്രോ, റെഡ്മീ 8 എന്നീ ഫോണുകളാണ് ബുധനാഴ്ച ഡൽഹിയിൽ നടന്ന ചടങ്ങില് പുറത്തിറക്കിയിരിക്കുന്നത്. റെഡ്മീ നോട്ട് 8 പ്രോയില് 64 എംപി ക്വാഡ് ക്യാമറ ഷവോമി ഉള്‍പ്പെടുത്തിയിരിക്കുമ്പോള് റെഡ്മീ നോട്ട് 8 ല് 48 എംപി ക്വാഡ് റിയര് ക്യാമറയാണ് ലഭിക്കുന്നത്.\nby Vishnu RK Anad\t October 13, 2019\nജിയോ റീച്ചാര്‍ജുകള് പരിഷ്കരിച്ചു; പുതിയ ഓഫറുകൾ ഇനി ഇങ്ങനെ\nരാജ്യത്തെ മുന്‍നിര ടെലികോം സേവനദാതാക്കളായ റിലയന്‍സ് ജിയോ ഇതര നെറ്റ്‌വര്‍ക്കിലേക്കുള്ള ഫോണ് കോളുകള്‍ക്ക് മിനിറ്റിന് ആറു പൈസ നിരക്കില് ചാര്‍ജ് ഈടാക്കുമെന്ന് പ്രഖ്യാപിച്ചിരുന്നു.തുടർന്ന് സോഷ്യല്‍മീഡിയയില് പ്രതിഷേധം ഉയര്‍ന്നിരുന്നു. ഐയുസി (ഇന്റര് കണക്ട് യൂസേജ് ചാര്‍ജ്) ആയാണ് ഉപഭോക്താക്കളില് നിന്നും ജിയോ ഔട്ട്‌ഗോയിംഗ് …\nരാജ്യത്തെ മുന്‍നിര ടെലികോം സേവനദാതാക്കളായ റിലയന്‍സ് ജിയോ ഇതര നെറ്റ്‌വര്‍ക്കിലേക്കുള്ള ഫോണ് കോളുകള്‍ക്ക് മിനിറ്റിന് ആറു പൈസ നിരക്കില് ചാര്‍ജ് ഈടാക്കുമെന്ന് പ്രഖ്യാപിച്ചിരുന്നു.തുടർന്ന് സോഷ്യല്‍മീഡിയയില് പ്രതിഷേധം ഉയര്‍ന്നിരുന്നു. ഐയുസി (ഇന്റര് കണക്ട് യൂസേജ് ചാര്‍ജ്) ആയാണ് ഉപഭോക്താക്കളില് നിന്നും ജിയോ ഔട്ട്‌ഗോയിംഗ് കോളുകള്‍ക്ക് പണം ഈടാക്കുമെന്ന് അറിയിച്ചത്. ജിയോയുടെ പ്ലാനുകള്‍ക്കൊപ്പം ഇനി ഐയുസി റീച്ചാര്‍ജ് കൂപ്പണുകള്‍കൂടി വാങ്ങേണ്ടതുണ്ട്. ഈ റീച്ചാര്‍ജ് കൂപ്പണുകള്‍ക്കൊപ്പം ഫ്രീഡേറ്റയും ജിയോ വാഗ്ദാനം ചെയ്യുന്നുണ്ട്.\nഇനിമുതല് എല്ലാ ജിയോ ഉപയോക്താക്കളും നിലവിലുള്ള പ്ലാനിനൊപ്പം ഐയുസി ടോപ്പ് അപ്പ് വൗച്ചര് കൂടി വാങ്ങണം. റീച്ചാര്‍ജ് ചെയ്യുമ്പോള് ഓട്ടോമാറ്റിക്കായി ഇത് പ്ലാനിനൊപ്പം ചേരും. ഈമാസം പത്തുമുതലാണ് ഐയുസി ചാര്‍ജ് ഈടാക്കി തുടങ്ങിയത്. ട്രായ് ഐയുസി ചാര്‍ജ് അവസാനിപ്പിക്കുന്നതുവരെ റീചാര്‍ജ് പ്ലാനിനൊപ്പം ഈ നിരക്കും ജിയോ ഈടാക്കും.\nനാല് തരത്തിലുള്ള ഐയുസി പ്ലാനുകളാണ് ജിയോ അവതരിപ്പിച്ചിരിക്കുന്നത്. പത്ത്, ഇരുപത്, അമ്പത്, നൂറ് രൂപകളുടെ ഐയുസി പായ്ക്കുകള് ജിയോ നല്‍കുന്നുണ്ട്. ജിയോ ഒഴികെ മറ്റ് സിമ്മുകളിലേക്ക് ഫോണ്‍കോള് ചെയ്യണമെങ്കില് ഇനി ഐയുസി റീചാര്‍ജും ചെയ്തിരിക്കണം. പത്ത് രൂപയുടെ ഐയുസി റീചാര്‍ജാണ് ചെയ്യുന്നതെങ്കില് 124 മിനിറ്റും 20 രൂപയുടേതിന് 249 മിനിറ്റും അമ്പത് രൂപയുടേതിന് 656 മിനിറ്റും 100 രൂപയുടെതിന് 1362 മിനിറ്റും സംസാരിക്കാം.\nഐയുസി റീച്ചാര്‍ജ് കൂപ്പണുകള് ഫ്രീയായി ഇന്റര്‍നെറ്റും ഉപയോക്താക്കള്‍ക്ക് നല്‍കുന്നുണ്ട്. പത്ത് രൂപയുടെ റീച്ചാര്‍ജില് ഒരു ജീബിയും 20 രൂപയുടേതിന് രണ്ട് ജീബിയും 50 രൂപയുടേതിന് അഞ്ച് ജീബിയും 100 രൂപയുടേതിന് 10 ജിബി ഡേറ്റയും നല്‍കുന്നുണ്ട്.\nപോസ്റ്റ്‌പെയ്ഡ് ജിയോ ഉപയോക്താക്കള്‍ക്ക് നിലവില് ഐയുസി റീച്ചാര്‍ജ് പായ്ക്കുകളൊന്നും ജിയോ നല്‍കുന്നില്ല. ഇവര് മറ്റ് സേവനദാതാക്കളിലേക്ക് വിളിക്കുമ്പോള് മിനിറ്റിന് ആറ് പൈസ വീതം ഈടാക്കും.\nജിയോ ടു ജിയോ\nജിയോയില് നിന്നും ജിയോ സിമ്മിലേക്കുള്ള വിളികള് സൗജന്യമാണ്.\nവമ്പൻ ഫീച്ചറുകളുമായി ഷവോമിയുടെ പുതിയ സോഫ്റ്റ്‌വേര് അപ്‌ഡേഷന് ‘എംഐയുഐ 11’ വരുന്നു\nചൈനീസ് സ്മാര്‍ട്ട്‌ഫോണ് നിര്‍മാതാക്കളായ ഷവോമിയുടെ ഏറ്റവും പുതിയ സോഫ്റ്റ്‌വേര് അപ്‌ഡേഷനായ എംഐയുഐ 11 പ്രഖ്യാപിച്ചു. ഈ മാസം 16 ഓടെ ഇന്ത്യയില് ലഭ്യമായിതുടങ്ങും. ഫോണിന്റെ പ്രതികരണ ക്ഷമത ശക്തമാക്കുക, വിഷ്വല് ക്ലട്ടര് കുറയ്ക്കുക, ടച്ച് സ്‌ക്രീനിന്റെ പ്രവര്‍ത്തനക്ഷമത വര്‍ധിപ്പിക്കുക, ഫോണിലെ ഫോണ്ടുകളുടെ …\nചൈനീസ് സ്മാര്‍ട്ട്‌ഫോണ് നിര്‍മാതാക്കളായ ഷവോമിയുടെ ഏറ്റവും പുതിയ സോഫ്റ്റ്‌വേര് അപ്‌ഡേഷനായ എംഐയുഐ 11 പ്രഖ്യാപിച്ചു. ഈ മാസം 16 ഓടെ ഇന്ത്യയില് ലഭ്യമായിതുടങ്ങും.\nഫോണിന്റെ പ്രതികരണ ക്ഷമത ശക്തമാക്കുക, വിഷ്വല് ക്ലട്ടര് കുറയ്ക്കുക, ടച്ച് സ്‌ക്രീനിന്റെ പ്രവര്‍ത്തനക്ഷമത വര്‍ധിപ്പിക്കുക, ഫോണിലെ ഫോണ്ടുകളുടെ എണ്ണം കൂട്ടല്, വ്യത്യസ്തങ്ങളായ തീമുകള്, വിവരങ്ങള് സ്‌ക്രീനില് ശ്രദ്ധിക്കപ്പെടുന്ന തരത്തില് അവതരിപ്പിക്കല്, പ്രത്യേകതരം എഫക്റ്റുകള് ഉപയോഗിച്ച് സ്‌ക്രീന് ശ്രദ്ധിക്കപ്പെടുന്ന രീതിയിലാക്കല്, പുതിയ അലാറം നോട്ടിഫിക്കേഷന് ട്യൂണുകള്, എംഐ ഷെയര് ഉപയോഗിച്ച് വേഗത്തില് ഫയലുകളുടെ കൈമാറ്റം, ഡോക്യുമെന്റുകള് തുറക്കാതെ തന്നെ വിവരങ്ങള് അറിയാന് സാധിക്കുക, ഫോണിലുള്ള ഫോട്ടോകള് മറ്റ് ആപ്ലിക്കേഷനുകള് വഴിയല്ലാതെ നേരിട്ട് പ്രിന്റ് ചെയ്യാനുള്ള സൗകര്യം അടക്കമുള്ളവയുടെ അപ്‌ഡേഷനുകളാണ് നല്‍കുന്നത്.\nഅതേസമയം ഓരോ ഫോണുകളിലും അപ്‌ഡേഷന് എന്നുമുതല് ലഭിക്കുമെന്നതിന്റെ പൂര്‍ണ വിവരങ്ങള് ഷവോമി പുറത്തുവിട്ടിട്ടില്ല.\nപോകോ എഫ്1, ഷവോമി റെഡ്മി7, ഷവോമി റെഡ്മി നോട്ട്7, ഷവോമി റെഡ്മി നോട്ട്7 പ്രോ, ഷവോമി റെഡ്മി കെ20 പ്രോ, ഷവോമി റെഡ്മി കെ20, ഷവോമി റെഡ്മി 7എ, ഷവോമി റെഡ്മി6, ഷവോമി റെഡ്മി നോട്ട്6, നോട്ട് പ്രോ, ഷവോമി റെഡ്മി നോട്ട് 5, നോട്ട്5പ്രോ, ഷവോമി റെഡ്മി എസ്2, ഷവോമി റെഡ്മി നോട്ട്8, നോട്ട്8 പ്രോ, ഷവോമി റെഡ്മി5പ്ലസ്, ഷവോമി റെഡ്മി5, ഷവോമി റെഡ്മി 5എ, ഷവോമി റെഡ്മി 4എക്‌സ്, ഷവോമി റെഡ്മി നോട്ട്5എ എന്നിവയാണ് ഇന്ത്യയില് അവതരിപ്പിച്ചിട്ടുള്ള ഷവോമി ഫോണുകള്.\nകഴിഞ്ഞമാസം ചൈനയില് നടന്ന പരിപാടിയിലാണ് ഷവോമി എംഐയുഐ11 അപ്‌ഡേഷനും എംഐ മിക്‌സ് ആല്‍ഫ, എംഐ9പ്രോ 5ജി, എന്നിവയെല്ലാം അവതരിപ്പിച്ചത്.\nലംബോര്‍ഗിനിയുടെ അതിവേഗ കാറായ ഉറൂസ് സ്വന്തമാക്കി മലയാളി; കേരളത്തിൽ രജിസ്ട്രേഷന് ഫീസ് 73.5 ലക്ഷം രൂപ\nഇറ്റാലിയന് സൂപ്പര്‍കാര് നിര്‍മ്മാതാക്കളായ ലംബോര്‍ഗിനിയുടെ അതിവേഗ കാറായ ഉറൂസ് ഇപ്പോൾ കേരളത്തിലുമെത്തിയിരിക്കുകയാണ്. കോഴിക്കോട് സ്വദേശിയായ അബ്‍ദുള് അസീസ് പുല്ലാളൂരാണ് ആദ്യത്തെ ലംബോർഗിനി ഉറൂസ് സ്വന്തമാക്കിയത്. ലംബോര്‍ഗിനിയുടെ ബെംഗളൂരു ഷോറൂമിൽ നിന്നാണ് ഇദ്ദേഹം ഉറൂസ് സ്വന്തമാക്കിയത് എസ്‌യുവി മോഡലായ ഉറൂസിന്‍റെ എക്‌സ്‌ഷോറൂം വില …\nഇറ്റാലിയന് സൂപ്പര്‍കാര് നിര്‍മ്മാതാക്കളായ ലംബോര്‍ഗിനിയുടെ അതിവേഗ കാറായ ഉറൂസ് ഇപ്പോൾ കേരളത്തിലുമെത്തിയിരിക്കുകയാണ്. കോഴിക്കോട് സ്വദേശിയായ അബ്‍ദുള് അസീസ് പുല്ലാളൂരാണ് ആദ്യത്തെ ലംബോർഗിനി ഉറൂസ് സ്വന്തമാക്കിയത്. ലംബോര്‍ഗിനിയുടെ ബെംഗളൂരു ഷോറൂമിൽ നിന്നാണ് ഇദ്ദേഹം ഉറൂസ് സ്വന്തമാക്കിയത് എസ്‌യുവി മോഡലായ ഉറൂസിന്‍റെ എക്‌സ്‌ഷോറൂം വില ഏകദേശം മൂന്നു കോടി രൂപയാണ്.\nമൂന്നുകോടി വിലയുള്ള വാഹനത്തിന്‍റെ രജിസ്ട്രേഷന് ഫീസ് കേട്ടാല് ആരും ഞെട്ടും. 73.5 ലക്ഷം രൂപയാണ് ഫീസ്. വണ്ടിക്ക് റോഡ് ടാക്സ് ഇനത്തിൽ മാത്രമാണ് അബ്‍ദുൾ അസീസ് ഇത്രയും തുക നൽകിയത്. കൂടാതെ കെഎൽ 11 ബിആർ 1 എന്ന നമ്പർ സ്വന്തമാക്കാന് ഒരുലക്ഷം രൂപയോളം ഇദ്ദേഹം വേറെയും ചെലവാക്കി.\nby Vishnu RK Anad\t October 12, 2019\nഉപഭോക്താക്കള് കുറയുമെന്ന് ആശങ്ക; 30 മിനിറ്റ് സൗജന്യ കോള് വാഗ്ദാനം ചെയ്ത് ജിയോ\nഉപഭോക്താക്കള് മറ്റു നെറ്റ്‍വര്‍ക്കുകളിലേക്ക് മാറിപ്പോകുമെന്ന ആശങ്കയെ തുടര്‍ന്ന് പുതിയ ഓഫറുമായി റിലയന്‍സ് ജിയോ രംഗത്ത്. ഇതുവരെയും പരിധിയില്ലാത്ത സൗജന്യകോളുകള് ആയിരുന്നു റിലയന്‍സ് ജിയോ ഉപഭോക്താക്കള്‍ക്ക് നല്‍കിയിരുന്നത്. എന്നാൽ ഇത് നിര്‍ത്തലാക്കുന്നു എന്ന വാര്‍ത്ത ഉപഭോക്താക്കളില് അനിഷ്ടമുണ്ടാക്കിയിരുന്നു. റിലയന്‍സ് ജിയോയില് നിന്ന് മറ്റേതൊരു …\nഉപഭോക്താക്കള് മറ്റു നെറ്റ്‍വര്‍ക്കുകളിലേക്ക് മാറിപ്പോകുമെന്ന ആശങ്കയെ തുടര്‍ന്ന് പുതിയ ഓഫറുമായി റിലയന്‍സ് ജിയോ രംഗത്ത്. ഇതുവരെയും പരിധിയില്ലാത്ത സൗജന്യകോളുകള് ആയിരുന്നു റിലയന്‍സ് ജിയോ ഉപഭോക്താക്കള്‍ക്ക് നല്‍കിയിരുന്നത്. എന്നാൽ ഇത് നിര്‍ത്തലാക്കുന്നു എന്ന വാര്‍ത്ത ഉപഭോക്താക്കളില് അനിഷ്ടമുണ്ടാക്കിയിരുന്നു. റിലയന്‍സ് ജിയോയില് നിന്ന് മറ്റേതൊരു മൊബൈല് നെറ്റ് വര്‍ക്കിലേക്കും വിളിക്കുന്ന കോളുകള്‍ക്ക് ഇനിമുതല് പണം നല്‍കണമെന്നായിരുന്നു കഴിഞ്ഞദിവസം വന്ന വാർത്തകൾ. ഇതോടെ ഉപഭോക്താക്കള് മറ്റു നെറ്റ്‍വര്‍ക്കുകളിലേക്ക് മാറുവാൻ സാധ്യതയുണ്ടെന്ന് മനസിലാക്കിയതിനെ തുടര്‍ന്നാണ് ജിയോ 30 മിനിറ്റ് സൗജന്യ കോള് വാഗ്ദാനം ചെയ്തിരിക്കുന്നത്.\nടോക് ടൈം വൗച്ചറുകള് ഉള്‍പ്പെടുന്ന പ്ലാന് റീചാര്‍ജ് ചെയ്യുന്നവര്‍ക്ക് ഒറ്റത്തവണയായി 30 മിനിട്ട് സൗജന്യ സംസാര സമയമാവും ജിയോ നല്‍കുക. ഏഴ് ദിവസമായിരിക്കും സൗജന്യ സംസാര സമയത്തിന്റെ കാലാവധി. അതേസമയം കോളുകള്‍ക്ക് നിരക്ക് ഈടാക്കാനുള്ള ജിയോ തീരുമാനത്തിനെതിരെ വലിയ പ്രതിഷേധം ഉയര്‍ന്നിരുന്നു. ട്വിറ്ററിലായിരുന്നു പ്രധാനമായും പ്രതിഷേധം.\nജീവിതകാലത്തേക്ക് മുഴുവന് സൗജന്യ കോളുകള് നല്‍കുമെന്ന് അറിയിച്ചാണ് ജിയോ സേവനം തുടങ്ങിയതെന്നും ഇപ്പോഴുള്ള തീരുമാനം അംഗീകരിക്കാനാവില്ലെന്നുമാണ് ഉപയോക്താക്കള് പറയുന്നത്. ജിയോയുടെ പ്രഖ്യാപനത്തിന് തൊട്ടുപിന്നാലെ ട്വിറ്ററില് #boycott-Jio എന്ന ഹാഷ്‍ടാഗ് ട്രെന്‍ഡ് ആയിരുന്നു.\nby Dayana babu\t October 10, 2019\nഷവോമി റെഡ്മി 8 സ്മാര്‍ട്ഫോണ് ഇന്ത്യയിൽ പുറത്തിറങ്ങി\nഷവോമിയുടെ റെഡ്മി 8 സ്മാര്‍ട്ഫോണ് ഇന്ത്യന് വിപണിയില് അവതരിപ്പിച്ചു. ഫോണിന് 6.22 ഇഞ്ച് എച്ച്ഡി ഡോട്ട് നോച്ച് ഡിസ്പ്ലേയാണുള്ളത്.12 എംപി +2എംപി ഡ്യുവല് റിയര് ക്യാമറയും എട്ട് എംപി എഐ സെല്‍ഫി ക്യാമറയുമാണ് ഫോണിനുള്ളത്.എഐ സീന് ഡിറ്റക്ഷന്, ഗൂഗിള് ലെന്‍സ് …\nഷവോമിയുടെ റെഡ്മി 8 സ്മാര്‍ട്ഫോണ് ഇന്ത്യന് വിപണിയില് അവതരിപ്പിച്ചു. ഫോണിന് 6.22 ഇഞ്ച് എച്ച്ഡി ഡോട്ട് നോച്ച് ഡിസ്പ്ലേയാണുള്ളത്.12 എംപി +2എംപി ഡ്യുവല് റിയര് ക്യാമറയും എട്ട് എംപി എഐ സെല്‍ഫി ക്യാമറയുമാണ് ഫോണിനുള്ളത്.എഐ സീന് ഡിറ്റക്ഷന്, ഗൂഗിള് ലെന്‍സ് സൗകര്യങ്ങള് ക്യാമറയില് ലഭ്യമാണ്. 512 ജിബി വരെയുള്ള മെമ്മറി കാര്‍ഡുകള് ഇതില് ഉപയോഗിക്കാം. ക്വാല്‍കോം സ്നാപ്ഡ്രാഗണ് 439 പ്രൊസസര് ശക്തിപകരുന്ന ഫോണില് ഡ്യുവല് സിം കാര്‍ഡ് സൗകര്യവും പ്രത്യേകം മൈക്രോ എസ്ഡി കാര്‍ഡ് സ്ലോട്ടും ഫോണിനുണ്ട്.\n3ജിബി റാം 32 ജിബി ഇന്റേണല് സ്റ്റോജ്, 4ജിബി റാം 64 ജിബി ഇന്റേണല് സ്റ്റോറേജ് എന്നിങ്ങനെ രണ്ട് വേരിയന്റുകളില് എത്തുന്ന ഫോണിന്റെ വില യഥാക്രമം 7999, 8999 രൂപയാണ്.\nby Dayana babu\t October 9, 2019\nസാംസങ് ഗ്യാലക്സി A20s അവതരിപ്പിച്ചു; വില 11,999 രൂപ\nപ്രമുഖ മൊബൈൽ ഫോൺ നിർമാതാക്കളായ സാംസങ്ങിന്റെ ഏറ്റവും പുതിയ ഫോണായ ഗ്യാലക്സി A20s വിപണിയിൽ അവതരിപ്പിച്ചു. ട്രിപ്പിൾ ക്യാമറയും ഇൻഫിനിറ്റി -വി ഡിസ്‍പ്ലേയുമാണ് ഫോണിന്റെ പ്രധാന സവിശേഷതകൾ. ഗ്യാലക്സി A30, ഗ്യാലക്സി A50s, ഗ്യാലക്സി A70s എന്നീ ഫോണുകൾക്കൊപ്പം കഴിഞ്ഞ മാസമാണ് കമ്പനി …\nപ്രമുഖ മൊബൈൽ ഫോൺ നിർമാതാക്കളായ സാംസങ്ങിന്റെ ഏറ്റവും പുതിയ ഫോണായ ഗ്യാലക്സി A20s വിപണിയിൽ അവതരിപ്പിച്ചു. ട്രിപ്പിൾ ക്യാമറയും ഇൻഫിനിറ്റി -വി ഡിസ്‍പ്ലേയുമാണ് ഫോണിന്റെ പ്രധാന സവിശേഷതകൾ. ഗ്യാലക്സി A30, ഗ്യാലക്സി A50s, ഗ്യാലക്സി A70s എന്നീ ഫോണുകൾക്കൊപ്പം കഴിഞ്ഞ മാസമാണ് കമ്പനി A20s ഉം അവതരിപ്പിച്ചത്.\nസാംസങ് ഗ്യാലക്സി A20sന്റെ ഡിസ്പ്ലെ 6.5 ഇഞ്ചാണ്. എച്ച്ഡി + വി ഡിസ്‌പ്ലേയാണ് ഫോണിന്റേത്. 13 MP, 8MP,5MP എന്നിങ്ങനെയാണ് പിൻക്യാമറ സെറ്റ്അപ്പ്. 8 MPയുടെ സെൽഫി ക്യാമറയാണ് ഫോണിന്റേത്. ഒക്ടാ കോർ ക്വൂവൽകോം സ്‌നാപ്ഡ്രാഗൻ 450 പ്രൊസസറിലാണ് ഫോൺ പ്രവർത്തിക്കുന്നത്. 4000mAh ബാറ്ററിയാണ് ഫോണിനുള്ളത്. 15W വേഗതയിൽ ഫോൺ ചാർജ് ചെയ്യാനും സാധിക്കും.\nരണ്ട് വ്യത്യസ്ത മെമ്മറി പാക്കേജുകളിലാണ് ഫോണെത്തുന്നത്.3GB റാം + 32 GB ഇന്രേണൽ മെമ്മറിയോടെ എത്തുന്ന ഫോണിന് 11,999 രൂപയും 4GB റാം+64ഇന്രേണൽ മെമ്മറിയോടെ എത്തുന്ന ഫോണിന് 13,999 രൂപയുമാണ് വില. ഗ്രീൻ, ബ്ലാക്ക്, ബ്ലൂ വേരിയന്റുകളിലാണ് ഫോൺ വിൽപ്പനയ്ക്കെത്തുന്നത്. സാംസങ്ങിന്റെ ഓൺലൈൻ സ്റ്റോറുകളിലും മറ്റു പ്രമുഖ ഓൺലൈൻ സ്റ്റോറുകളിലും ഫോൺ വിൽപ്പനയ്ക്കെത്തും.\nby Vishnu RK Anad\t October 3, 2019\nലോകത്തിലെ ആദ്യത്തെ തന്നെ മടക്കാവുന്ന ഫോണുകളിൽ ഒന്നായ സാംസംഗ് ഗ്യാലക്‌സി ഫോൾഡ് ഇന്ത്യയിൽ അവതരിപ്പിച്ചു. 1,64,999 രൂപയാണ് വില. വിലയിൽ ഞെട്ടേണ്ട കാര്യമില്ലെന്നും, ഇതേ വിലയ്ക്ക് ഫോൺ സ്വന്തമാക്കാൻ ആഗ്രഹിക്കുന്നവരും ഇന്ത്യയിലുണ്ടെന്ന് കമ്പനി അവകാശപ്പെടുന്നു. കഴിഞ്ഞ ഏപ്രിലിൽ ആണ് ഈ ഫോൺ …\nby arya ajith\t September 20, 2019\nവാവേ മേറ്റ് 30 പരമ്പര സ്മാര്‍ട്‌ഫോണുകള് പുറത്തിറക്കി\nചൈനീസ് സ്മാര്‍ട്‌ഫോണ് ബ്രാന്റായ വാവേയുടെ മേറ്റ് 30 പരമ്പര സ്മാര്‍ട്‌ഫോണുകള് ആഗോള വിപണിയിൽ അവതരിപ്പിച്ചു . മേറ്റ് 30, മേറ്റ് 30 പ്രോ, മേറ്റ് 30ആര്‍എസ് എന്നിവയാണ് പുറത്തിറക്കിയത് . എന്നാല് ഫോണുകളുടെ വില്‍പന എന്ന് മുതല് ആരംഭിക്കുമെന്ന കാര്യം കമ്പനി പുറത്തുവിട്ടിട്ടില്ല …\nചൈനീസ് സ്മാര്‍ട്‌ഫോണ് ബ്രാന്റായ വാവേയുടെ മേറ്റ് 30 പരമ്പര സ്മാര്‍ട്‌ഫോണുകള് ആഗോള വിപണിയിൽ അവതരിപ്പിച്ചു . മേറ്റ് 30, മേറ്റ് 30 പ്രോ, മേറ്റ് 30ആര്‍എസ് എന്നിവയാണ് പുറത്തിറക്കിയത് . എന്നാല് ഫോണുകളുടെ വില്‍പന എന്ന് മുതല് ആരംഭിക്കുമെന്ന കാര്യം കമ്പനി പുറത്തുവിട്ടിട്ടില്ല .\nഗൂഗിളിന്റെ ആന്‍ഡ്രോയിഡ് 10 ഓഎസ് അടിസ്ഥാനമാക്കിയുള്ള വാവേയുടെ ഇഎംയുഐ ആണ് ഫോണിലുള്ളത്. അമേരിക്കയുമായുള്ള വാണിജ്യ തര്‍ക്കങ്ങള് നിലനില്‍ക്കെ ഗൂഗിള് പ്ലേ സേവനങ്ങള് ഒന്നുമില്ലാതെയാണ് ഫോണ് വിപണിയിൽ ഇറക്കിയത് .


അയാം ഗെയിം. ഞാൻ ചെയർമാനായിട്ടിരിക്കാം. പക്ഷേ ഒരു കാര്യം. പ്രശ്‌നങ്ങളെല്ലാം നിങ്ങള് തന്നെ നേരിട്ട് തീർത്തുകൊളളണം.\nഅങ്കിളിനെ ഞങ്ങൾക്കുവേണ്ടത് രണ്ടുകാര്യങ്ങൾക്കാണ്. ഒന്ന്; സത്യം പറയാമല്ലോ; ഒരു ഓർണമെന്റൽ. അലങ്കാരംപോലെ. അങ്കിളാണ് ചെയർമാനെന്നറിഞ്ഞാൽ ആർക്കും നമ്മുടെ കമ്പനിയെക്കുറിച്ച് ഒരു വിശ്വാസ്യത വരും. രണ്ടാമത്, അങ്കിൾ പറഞ്ഞുതരണം. പബ്ലിക്ക് റിലേഷൻസ്. ഞാനൊരു എഞ്ചിനീയറാണ്. ഞാൻ ഫാക്‌ടറിക്കകത്തെ പ്രൊഡക്ഷൻ കാര്യങ്ങളും മെറ്റീരിയൽസ്‌കൺട്രോളും ഒക്കെ നോക്കിക്കൊളളാം. ഇവൻ, അമ്പി; ബാങ്കുകാര്യങ്ങളും സെയിൽസും. പക്ഷേ, ഇതിലെല്ലാമുപരിയായിട്ട് ആ ഒരു പബ്ലിക്ക് റിലേഷൻസില്ലേ; അങ്കിൾ മുമ്പേ പറഞ്ഞ കഥ. അത് ഇക്കാലത്ത് വളരെ ആവശ്യമാണ്. അത്തരം സന്ദർഭത്തിൽ അങ്കിളിന്റെ നേരിട്ടുളള ഇടപെടൽ ഇല്ലാതെ പറ്റുകയില്ല.\nദാസ് പൊട്ടിച്ചിരിച്ചു. അകത്തേക്ക് നോക്കി വിളിച്ചുഃ ദേ, ഇങ്ങോട്ടു വന്നേ, കേക്കുന്നുണ്ടോ ഈ പിളേളര് പറയുന്നത്.\nതൃപ്പൂണിത്തുറയിലെ പ്രൗഢികളുടെ ശേഷിപ്പുമായി നരച്ചുതുടങ്ങിയ ഒരു കൂറ്റൻ കെട്ടിടത്തിന്റെ പകുതി ഭാഗം വാടകയ്‌ക്കെടുത്തതിലായിരുന്നു ദാസിന്റെ താമസം. റിട്ടയർ ചെയ്‌തു വന്നപ്പോൾ പല പ്ലാനുകളും ഉണ്ടായിരുന്നു. നാട്ടിൽ അച്ചൻകോവിലാറിന്റെ തീരത്ത് ഒരു കെട്ടിടം പണിയുക. എന്നും ആറ്റിൽ കുളി. അൽപ്പസ്വൽപ്പം കൃഷി. വിശ്രമജീവിതം. വടക്കേ ഇന്ത്യയിലും ബോംബെയിലും കൽക്കത്തയിലും ചെലവഴിച്ച ഔദ്യോഗികജീവിതത്തിന്റെ നാളുകളിൽ എന്നും ഒരു സ്വപ്‌നമായിരുന്നു ഈ ഗ്രാമീണ അന്തരീക്ഷത്തിൽ പൂർണ്ണമായി മുഴുകിയുളള വിശ്രമജീവിതം. നാട്ടിൽ പഴയ തറവാട്ടിൽ ആൾക്കാരുടെ ബഹളം. വടക്കേ ഇന്ത്യയിൽ ബിർളാ കമ്പനിയിൽനിന്ന് ലക്ഷക്കണക്കിന് രൂപയുമായിട്ടാണ് ദാസ് നാട്ടിലെത്തിയതെന്ന് വാർത്ത പരന്നു. നിമിഷംകൊണ്ട് ബന്ധുക്കളുടെയും പരിചയക്കാരുടെയും നിരന്തരമായ ആക്രമണം. പരിചയമില്ലാത്തവർ സ്‌നേഹിതരുടെ കത്തുമായി എത്തുന്നു. അതേ സമയം, ടെലിഫോൺ ഇല്ല. ഇംഗ്ലീഷ്‌പത്രം വരുന്നതിൽ ലേറ്റസ്‌റ്റ് ന്യൂസില്ല. പോസ്‌റ്റ് കിട്ടാൻ വൈകുന്നു. ആറ്റിലെ കുളി രണ്ടാം ദിവസം നിർത്തേണ്ടിവന്നു. നീരൊഴുക്കിന് സ്വപ്‌നത്തിൽ കണ്ട തെളിമയില്ല. ചുറ്റുപാടുമുളള പൂക്കൾക്ക് പണ്ടു കണ്ടിരുന്ന നിറവൈവിധ്യമില്ല.\nദാസ് രഹസ്യമായി ഭാര്യയോട് പറഞ്ഞു.\nനമുക്ക് എറണാകുളത്തേക്കു പോയാലോ? ഇവിടെ ഒന്നു വർത്തമാനം പറയാൻപോലും ആരുമില്ല.\nഎറണാകുളത്ത് നഗരത്തിലെ കോളനികളിൽത്തന്നെ വീടന്വേഷിച്ചു കൊണ്ടിരിക്കുമ്പോഴാണ് ക്ലബിലെ സ്‌നേഹിതൻ പറഞ്ഞത്, തൃപ്പുണിത്തുറയുളള ഈ കെട്ടിടത്തിനെപ്പറ്റി. പോയികണ്ടു. കൂറ്റൻ വാതിലുകളും വിശാലമായ ഹാളും നാലഞ്ചു വലിയ മുറികളും. വാടക നഗരത്തിൽ രണ്ടുമുറി വീടുനു കൊടുക്കേണ്ടത്രയും മതി.\nദാസും ഭാര്യയും തൃപ്പുണിത്തുറയിലേക്ക് താമസം മാറ്റി. കെട്ടിടത്തിലെ മുറികളുടെ വലുപ്പംകാരണം ഹാളിൽനിന്ന് വിളിച്ചാൽ അടുക്കളയിൽ കേൾക്കുകയില്ല.\nദാസ് വീണ്ടും ഉറക്കെ വിളിച്ചു.\nദേ, കേട്ടോ ഒന്നിങ്ങു വരൂ.\nഇത്തവണ ദേവകിദാസ് വിളി കേട്ടു. അവർ വാതിൽക്കൽ വന്നുനിന്നപ്പോൾ ദാസ് ചിരിച്ചു.\nനോക്കൂ ഈ കുട്ടികള് ഒരു കമ്പനി തുടങ്ങാൻ പോകുകയാണ്. ഒരു ഇൻഡസ്‌ട്രി. ഞാനതിന്റെ ചെയർമാനായിരിക്കണമെന്നാണ് ഇവരുടെ ആഗ്രഹം.\nബാബുവിനെ ചൂണ്ടി പറഞ്ഞു.\nദേവകീ, ബാബുവിനെ അറിയില്ലേ? നമ്മുടെ മത്തായിച്ചന്റെ മകൻ.\nഇൻഡസ്‌ട്രിയൽ എഞ്ചിനീയറിംഗിൽ ഫസ്‌റ്റ്‌ക്ലാസ് കിട്ടിയ ആളാണ്. ഇത് അമ്പി. മുത്തുമണി അയ്യർ, ചാർട്ടേഡ് അക്കൗണ്ടന്റാണ്.\nഞാൻ വിളിച്ചത് അതിനല്ല. ഇവരു പറയുകയായിരുന്നു. ഈ പബ്ലിക് റിലേഷൻസ് കാര്യങ്ങള് ഏതു ബിസിനസ്സിലും ആവശ്യമാണല്ലോ. ഇനിയുളളകാലത്ത് വിദേശ സ്ഥാപനങ്ങളുമായിട്ട് കൂടുതൽ ബന്ധം പുലർത്തേണ്ടിവരുമ്പോൾ ഈ പബ്ലിക് റിലേഷൻസ് ആയിരിക്കും ഏറ്റവും പ്രധാനം. ഞാൻ ചെയർമാനായിട്ടിരുന്ന പബ്ലിക് റിലേഷൻസ് കാര്യങ്ങൾ നോക്കണമെന്ന് ഇവരാവശ്യപ്പെടുന്നു. ഞാൻ ഇവരോട് ആ ബോംബെക്കഥ പറഞ്ഞു. നമ്മുടെ കൊറിയാക്കാരന്റെ.\nദേവകിദാസ് ചിരിച്ചുകൊണ്ട് ഇപ്പോൾ ചായ കൊണ്ടുവരാം എന്നു പറഞ്ഞ് അകത്തേക്കു പോയി.\nദാസ് പറഞ്ഞ കഥയുടെ അലകൾ അവരുടെ സൗഹൃദത്തെ അടുപ്പിച്ചു. ദാസ് ബിർളായുടെ ചെറിയ ഫാക്‌ടറിയിൽ തുടക്കത്തിൽ ചേരുന്നത് ഒരു സാധാരണ ക്ലാർക്കായിട്ടായിരുന്നു. അയാൾ ഒരു കാര്യം മനസ്സിലാക്കി. അവിടുത്തെ ഓഫീസിന്റെ സംവിധാനത്തിൽ ഉന്നതങ്ങളിലേക്ക് കുതിച്ചു കയറണമെങ്കിൽ ഏറ്റവും ആവശ്യം ജോലിയിലുളള ആത്മാർത്ഥതയും കൂടുതൽ അറിവുകൾ നേടലുമാണെന്ന്. ദാസ് ടൈപ്പിംങ്ങ് പഠിച്ചു. ഈവനിംഗ്‌ക്ലാസുകളിൽ ചേർന്ന് ഇന്റർമീഡിയറ്റ് പരീക്ഷയെഴുതി. പിന്നീട് ബി.കോമിനു പഠിച്ചു. ഇതിനിടയിൽ സ്‌റ്റെനോഗ്രാഫി പഠിച്ചു. സാധാരണയായി ഒരു ഉദ്യോഗസ്ഥനു കിട്ടാവുന്ന രീതിയിലുളള പ്രമോഷനും ലഭിച്ചു. ഫാക്‌ടറി ജനറൽ മാനേജരുടെ സ്‌റ്റെനോഗ്രാഫറായി.\nദാസിന് തീർച്ചയായിരുന്നു; ഇനി മേലോട്ട് ബിർളാകമ്പനികളുടെ അക്കാലത്തെ സംവിധാനത്തിൽ തനിക്ക് ഉയരാൻ മറ്റു മാർഗങ്ങളൊന്നുമില്ല. ഇനി ഉയരണമെങ്കിൽ വളരെ ഉയർന്ന സാങ്കേതികബിരുദങ്ങൾ കൈക്കലാക്കണം. പക്ഷേ, ഇതിനിടയിൽ ഒരു കാര്യം ദാസ് ശ്രദ്ധിക്കുന്നുണ്ടായിരുന്നു. ഫാക്‌ടറിയിലെ ഏതു കാര്യങ്ങളും നിയന്ത്രിക്കുന്ന ഒരു ചരട് എല്ലാ പ്രവർത്തനങ്ങൾക്കും കടിഞ്ഞാണിടുന്നതുപോലെ. ഒരു അദൃശ്യശക്തി വർത്തിക്കുന്നുണ്ട്. അത് ഉത്ഭവിക്കുന്നത് സെയിൽസും പർച്ചേസും സെക്‌ഷനുകളിൽനിന്നാണ്. ഇംഗ്ലീഷിൽ ആധുനികമായ ഡബിൾ എൻട്രി നിയമപ്രകാരം കമ്പനിചട്ടങ്ങൾക്ക് അനുസൃതമായ കണക്കുകൾ പോലും ഈ അദൃശ്യശക്തിക്ക് ബാധകമല്ല. അത് മാർവാഡികളുടെ മാത്രം രംഗമാണ്.\nരാജസ്ഥാനിലെ മാർവാഡ്‌പ്രദേശത്തുനിന്നും ആയിരത്തിഎണ്ണൂറ്റി അൻപത്തിയേഴിലാണ് പിലാനി നഗരത്തിലെ ശിവനാരായൺ എന്ന ആദ്യത്തെ ബിർള ഒട്ടകപ്പുറത്ത് പുതിയ മേച്ചിൽപ്പുറങ്ങൾ നേടി അഹമ്മദാബാദിലേക്കു വന്നത്. അവിടെനിന്നും ബോംബെയിലേക്ക്. ഇരുപതാം നൂറ്റാണ്ടിന്റെ തുടക്കത്തിൽ ബിർളാകുടുംബം കൽക്കട്ടയിലെത്തി. അന്നു വെളളക്കാർക്കു മാത്രമായിരുന്നു പ്രധാന വ്യവസായമേഖലകളിലെല്ലാം പ്രവർത്തിക്കാൻ അനുവാദം. പക്ഷേ, മാർവാഡീകുടുംബങ്ങൾ പത്തൊൻപതാം നൂറ്റാണ്ടിന്റെ ആദ്യകാലം മുതൽ തന്നെ കൽക്കട്ടയിൽ ചൈനയുമായുളള കറുപ്പ് വ്യാപാരം ആദ്യം രഹസ്യമായും പിന്നീട് പരസ്യമായും ചെയ്യാൻ തുടങ്ങിയിരുന്നു. കറുപ്പിന് വില വെളളിയിലായിരുന്നു ചൈനക്കാർ നൽകിയിരുന്നത്. വെളളിയുടെയും കറുപ്പിന്റെയും വിലവ്യത്യാസങ്ങൾ സ്‌റ്റോക്ക്‌മാർക്കറ്റിലെ ഓഹരിവിലകൾപോലെ മാറി മറിഞ്ഞുകൊണ്ടിരിക്കുമ്പോൾ ബിർളാകുടുംബം ആ മേഖലയിൽ ആദ്യമായി കാല് വെച്ചു. പിന്നീട് ഒന്നാം ലോകമഹായുദ്ധത്തിനോടടുത്ത് ചണമില്ലുകളും ചണത്തുണിവ്യാപാരവും അവർ തങ്ങളുടെ പ്രവർത്തനപരിധിയിലേക്ക് കൊണ്ടുവന്നു. ബിസിനസ് വലുതാകുന്തോറും സഹായത്തിനെത്തിയത് നാട്ടിൽ പിലാനിയിൽനിന്നുളള മാർവാഡികളായിരുന്നു. ആദ്യം സ്വന്തം കുടുംബക്കാർ, രണ്ടാമത് ബന്ധുക്കൾ, മൂന്നാമത് മാർവാഡിൽ നിന്നുളള നാട്ടുകാർ. ഇത് ബിർളാകുടുംബത്തിന്റെ മാത്രമല്ല എല്ലാ മാർവാഡി ബിസിനസ് ഗ്രൂപ്പുകളുടേയും സംവിധാനത്തിലെ പ്രത്യേകതയായിരുന്നു. അസംസ്‌കൃതസാധനങ്ങൾ വാങ്ങുക, ഉത്‌പന്നങ്ങൾ വിൽക്കുക തുടങ്ങിയ പണവുമായി ബന്ധപ്പെട്ട ഏതു കാര്യങ്ങളും ചെയ്യാൻ ഈ ബിസിനസ് ഗ്രൂപ്പുകാർ മാർവാഡികളായ നാട്ടുകാർക്കപ്പുറം ആരേയും അനുവദിച്ചിരുന്നില്ല.\nദാസിന് ഒരു വാശിയായിരുന്നു, ഈ ഗ്രൂപ്പിൽ കടന്നുചെല്ലാൻ.\nദാസ് മാർവാഡിഭാഷ പഠിച്ചു. മാംസഭക്ഷണം ഉപേക്ഷിച്ചു. കറുത്തവാവും തിഥികളും മാർവാഡികളെപ്പോലെ ആചരിച്ചു.\nഇൻകംടാക്‌സുകാരുടെ പേടിസ്വപ്‌നമായ മാർവാഡി കണക്കെഴുത്തുരീതി പഠിച്ചു.\nഎന്നിട്ടും ദാസിന്റെ ആഗ്രഹം സഫലീകരിച്ചില്ല. വിൽപ്പന ഡിപ്പാർട്ടുമെന്റിലെ ഒരു പ്രധാന ലാവണത്തിൽ ജോലി കൊടുത്തു. അത്രമാത്രം. പക്ഷേ വില നിശ്ചയിക്കുന്നതും നിയന്ത്രിക്കുന്നതും ദാസിന്റെ കീഴിൽ ജോലി ചെയ്യുന്ന മാർവാഡി മധ്യവയസ്‌കന്റെ ചുമതലയായിരുന്നു. അപ്പോൾ ദൈവം ദാസിനെ സഹായിച്ചു.\nവിലനിയന്ത്രണവും കർശനമായ അലോട്ട്‌മെന്റ് രീതികളും ഉളള ഒരു മേഖലയാണ് യന്ത്രത്തറിവിഭാഗം. പാവപ്പെട്ട തൊഴിലാളികളെ യന്ത്രത്തറി സഹകരണസംഘങ്ങൾ വഴി ആധുനിക കൈത്തറി ഉത്‌പാദനവുമായി ബന്ധപ്പെടുത്താൻ സർക്കാർ ശ്രമിച്ചുകൊണ്ടിരുന്ന കാലഘട്ടമായിരുന്നു അത്. സഹാകരണസംഘങ്ങളിൽ രാഷ്‌ട്രീയ ഇടപെടലുകൾ സർവസാധാരണമായിരുന്നു. എവിടെയോ എന്തോ തകരാറ്. യന്ത്രത്തറികളുടെ വിൽപ്പനയിലും വിതരണത്തിലും സർക്കാർ അഴിമതി കണ്ടെത്തി. ദാസിന്റെ ഫാക്‌ടറിയിലല്ലായിരുന്നു പ്രശ്‌നം. പക്ഷേ, ഈ വിൽപ്പന നടക്കുന്ന കാലഘട്ടത്തിൽ യന്ത്രത്തറിഫാക്‌ടറിയിലെ അലോട്ട്‌മെന്റ് ഓർഡറുകൾ ഒപ്പിടാൻ ദാസിനെയായിരുന്നു ചുമതലപ്പെടുത്തിയിരുന്നത്. മനഃപൂർവമാണോ അല്ലയോ എന്ന് ദാസിനറിഞ്ഞുകൂടാ. പക്ഷേ, സർക്കാരിന്റെ രഹസ്യാന്വേഷണ വിഭാഗം ദാസിനെ അറസ്‌റ്റു ചെയ്‌തു. കുറ്റക്കാരൻ ദാസാണെന്ന് കടലാസിലെ ഒപ്പിന്റെ വെളിച്ചത്തിൽ തീർച്ചപ്പെടുത്തി. ജാമ്യം കിട്ടി പുറത്തുവന്നപ്പോൾ ദാസ് പറഞ്ഞുഃ\nബാബുജി, ഞാൻ സത്യമായി അറിഞ്ഞതല്ലെങ്കിലും ഇതിന്റെ ചുമതല ഞാനെടുക്കുന്നു. കമ്പനി കേസ് നടത്തി തോൽക്കുകയാണെങ്കിൽ ഞാൻ ജയിലിൽ പോയ്‌ക്കൊളളാം. കമ്പനിക്ക് പേരുദോഷം വരരുത്.\nബിർളാകുടുംബത്തിന്റെ അകന്ന ബന്ധുവായ ഒരു മാർവാഡി ചെറുപ്പക്കാരനായിരുന്നു ദാസിന്റെ മേലുദ്യോഗസ്ഥൻ. എല്ലാ മാർവാഡി ആൾക്കാരേയും പ്രായവ്യത്യാസമെന്യേ ദാസ് ബാബുജി എന്നാണ് വിളിച്ചിരുന്നത്.\nയു ഗോ അഹെഡ്.\nഹൈക്കോടതിയിൽ മൂന്നു വർഷം കേസ് നടന്നു. സർക്കാർ തോറ്റു. ദാസിന്റെ അഗ്നിപരീക്ഷ സഫലമായി. ദാസ് മാർവാഡി-ഇന്നർസർക്കിളിലെ ഒരു അംഗമായി ദാസിനോട് ബാബുജിമാർ മാർവാഡി ഭാഷയിൽ സംസാരിച്ചു. ദാസിനെ അവർ ദാസ് ബാബു എന്നു വിളിച്ചു.\nദാസിനു സന്തോഷമായി. വലിയ വീട്. പല കാര്യങ്ങൾക്കായി ബോംബേയ്‌ക്കും ഡൽഹിക്കും പറക്കാം. ബിർള ഗ്രൂപ്പിലെ ഉന്നതൻമാരുമായി സമ്പർക്കം. മലയാളികളും തെക്കേ ഇന്ത്യക്കാരുമായ എല്ലാ മേഖലകളിലേയും ഉന്നതവ്യക്തികൾ ബിർളാഗ്രൂപ്പുമായി സമ്പർക്കം പുലർത്തുമ്പോൾ ദാസ് ഇടനിലക്കാരനായി.\nമെല്ലെ ദാസ് ചെറിയ തോതിലുളള പബ്ലിക്ക് റിലേഷൻസ് തുടങ്ങി. അക്കാലത്താണ് ദാസിനെപ്പോലും അത്ഭുതപ്പെടുത്തിയ, ദാസ് ബാബുവിനോടും അമ്പിയോടും പറഞ്ഞ സംഭവമുണ്ടായത്.\nകൊറിയയിലെ ഒരു വലിയ കമ്പനിയുമായി ചേർന്ന് ഒരു കൂട്ടു പ്രോജക്‌ട് തുടങ്ങാനുളള പദ്ധതി. കൊറിയൻ കമ്പനിയുടെ പ്രതിനിധി, കഷ്‌ടിച്ച് മാത്രം ഇംഗ്ലീഷ് പറയുന്ന ഒരു ചെറുപ്പക്കാരൻ, ബോംബെയിലെത്തി. അയാൾ രഹസ്യമായി വേറെ രണ്ടു കമ്പനികളുമായും ഇതേ കൂട്ടു പ്രോജക്‌ടിനെക്കുറിച്ച് സംസാരിക്കുന്നുണ്ടെന്ന് വിവരം കിട്ടി. അവരെ വെട്ടിച്ച് കൂട്ടു പ്രോജക്‌ടിന്റെ എഗ്രിമെന്റ് ഉടൻതന്നെ ശരിയാക്കാനായി ദാസിനെ നിയോഗിച്ചു.\nദാസ് കൊറിയക്കാരനെ ഇടവും വലവും വിടാതെ സേവിച്ചു. വാചകമടിച്ചു. പുകഴ്‌ത്തി.\nഅവസാനം അയാൾ സമ്മതിച്ചു.\nശരി നിങ്ങളുമായിതന്നെ കൂട്ടു പ്രോജക്‌ട്.\nജൂഹുവിലെ ഒരു പഞ്ചനക്ഷത്ര ഹോട്ടലിൽ ആയിരുന്നു കൊറിയക്കാരൻ താമസിച്ചിരുന്നത്. അയാൾ എഗ്രിമെന്റിന്റെ ആദ്യപകർപ്പ് സസൂക്ഷ്‌മം പരിശോധിച്ചു. പെൻസിൽ കൊണ്ടു ചെറിയ തിരുത്തലുകൾ ചെയ്‌തു. എന്നിട്ട് അത് ദാസിനെ ഏൽപ്പിച്ചു പറഞ്ഞു.\nനാളെ രാവിലെ ഇതിന്റെ നല്ല പകർപ്പ് കൊണ്ടുവരൂ, ഞാനൊപ്പിടാം.\nമിസ്‌റ്റർ ദാസ്. എനിക്ക് ഇന്ന് ഒരു പെൺകുട്ടിയെ വേണം. ഇന്ത്യൻ പെൺകുട്ടി.\nദാസ് തരിച്ചിരുന്നു പോയി.\nഒക്കുകയില്ല എന്നു പറഞ്ഞാൽ തീർച്ചയായും കൊറിയക്കാരൻ എഗ്രിമെന്റ് കീറിക്കളയും. തന്റെ മിടുക്കില്ലായ്‌മയെക്കുറിച്ച് തീർച്ചയായും ഓഫീസിൽ പ്രതികരണമുണ്ടാകും.\nദാസ് എന്തും വരട്ടെയെന്നു കരുതി ‘ശരി സർ’ എന്നു പറഞ്ഞ് പുറത്തിറങ്ങി.\nകണ്ണടച്ച് ഈശ്വരനെ പ്രാർത്ഥിച്ചു.\nജീവിക്കാൻ വേണ്ടി ഇപ്പണിയും ചെയ്യേണ്ടിവരുന്നതിൽ ദാസിന് വല്ലാത്ത ദുഃഖം തോന്നി.\nകൈയിൽ എഗ്രിമെന്റ്. ഹോട്ടൽ മുറിയിൽ കൊറിയക്കാരൻ.\nദാസ് ഓർമ്മയിൽ വന്ന ദൈവങ്ങളെയെല്ലാം പ്രാർത്ഥിച്ചു. ഒരു വഴി കാട്ടാൻ.\nപെട്ടെന്ന് മനസ്സിൽ ഒരു സുഹൃത്തിന്റെ രൂപം തെളിഞ്ഞു. ഹൈക്കോടതിയിൽ പരിചയപ്പെട്ട ഒരു സ്‌നേഹിതൻ. ബോംബെ മുഴുവൻ കൈവെളളയിലാണെന്ന് വീമ്പടിച്ചിരുന്ന ഒരു പബ്ലിക്‌റിലേഷൻസ് എക്‌സ്‌പെർട്ട്. അയാളുടെ ടെലിഫോൺ നമ്പർ ഡയറിയിലുണ്ടായിരുന്നു. സ്‌നേഹിതനെ വിളിച്ചു വിവരം പറഞ്ഞു. സ്‌നേഹിതന് ഒരു തമാശയായിരുന്നു.\nഇത്രേയൊളേളാ? ഇപ്പോ മണിയെത്രയായി?\nഎന്നാൽ നീ എട്ടര മണിക്ക് അയാളെയുംകൂട്ടി ദാ, ഈ അഡ്രസ്സിൽ ചെല്ല്. എല്ലാം റെഡി. ബില്ല് നാളെ ഞാനയയ്‌ക്കാം.\nബെസ്‌റ്റ് ഓഫ് ലക്ക്. കൊറിയക്കാരൻ കുളിച്ച് മിടുക്കനായി കാത്തിരിക്കുകയായിരുന്നു. അയാളെയും കൂട്ടി സ്‌നേഹിതൻ പറഞ്ഞ അഡ്രസ്സിൽ ചെന്നു. ബോംബെയിലെ ഏറ്റവും ഉന്നതൻമാർ താമസിക്കുന്ന ഏരിയായിലെ ഒരു കൂറ്റൻ അപ്പാർട്ട്‌മെന്റ് ഹൗസ്. ഇടയ്‌ക്ക് അല്‌പം ഭയം തോന്നി. സ്‌നേഹിതൻ കബളിപ്പിച്ചതായിരിക്കുമോ? ഏതായാലും ധൈര്യമായി ഫ്ലാറ്റ് നമ്പറും ഫ്ലോറും ഒന്നുകൂടി പരിശോധിച്ച് കോളിംഗ് ബെൽ അമർത്തി.\nഒരു തരത്തിലും ഇത്തരം പരിപാടികളുമായി ബന്ധപ്പെട്ടിരിക്കാമെന്ന് സംശയംപോലും ഉണ്ടാകാത്ത തരത്തിൽ ആധുനിക വേഷവിധാനങ്ങളോടെ ഒരു കുലീനയായ യുവതി ചിരിച്ചുകൊണ്ട് അവരെ സ്വാഗതം ചെയ്‌തു.\nകൊറിയക്കാരനു സന്തോഷമായി. യുവതി സ്‌കോച്ചിന്റെ കുപ്പി മെല്ലെ തുറക്കുമ്പോൾ ദാസ് യാത്ര ചോദിച്ചു. കൊറിയക്കാരൻ പറഞ്ഞുഃ\nവേണ്ട മിസ്‌റ്റർ ദാസ്. ഒരു ഡ്രിങ്ക്‌സ് കഴിച്ചിട്ട് പോകൂ.\nദാസ് നന്ദി പറഞ്ഞു.\nഞങ്ങളുടെ കമ്പനിയിൽ മദ്യം നിഷിദ്ധമാണ്.\nകൊറിയക്കാരൻ വീണ്ടും നിർബന്ധിച്ചു.\nഎങ്കിൽ ഒരു കമ്പനിക്ക്. ഈ മാഡം പറയുന്നത് എനിക്ക് മനസിലായില്ലെങ്കിലോ. ഒന്ന് ട്രാൻസലേറ്റു ചെയ്യാൻ.\nദാസ് അതു കേൾക്കാത്ത മട്ടിൽ ഗുഡ്‌നൈറ്റ് പറഞ്ഞ് സ്ഥലം വിട്ടു.\nഅടുത്ത ദിവസം രാവിലെ ജൂഹുവിലെ ഹോട്ടൽ മുറിയിൽ എഗ്രിമെന്റുമായിച്ചെന്ന ദാസിനെ കൊറിയക്കാരൻ സസന്തോഷം സ്വീകരിച്ചു. എഗ്രിമെന്റ് വാങ്ങി. പക്ഷേ, അയാൾ ഒപ്പിട്ടില്ല.\nഞാനിത് കൊറിയയിലേക്ക് കൊണ്ടുപോകുകയാണ്. രണ്ടാഴ്‌ച കഴിഞ്ഞ് ഒപ്പിടാം.\nകൊറിയക്കാരൻ എഴുന്നേറ്റ് ദാസിന്റെ തോളിൽ തട്ടി ചോദിച്ചുഃ\nനിങ്ങൾക്ക് തീർച്ചയുണ്ടോ ആ യുവതി ക്ലീനായിരുന്നുവെന്ന്. നമുക്കു നോക്കാം. രണ്ടാഴ്‌ചയല്ലേ ഉളളൂ.\nരണ്ടാഴ്‌ചയ്‌ക്കുശേഷം എഗ്രിമെന്റ് ഒപ്പിട്ടു കിട്ടി. അതു പബ്ലിക്ക് റിലേഷൻസിന്റെ മിടുക്കാണോ അതോ ദാസ് ആ രണ്ടാഴ്‌ചക്കുളളിൽ മുടങ്ങാതെ മാവേലിക്കരയിലും പരിസരങ്ങളിലുമുളള എല്ലാ ദേവീദേവൻമാരേയും പ്രാർത്ഥിച്ചതിന്റെ ഫലമാണോ എന്ന് ഇന്നും തീർച്ചയില്ല.\nദാസിന് അതിനുശേഷമാണ് കൽക്കട്ടയിലെ ഹെഡ് ഓഫീസിലേക്ക് സ്ഥലംമാറ്റം കിട്ടിയത്.\nകഥ കേട്ടു കഴിഞ്ഞപ്പോൾ ബാബുവും അമ്പിയും തീർത്തു പറഞ്ഞു. അങ്കിൾ നമ്മുടെ കമ്പനിയുടെ ചെയർമാനാകണം. അങ്കിളിന് പബ്ലിക്ക് റിലേഷൻസ് മാത്രമല്ല, ദൈവാനുഗ്രഹവും ഉണ്ട്.\nചായ കുടിച്ചുകൊണ്ടിരിക്കുമ്പോൾ ദാസ് സമ്മതിച്ചു.\nഎനിക്കും ഒരു വാശി. ഈ ബിർളായ്‌ക്ക് സാധിക്കാത്തത് നമുക്കിവിടെ സാധിക്കണം. ബിർള തോറ്റോടിയേടത്ത് നമുക്കൊരു നല്ല വ്യവസായം സ്ഥാപിച്ച് വളർത്തണം. അയാം വിത്ത് യൂ.


രാഹുലിനെ നേരിടാനുള്ള ചങ്കൂറ്റമുണ്ട് സുനീറിന് -സഹോദരൻ റഹീം | saudi-saudi news-gulf news | Madhyamam\nHomechevron_rightGulfchevron_rightSaudi Arabiachevron_rightരാഹുലിനെ നേരിടാനുള്ള...\ndate_range 1 April 2019 1:55 AM GMT\nരാഹുലിനെ നേരിടാനുള്ള ചങ്കൂറ്റമുണ്ട് സുനീറിന് -സഹോദരൻ റഹീം\nജിദ്ദ: രാഹുൽ ഗാന്ധി വന്നതുകൊണ്ടൊന്നും എതിർ സ്ഥാനാർഥി പി.പി സുനീറിന് ഒരു പതർച്ചയും പ്രതീക്ഷിക്കേണ്ടതില്ല െന്ന് സഹോദരൻ പി.പി റഹീം. നിശ്ചയ ദാർഢ്യത്തിെൻറയും ചങ്കൂറ്റത്തിെൻറയും കാര്യത്തിൽ അനുജനെ കുറിച്ച് ശുഭാപ് തിയാണുള്ളത്. മികച്ച പോരാളിയാവും സുനീർ.\nരാഷ്ട്രീയമായി ആഴത്തിൽ വേരോട്ടമുള്ള കുടുംബത്തിൽ നിന്നുള്ളവരാ ണ് ഞങ്ങളെന്ന് സി.പി.െഎയുടെ പ്രവാസി സംഘടനയായ ന്യൂ ഏജിെൻറ സൗദിയിലെ നേതാവു കൂടിയായ റഹീം പറഞ്ഞു. അതുകൊണ്ട് തന്നെ രാഹുലിെൻറ എതിർ സ്ഥാനാർഥിത്വം തങ്ങളുടെ കുടുംബത്തിൽ വലിയ കുലുക്കമൊന്നുമുണ്ടാക്കില്ല. അടിയുറച്ച കമ്യൂണിസ്റ്റ് പാർട്ടിയുടെ പാരമ്പര്യമുള്ള തറവാടാണ് ഞങ്ങളുടേത്. വീട്ടിലെ സ്ത്രീകളടക്കം രാഷ്ട്രീയ പ്രബുദ്ധതയുള്ളവരാണ്. പാർട്ടിയിലെ ഉയർന്ന നേതാക്കളുടെ സഹവാസമുള്ള വീട്ടിൽ വളർന്നവരാണ് ഞങ്ങൾ. എ.കെ.ജിയും കെ.എ കേരളീയനും അച്യുതമേനോനുമൊക്കെ നേരിട്ട് ബന്ധമുള്ള വീട്.\nഅക്കാലത്ത് കമ്യൂണിസ്റ്റ് നേതാക്കൾക്ക് ഒളിത്താവളമടക്കം ഒരുക്കിയ കുടുംബ പശ്ചാത്തലം. പ്രപിതാക്കളടക്കം രാഷ്ട്രീയമണ്ഡലത്തിന് മികച്ച സംഭാവനകൾ നൽകിയവരാണ്. ചാഞ്ചല്യമില്ലാത്ത കമ്യൂണിസ്റ്റ് കുടുംബം. പൊന്നാനി മാറഞ്ചേരിയിലെ പനിയ്ക്കവീട് സമ്പൂർണ രാഷ്ട്രീയക്കാരുടേതാണ്. അതിനാൽ തന്നെ സുനീർ രാഷ്ട്രീയമായ നിശ്ചയദാർഢ്യമുള്ളയാളാണ്. വിദ്യാർഥി രാഷ്ട്രീയം മുതൽ കടുത്ത അനുഭവങ്ങൾ നേരിട്ടിട്ടുണ്ട്. കേരളവർമ കോളജിൽ എസ്.എഫ്.െഎയുടെ കൊച്ചനിയൻ കെ. എസ്.യുക്കാരുടെ കുത്തേറ്റ് പിടഞ്ഞു മരിച്ചത് സുനീറിെൻറ മടിയിൽ കിടന്നായിരുന്നു. ആ ഘട്ടങ്ങളെയൊക്കെ ധീരമായി നേരിട്ട അനുഭവമുണ്ട്. ബനാത്ത്വാല, ഇ. അഹമ്മദ് തുടങ്ങിയവർക്കെതിരെ നേരത്തെ മത്സരിച്ച പരിചയമുണ്ട്. കോൺഗ്രസിെൻറ പ്രമുഖർ തന്നെ വയനാട്ടിൽ എതിരാളിയായി വരുമെന്ന് പ്രതീക്ഷിച്ചിരുന്നു. അവർക്കിടയിലെ ഗ്രൂപിസം അനുകൂല ഘടകമാവുമെന്നും പ്രതീക്ഷിച്ചിരുന്നു. പക്ഷെ രാഹുൽ വരുമെന്ന് ഒരിക്കലും പ്രതീക്ഷിച്ചില്ല.\nരാഹുലിെൻറ വയനാട്ടിലെ മത്സരം വലിയ വിരോധാഭാസമാണ്. ബി.ജെ.പിക്കെതിരെ ദേശീയ തലത്തിൽ ഒരുമിച്ച് നിൽക്കുമെന്ന് പറയുന്നയാൾ തന്നെ ഇടതുപക്ഷത്തിന് സ്വാധീനമുള്ള കേരളത്തിൽ വന്ന് നേരിേട്ടറ്റുമുട്ടുന്നത് പക്വതക്കുറവാണ്. കേരളത്തിലെ കോൺഗ്രസ് തറ ഗ്രൂപിസത്തിെൻറ ഭാഗമാണ് ഇൗ തീരുമാനം. വലിയ വിഢിത്തമായി ഇതിനെ ചരിത്രം രേഖപ്പെടുത്തും. സ്കൂൾ അധ്യാപകനായിരുന്ന പി. പി അബൂബക്കറിെൻറയും പി. എൻ അയിഷബിയുടെയും രണ്ടാമത്തെ മകനാണ് സുനീർ. മൂത്തയാളാണ് റഹീം. ഷക്കീല, ഷാഹിറ എന്നീ രണ്ട് സഹോദരിമാരുണ്ട്. ഒരു സഹോദരി സോഫിയ മരിച്ചുപോയി. സുനീറിെൻറ ഭാര്യ ഷാഹിന അധ്യാപികയാണ്. റിയാന (എം.ബി.ബി.എസ് വിദ്യാർഥിനി, ലിയാന, സഞ്ജിത്ത് എന്നിവർ മക്കളാണ്. ഇടതു സ്ഥാനാർഥികളുടെ വിജയത്തിന് വേണ്ടി പ്രവാസ ലോകത്ത് നിന്ന് പ്രവർത്തിക്കുകയാണ് റഹീം. ജിദ്ദയിലാണ് ജോലി ചെയ്യുന്നത്.


Revealed: New 2018 Maruti Suzuki Swift booking, launch detailsAnweshanam\n2018 മാരുതി സ്വിഫ്റ്റിന്റെ ബുക്കിംഗ് ഡീലര്‍ഷിപ്പുകള് ആരംഭിച്ചു...\n2018 മാരുതി സ്വിഫ്റ്റിന്റെ ബുക്കിംഗ് ഡീലര്‍ഷിപ്പുകള് ആരംഭിച്ചു\nSreehari | Saturday, January 6, 2018 4:04 PM IST\n2018 മാരുതി സ്വിഫ്റ്റിന്റെ ബുക്കിംഗ് അനൗദ്യോഗികമായി ആരംഭിച്ചു. പ്രധാന നഗരങ്ങളിലുള്ള ചില മാരുതി ഡീലര്‍ഷിപ്പുകള് മൂന്നാം തലമുറ മാരുതി സ്വിഫ്റ്റിന് മേല് ബുക്കിംഗ് സ്വീകരിച്ചു തുടങ്ങി.\nഅതേസമയം പുതുതലമുറ സ്വിഫ്റ്റിന്റെ ബുക്കിംഗ് വിവരങ്ങള് സംബന്ധിച്ചുള്ള മാരുതിയുടെ ഔദ്യോഗിക പ്രസ്താവന ഇതുവരെയും വന്നിട്ടില്ല. വരും ആഴ്ചകളില് തന്നെ പുത്തന് സ്വിഫ്റ്റുമായി ബന്ധപ്പെട്ട വിവരങ്ങള് മാരുതി ലഭ്യമാക്കുമെന്നാണ് റിപ്പോര്‍ട്ട്. 11,000 രൂപ നല്‍കി പുതിയ സ്വിഫ്റ്റ് ഇപ്പോള് ബുക്ക് ചെയ്യാവുന്നതാണ്. ഔദ്യോഗിക ബുക്കിങ് ഈ മാസം അവസാനത്തോടെ ആരംഭിക്കും. മുന്‍തലമുറ സ്വിഫ്റ്റിന്റെ നിര്‍മാണം ഇതിനോടകം കമ്പനി അവസാനിപ്പിച്ചിട്ടുണ്ട്.\nസുസുക്കിയുടെ ഹാര്‍ടെക്റ്റ് പ്ലാറ്റ്ഫോമിലാണ് പുതുതലമുറ സ്വിഫ്റ്റിന്റെയും നിര്‍മാണം. ഈ ലൈറ്റ് വെയ്റ്റ് പ്ലാറ്റ്ഫോം വഴി വാഹനത്തിന്റെ ഭാരം ഏകദേശം 100 കിലോഗ്രാം കുറയ്ക്കാന് സാധിക്കും. നേരത്തെയുള്ളതിനെക്കാള് 20 എംഎം വീല്‍ബേസ് കൂടുതലുണ്ട് സ്വിഫ്റ്റിന്. ഇതുവഴി അകത്തളത്തില് കൂടുതല് സ്പേസ് ലഭിക്കും. 1.2 ലിറ്റര് പെട്രോള് എന്‍ജിനും 1.3 ലീറ്റര് ഡീസല് എന്‍ജിനും പുതിയ സ്വിഫ്റ്റിലുണ്ടാകും. 1.0 ലിറ്റര് ബൂസ്റ്റര്‍ജെറ്റ് പെട്രോള് എന്‍ജിനിലും 2018 സ്വിഫ്റ്റ് ലഭ്യമാകും. 5.50 ലക്ഷം രൂപ മുതല് 8.50 ലക്ഷം വരെയാകും പുതിയ സ്വിഫ്റ്റിന്റെ വിപണി വില.\nരൂപത്തില് വാഹനത്തിന്റെ മുന്‍വശത്താണ് പ്രധാനമായും മാറ്റങ്ങള്. ക്രോം ഗാര്‍ണിഷിങ്ങോടു കൂടിയ ഹെക്സഗണല് ഫ്ലോട്ടിങ് ഗ്രില്ല്, പുതിയ ഹെഡ് ലാമ്ബ്-ഫോഗ് ലാമ്ബ് എന്നിവ മുന്‍ഭാഗത്തെ രൂപം അകെമൊത്തം മാറ്റും. ഫ്ലോട്ടിങ് റൂഫ് വാഹനത്തിന് ക്ലാസിക് സ്റ്റൈല് നല്‍കുന്നു. പുതിയ ടെയില് ലാപും ഗ്ലാസുമാണ് പിന്‍ഭാഗത്ത്. പുതുക്കിപ്പണിത ഡാഷ്ബോര്‍ഡ്, ത്രീ സ്പോക്ക് സ്റ്റിയറിങ് വീല്, ഇന്‍സ്ട്രുമെന്റ് പാനല് സെന്റര് കണ്‍സോള്, ഇന്‍ഫോടെയ്ന്‍മെന്റ് സിസ്റ്റം എന്നിവ അകത്തളത്തിന് പുതുമയേകും.\nനീളത്തിലും വീതിയിലും പഴയ മോഡലിനെക്കാള് അല്‍പം മുന്നിലാണ് പുതിയ സ്വിഫ്റ്റ്. 3840 എംഎം നീളം, 1695 എംഎം വീതി, 1525 എംഎം ഉയരവും വാഹനത്തിനുണ്ട്. പെട്രോളില് 21 കിലോമീറ്ററും ഡീസലില് 26 കിലോമീറ്ററും ഇന്ധനക്ഷമത ലഭിക്കുമെന്നാണ് സൂചന. പുതിയ പതിപ്പിന് ശേഷം സ്വിഫ്റ്റിന്റെ ഹൈബ്രിഡ് പതിപ്പും അധികം വൈകാതെ ഇന്ത്യയിലെത്തും. 32 കിലോമീറ്ററോളം ഇന്ധനക്ഷമത ലഭിക്കുന്നതാകും ഹൈബ്രിഡ് സ്വിഫ്റ്റ്.


Evening Kerala News അപകടത്തില് പെട്ടവരെ രക്ഷിക്കാന് ശ്രമിക്കാതെ ഫോട്ടോയെടുക്കുന്നുവെന്നാരോപിച്ചു മാതൃഭൂമി ഫോട്ടോഗ്രാഫര്‍ക്കുനേരെ എം.എല്.എയുടെ കൈയേറ്റ ശ്രമം Latest Kerala News / Malayalam News Portal\nഅപകടത്തില് പെട്ടവരെ രക്ഷിക്കാന് ശ്രമിക്കാതെ ഫോട്ടോയെടുക്കുന്നുവെന്നാരോപിച്ചു മാതൃഭൂമി ഫോട്ടോഗ്രാഫര്‍ക്കുനേരെ എം.എല്.എയുടെ കൈയേറ്റ ശ്രമം\nകൽപറ്റ : അപകടത്തില് പെട്ടവരെ രക്ഷിക്കാന് ശ്രമിക്കാതെ ഫോട്ടോയെടുക്കുന്നുവെന്നാരോപിച്ചു മാതൃഭൂമി ഫോട്ടോഗ്രാഫര്‍ക്കുനേരെ എം.എല്.എയുടെ കൈയേറ്റ ശ്രമം,മാതൃഭൂമി ഫോട്ടോഗ്രാഫര് പി. ജയേഷിനു നേരെയായിരുന്നു സി.കെ. ശശീന്ദ്രന് എം.എല്.എയുടെ കൈയേറ്റ ശ്രമം.മന്ത്രിസഭാ വാര്‍ഷികവുമായി ബന്ധപ്പെട്ട പരിപാടി നടക്കുന്ന എസ്.കെ.എം.ജെ. സ്‌കൂളിനു മുന്നിലായിരുന്നു അപകടം. ഇതിന്റെ ദൃശ്യങ്ങള് പകര്‍ത്തുകയായിരുന്നു ജയേഷും മറ്റു മാധ്യമപ്രവര്‍ത്തകരും. അതിനിടയ്ക്കാണ് സ്ഥലത്തെത്തിയ എം.എല്.എ. ജയേഷിനുനേരെ തട്ടിക്കയറിയത്.രക്ഷിക്കാന് തടിച്ചുകൂടിയവരില് ചിലര് ശ്രമിക്കുന്നുണ്ടെന്നും ജോലിയുടെ ഭാഗമായി അത് ചിത്രീകരിക്കുകയാണെന്ന് ജയേഷും മറുപടി പറഞ്ഞു. ഇതോടെ വീണ്ടും മോശമായിസംസാരിച്ച എം.എല്.എ പിന്തിരിഞ്ഞെങ്കിലും അല്പനേരത്തിനുശേഷം വീണ്ടും കൈയ്യേറ്റം ചെയ്യാനോങ്ങി കുതിച്ചെത്തുകയായിരുന്നു. മറ്റു മാധ്യമപ്രവര്‍ത്തകരും നാട്ടുകാരും ചേര്‍ന്നാണ് എം.എല്.എ.യെ തടഞ്ഞത്.\nPrevious Post: കോഴിക്കോട് വീണ്ടും മണ്ണിടിഞ്ഞ് അപകടം:രണ്ടു അന്യസംസ്ഥാന തൊഴിലാളികൾക്ക് പരിക്ക്\nNext Post: ലാലേട്ടൻ വിളിച്ചാൽ എങ്ങനെ വരാതിരിക്കാൻ പറ്റും ;സൂര്യ


മുരളി സോണിയാഗാന്ധിയെ കാണും | Muralidharan to meet Sonia today - Malayalam Oneindia\nമുരളി സോണിയാഗാന്ധിയെ കാണും\nUpdated: Tue, Jan 29, 2013, 16:27 [IST]\nദില്ലി: കെപിസിസി പ്രസിഡന്റ് കെ. മുരളീധരന് ഒക്ടോബര് ആറ് തിങ്കളാഴ്ച കോണ്‍ഗ്രസ് അധ്യക്ഷ സോണിയാഗാന്ധിയുമായി കൂടിക്കാഴ്ച നടത്തും.\nനേതൃമാറ്റം സംബന്ധിച്ച പ്രശ്നം മുരളീധരന് സോണിയാഗാന്ധിയെ അറിയിക്കും. മാറാട് ഒത്തുതീര്‍പ്പ് സംബന്ധിച്ച് അന്തിമതീരുമാനമെടുക്കും മുമ്പ് മുഖ്യമന്ത്രി എ.കെ. ആന്റണി തന്നെ അറിയിച്ചില്ലെന്ന് മുരളീധരന് പറഞ്ഞു. ഇക്കാര്യവും സോണിയാഗാന്ധിയുടെ ശ്രദ്ധയില്‍പ്പെടുത്തുമെന്നും മുരളീധരന് ചൂണ്ടിക്കാട്ടി.\nമുരളീധരന് കഴിഞ്ഞ ദിവസം കോണ്‍ഗ്രസ് അച്ചടക്കസമിതി അധ്യക്ഷന് എല്.പി. സാഹിയുമായും കൂടിക്കാഴ്ച നടത്തിയിരുന്നു. കേരളത്തിലെ പ്രശ്നങ്ങളെക്കുറിച്ചുള്ള തന്റെ അഭിപ്രായങ്ങള് മുരളീധരന് സാഹിയെ അറിയിച്ചു. പിന്നീട് അച്ചടക്കസമിതി അംഗം ആര്.കെ. ധവാനുമായും മുരളീധരന് കൂടിക്കാഴ്ച നടത്തി.\nmalayalam news aicc president kpcc president alexa


ഉപതിരഞ്ഞെടുപ്പിൽ കോന്നിയിലെ യുഡിഎഫ് സ്ഥാനാർത്ഥിയുടെ പരാജയം : പ്രതികരണവുമായി അടൂര് പ്രകാശ് | UDf|Congress|konni-|dcc|adoor prakash|adoor prakash m.p|KERALA BY ELECTION 2019\nഉപതിരഞ്ഞെടുപ്പിൽ കോന്നിയിലെ യുഡിഎഫ് സ്ഥാനാർത്ഥിയുടെ പരാജയം : പ്രതികരണവുമായി അടൂര് പ്രകാശ്\nതിരുവനന്തപുരം : കോന്നിയിലെ യുഡിഎഫ് സ്ഥാനാർത്ഥിയുടെ പരാജയത്തിൽ പ്രതികരണവുമായിഅടൂര് പ്രകാശ് എം.പി. പത്തനംതിട്ട ഡിസിസിക്കുണ്ടായ വീഴ്ചയാണ് കോന്നിയിലെ പരാജയത്തിന്റെ പ്രധാന കാരണമെന്നു അദ്ദേഹം വിമർശിച്ചു.\nമതവും ജാതിയും മറ്റ ഘടകങ്ങളൊന്നും പരിഗണിക്കാതെയാണ് താന് റോബിന് പീറ്ററുടെ പേര് നിര്‍ദേശിച്ചത്. എന്നാല് പാര്‍ട്ടി പിന്നീട് മോഹന് രാജിനെ നിര്‍ത്താന് തീരുമാനിച്ചപ്പോള് ഞാന് അത് പൂര്‍ണ്ണമായി അംഗീകരിച്ചു. കോന്നിയിലെ തോല്‍വിയെ കുറിച്ച് കെപിസിസി ഗൗരവമായി പഠിക്കുകയും നടപടിയെടുക്കുകയും വേണം. ഇല്ലെങ്കില് പത്തനംതിട്ടയില് പാര്‍ട്ടിക്ക് കനത്ത തിരിച്ചടി ആവര്‍ത്തിക്കും. താന് തിരഞ്ഞെടുപ്പ് പ്രചാരണത്തില് നിന്ന് ഒളിച്ചോടിയെന്ന പ്രചാരണം ശരിയല്ല. പ്രചാരണങ്ങളില് പൂര്‍ണ്ണമായും പങ്കാളിയായി. ഒന്നില് നിന്നും ഒളിച്ചോടി പോകുന്ന ആളല്ല താൻ. ഇടതുപക്ഷത്തിന്റെ മണ്ഡലമായിരുന്ന കോന്നി ഞാന് പിടിച്ചെടുത്തതാണ്. ആദ്യം എനിക്ക് 806 വോട്ടിന്റെ ഭൂരിപക്ഷം മാത്രമായിരുന്നു ലഭിച്ചിരുന്നത്. തുടര്‍ന്ന് മണ്ഡല പുനരേകീകരണ ഘട്ടമൊഴിച്ച് ഓരോ തവണയും ഭൂരിപക്ഷം വര്‍ധിപ്പിച്ച് ഇരുപതിനായിരത്തിന് മുകളിലെത്തിക്കാൻ തനിക്ക് കഴിഞ്ഞു. കോന്നിയിലെ ജനങ്ങളെ എനിക്ക് നല്ല പോലെ മനസ്സിലാക്കാനാകും. പാര്‍ട്ടിയും മതവും ജാതിയും നോക്കാതെ തന്നെയാണ് അവര് എന്നെ സ്വീകരിച്ചിരുന്നതെന്നും അദ്ദേഹം വ്യക്തമാക്കി.\nതോല്‍വിയില് വലിയ ഖേദമുണ്ട്. ഡിസിസിക്കാണ് പ്രചാരണത്തിന്റേയും മറ്റും പൂര്‍ണ്ണ ചുമതലയുണ്ടായിരുന്നത്. അവരുടെ പ്രചാരണം ജനങ്ങളിലെത്തിയിട്ടുണ്ടാകില്ല. തോല്‍വി സംബന്ധിച്ച് തനിക്ക് ഒരുപാട് കാര്യങ്ങള് പറയാനുണ്ടെന്നും. പാര്‍ട്ടി ഫോറത്തില് മാത്രമേ ഇക്കാര്യങ്ങള് പറയൂ എന്നും അടൂര് പ്രകാശ് പറഞ്ഞു.\nAlso read : മത്സരിച്ചാല് ജയം ഉറപ്പിക്കാന് അതിമാനുഷന് അല്ല, ശ്രീധരന് പിള്ളയ്ക്ക് കിട്ടിയത് അംഗീകാരം; പ്രതികരണവുമായി കുമ്മനം\n23 വർഷത്തെ ഇടവേളയ്ക്കു ശേഷമാണ് കോന്നിയിൽ ഇടത് മുന്നണി ജയിക്കുന്നത്. യു.ഡി.എഫിന്റെ കുത്തക മണ്ഡലമായ കോന്നിയിൽ ഒൻപതിനായിരത്തി തൊള്ളായിരത്തി അൻപത്തിമൂന്ന് വോട്ടിന്റെ ഭൂരിപക്ഷത്തിനാണ് എൽ ഡി.എഫ് സ്ഥാനാർഥി കെ.യു ജനീഷ് കുമാർ ജയിച്ചത്. അടൂർ പ്രകാശ് തുടർച്ചയായി ജയിക്കുകയും 2016ൽ 20,748 വോട്ടിന്റെ ഭൂരിപക്ഷം നേടുകയും ചെയ്ത മണ്ഡലത്തിലാണ് ജനീഷ് കുമാർ ചരിത്രനേട്ടം സ്വന്തമാക്കിയത്.\nUDf Congress konni- dcc adoor prakash adoor prakash m.p KERALA BY ELECTION 2019


Liberian baby Jin Pei will return home on Thursday കരുതലിന്റെ തൂശനില; മലയാളത്തിന്റെ സ്‌നേഹവും ഓണവും നുകര്‍ന്ന് ജിന് പേ\nകുഞ്ഞു ഹൃദയത്തിന് ചികിത്സ തേടിയായിരുന്നു ജിന് പേയും അമ്മയും കേരളത്തിലെത്തിയത്. ചികിത്സ പൂര്‍ത്തിയാക്കി\nമലയാളത്തിന്റെ സ്‌നേഹവും ഓണവും നുകര്‍ന്ന് ജന്മ നാട്ടിലേക്ക് മടങ്ങുകയാണ് ജിന് പേ. പടിഞ്ഞാറന് ആഫ്രിക്കന് രാജ്യമായ ലൈബീരിയയില് നിന്നാണ് ഇവര് കേരളത്തിലെത്തിയത്. അസുഖം മാറി, പൂര്‍ണആരോഗ്യവാനായി വരുന്ന വ്യാഴാഴ്ച ഇവര് നാട്ടിലേക്ക് മടങ്ങും.\nപടിഞ്ഞാറന് ആഫ്രിക്കന് രാജ്യമായ ലൈബീരിയയില് നിന്ന് രണ്ടര വയസുള്ള മകന് ജിന് പേയുമായി ജെന്നെ മാര്‍ച്ച് രണ്ടിനാണ് ഇന്ത്യയിലെത്തിയത്. ജിന്നിന്റെ കുഞ്ഞു ഹൃദയത്തിന് ചികിത്സ തേടിയായിരുന്നു പതിനായിരം കിലോമീറ്റര് താണ്ടിയുള്ള ഈ യാത്ര. എറണാകുളം ലിസി ആശുപത്രിയിലെത്തി അയോട്ടാ പള്‍മണറി വിന്‍ഡോയില് ഉണ്ടായിരുന്ന സുഷിരം ശസ്ത്രക്രിയയിലൂടെ അടയ്ക്കുകയായിരുന്നു.\nശസ്ത്രക്രിയയെ തുടര്‍ന്ന് വളരെ വേഗം ആരോഗ്യനിലയില് പുരോഗതിയുണ്ടായെങ്കിലും ലോക്ക്ഡൗണ് കാരണം ജിന് പേയ്ക്കും അമ്മയ്ക്കും തിരികെ പോകാനായില്ല.\nഏകദേശം ആറുമാസക്കാലത്തെ ആശുപത്രിവാസം കൊണ്ട് പാതി മലയാളികളായി മാറിയ ജിന് പേയും അമ്മ ജെന്നെയുമാണ് ലിസി ആശുപത്രി അധികൃതര് ഒരുക്കിയ ഓണസദ്യ ഉണ്ട് നാട്ടിലേക്ക് മടങ്ങാനൊരുങ്ങുന്നത്. ആശുപത്രി ഡയറക്ടര് ഫാ. പോള് കരേടന്റെ നേതൃത്വത്തിലായിരുന്നു ഓണസദ്യ ഒരുക്കിയത്. ഡോക്ടര്‍മാരും മറ്റു സ്റ്റാഫ് അംഗങ്ങളും ജിന് പേയ്ക്കൊപ്പം സദ്യയുണ്ടു. മലയാളത്തിന്റെ സ്‌നേഹം ആവോളം നുകര്‍ന്ന് ഈ വ്യാഴാഴ്ച ഇവര് മടങ്ങും. കൊച്ചിയില് നിന്ന് മുംബൈയിലെത്തി അവിടെ നിന്ന് ലൈബീരിയയിലേക്ക് തിരിക്കുന്ന രീതിയിലാണ് യാത്ര ക്രമീകരിച്ചിരിക്കുന്നത്.\nStory Highlights – Liberian baby Jin Pei will return home on Thursday\nRead more on: kerala | ONAM


Passenger Vehicles' sales in record high in July 2021 compared to July 2020, but two wheeler segment still in crisis - Malayalam Goodreturns\n» കാര്‍വിപണി കുതിക്കുന്നു; ജൂലായില് സൃഷ്ടിച്ചത് റെക്കോര്‍ഡ് നേട്ടം... പക്ഷേ, ഇരുചക്ര വാഹനങ്ങള് പ്രതിസന്ധിയില്\nPublished: Thursday, August 12, 2021, 20:53 [IST]\nദില്ലി: കൊവിഡ് കാലം മറ്റെല്ലാ മേഖലകളേയും പോലെ വാഹന വിപണിയേയും വലിയ രീതിയില് ബാധിച്ചിരുന്നു. ഒന്നാം തരംഗത്തില് ഉണ്ടായ ദീര്‍ഘമായ സമ്പൂര്‍ണ ലോക്ക്ഡൗണ് പല കമ്പനികളുടേയും നട്ടെല്ലൊടിച്ചിരുന്നു. രണ്ടാം തരംഗത്തില് സമ്പൂര്‍ണ ലോക്ക് ഡൗണ് ഉണ്ടായിലിലെങ്കിലും സംസ്ഥാന അടിസ്ഥാനത്തില് ഏര്‍പ്പെടുത്തിയ ലോക്ക് ഡൗണുകളും വാഹന വിപണിയെ ബാധിച്ചിരുന്നു.\nഎന്നാലിപ്പോള് വാഹന വിപണയില് പ്രകടമാകുന്നത് വന് കുതിച്ചു ചാട്ടമാണ്. ആഗോള തലത്തില് വാഹന നിര്‍മാതാക്കള് മറ്റൊരു പ്രതിസന്ധി നേരിടുന്ന കാലത്ത് തന്നെയാണ് ഈ വളര്‍ച്ച എന്ന് കൂടി ഓര്‍ക്കേണ്ടതുണ്ട്.\nകഴിഞ്ഞ വര്‍ഷവുമായി താരതമ്യം ചെയ്യുമ്പോള് രാജ്യത്തെ യാത്രാ വാഹനങ്ങളുടെ വില്‍പനയില് റെക്കോര്‍ഡ് വര്‍ദ്ധനയാണ് ഉണ്ടായിരിക്കുന്നത്. കൃത്യമായി പറഞ്ഞാല് 45 ശതമാനം! 2020 ജൂലായ് മാസവുമായി താരതമ്യം ചെയ്യുമ്പോള് ആണ് 2021 ജൂലായിലെ കണക്കുകള് അത്ഭുതപ്പെടുത്തുന്നത്.\n2020 ജൂലായ് മാസത്തില് രാജ്യത്ത് മൊറ്റം വില്‍ക്കപ്പെട്ടത് 1,82,779 യൂണിറ്റ് പാസഞ്ചര് വാഹനങ്ങള് ആയിരുന്നു. 2020 ജൂലായില് എത്തിയപ്പോള് അത് 2,64,442 യൂണിറ്റ് വാഹനങ്ങള് ആയി. വാഹന വിപണിയുമായി ന്ധപ്പെട്ട് പ്രവര്‍ത്തിക്കുന്ന എസ്‌ഐഎഎം ( സൊസൈറ്റ് ഓഫ് ഇന്ത്യന് ഓട്ടോമൊബൈല് മാനുഫാക്‌ച്വേഴ്‌സ്) ആണ് ഈ കണക്ക് പുറത്ത് വിട്ടിരിക്കുന്നത്.\nകൊവിഡ് മഹാമാരി ഇന്ത്യയില് സൃഷ്ടിക്കുന്ന പ്രതിസന്ധികള് മാത്രമല്ല വാഹന വിപണിയെ പ്രതികൂലമായി സ്വാധീനിച്ചുകൊണ്ടിരിക്കുന്നത്. അന്താരാഷ്ട്ര തലത്തില് സെമി കണ്ടക്ടര് ക്ഷാമം അതി രൂക്ഷമാണ്. ഇത്തരമൊരു സാഹചര്യം ഉണ്ടാകാനുള്ള കാരണവും കൊവിഡ് തന്നെയാണ് ചിപ്പ് ക്ഷാമം കാരണം പല വാഹന നിര്‍മാതാക്കള്‍ക്കും ഡിമാന്‍ഡിന് അനുസരിച്ച് വാഹനങ്ങള് എത്തിച്ചുനല്‍കാന് കഴിയുന്നില്ല എന്നൊരു യാഥാര്‍ത്ഥ്യവും ഉണ്ട്.\nസെമികണ്ടക്ടര് ക്ഷാമം വാഹന വിലയിലും സ്വാധീനം ചെലുത്തിയിട്ടുണ്ട്. അത് മാത്രമല്ല, മൊത്തത്തിലുള്ള ഉത്പാദന ചെലവിലും വലിയ വര്‍ദ്ധനയാണ് ഇപ്പോള് ഉണ്ടായിക്കൊണ്ടിരിക്കുന്നത്. ഒരേ സമയം തന്നെ സപ്ലൈ ചെയിന് പ്രതിസന്ധികളും ജീവനക്കാരുടെ സുരക്ഷയും പരിപാലിച്ചുകൊണ്ടാണ് വാഹന നിര്‍മാതാക്കള് മുന്നോട്ട് പോകുന്നത് എന്ന് എസ്‌ഐഎഎ ഡയറക്ടര് ജനറല് രാജേഷ് മേനോന് ലൈവ് മിന്റിനോട് വ്യക്തമാക്കുന്നു. ഇതോടൊപ്പം തന്നെ കൊവിഡ് മൂന്നാം തരംഗത്തെ ഉറ്റുനോക്കുകയും ചെയ്യേണ്ടതുണ്ട്.\nനേരത്തെ പറഞ്ഞ കണക്കുകള് ആശ്വാസം പകരുന്നതാണെങ്കിലും ആശങ്കയുണര്‍ത്തുന്ന വേറെ ചില കണക്കുകളും ഉണ്ട്. 2021 ഏപ്രില് മുതല് ജൂലായ് വരെയുള്ള കണക്കെടുത്താല് പാസഞ്ചര് വാഹനങ്ങളുടെ വില്‍പന കണക്കുകള് അത്ര പ്രതീക്ഷ നല്‍കുന്നത്. 2016-2017 കാലഘട്ടത്തില് നടന്ന വില്‍പനയേക്കാള് ഏറെ താഴെയാണിത്. വലിയ തിരിച്ചടി നേരിട്ടിരിക്കുന്നത് ഇരുചക്ര വാഹന വിപണിയാണ്. 2010-2011 കാലഘട്ടത്തേക്കാള് താഴെയാണ് ഇരുചക്ര വാഹനങ്ങളുടെ ഏപ്രില് മുതല് ജൂലായ് വരെയുള്ള വില്‍പന. ഓട്ടോറിക്ഷ പോലുള്ള മുച്ചക്ര വാഹനങ്ങളും അല്‍പം പോലും പ്രതീക്ഷ നല്‍കുന്നില്ല.\nഇരുചക്ര വാഹനങ്ങളുടെ കാര്യത്തില് മറ്റൊരു ആശങ്കയുണ്ട്. 2020 നെ അപേക്ഷിച്ച് 2021 ജൂലായില് നിര്‍മാതാക്കളില് നിന്ന് ഡീലര്‍മാരിലേക്കെത്തിയ ഇരുചക്ര വാഹനങ്ങളുടെ എണ്ണത്തില് രണ്ട് ശതമാനത്തിന്റെ കുറവാണ് ഉണ്ടായിരിക്കുന്നത്. 2020 ജൂലായില് 12,81,354 ഇരുചക്ര വാഹനങ്ങള് ആയിരുന്നു നിര്‍മാതാക്കളില് നിന്ന് ഡീര്‍മാരിലേക്ക് എത്തിയിരുന്നത്. 2021 ല് അത് 12,53,937 ആയി കുറഞ്ഞു.\nമോട്ടോര്‍വില്‍പനയിലും ഇത് പ്രകടമാണ്. 2020 ജൂലായില് 8,88,520 യൂണിറ്റുകള് വിറ്റപ്പോള് 2021 ജൂലായില് വിറ്റത് 8,37,096 യൂണിറ്റുകള് ആയിരുന്നു. വില്‍പനയില് ആറ് ശതമാനത്തിന്റെ ഇടിവാണ് പ്രകടമായത്. എന്നാല് സ്‌കൂട്ടറുകളുടെ വില്‍പനയില് അല്‍പം അശ്വസിക്കാനുള്ള വകയുണ്ട്. കഴിഞ്ഞ വര്‍ഷം ജൂലായില് വിറ്റുപോയത് 3,34,288 യൂണിറ്റുകള് ആയിരുന്നെങ്കില് ഈ വര്‍ഷം അത് 3,66,292 യൂണിറ്റുകള് ആയി ഉയര്‍ന്നു. 10 ശതമാനത്തിന്റെ വര്‍ദ്ധന.\nRead more about: vehicle sales economy വാഹനം\nPassenger Vehicles' sales in record high in July 2021 compared to July 2020, but two wheeler segment still in crisis\nPassenger Vehicles' sales in record high in July 2021 compared to July 2020, but two wheeler segment still in crisis.\nStory first published: Thursday, August 12, 2021, 20:53 [IST]


കങ്കാരുക്കളെ എറിഞ്ഞോടിച്ച് ഇന്ത്യ; ടി-20 ലോകകപ്പില് ഇന്ത്യയ്ക്ക് വിജയത്തുടക്കം - themediasyndicate\nകങ്കാരുക്കളെ എറിഞ്ഞോടിച്ച് ഇന്ത്യ; ടി-20 ലോകകപ്പില് ഇന്ത്യയ്ക്ക് വിജയത്തുടക്കം\nസിഡ്‌നി: വനിതാ ലോകകപ്പ് ടി-20 ക്രിക്കറ്റിലെ ഉദ്ഘാടനമത്സരത്തില് ഇന്ത്യയ്ക്ക് ത്രസിപ്പിക്കുന്ന ജയം. അവസാന ഓവര് വരെ ആവേശം മുറ്റിനിന്ന മത്സരത്തില് 17 റണ്‍സിനാണ് നിലവിലെ ചാമ്പ്യന്‍മാരായ ഓസ്‌ട്രേലിയയ്‌ക്കെതിരായ ഇന്ത്യന് ജയം.\nപൂനം യാദവിന്റെയും ശിഖ പാണ്ഡെയുടേയും മികച്ച ബൗളിംഗാണ് ഇന്ത്യയ്ക്ക് ജയം സമ്മാനിച്ചത്. താരതമ്യേന ദുര്‍ബലമായ സ്‌കോര് പിന്തുടര്‍ന്ന ഓസീസ് ബാറ്റിംഗ് നിരയെ ഇന്ത്യന് ബൗളര്‍മാര് ചുരുട്ടിക്കെട്ടുകയായിരുന്നു. പൂനം നാല് വിക്കറ്റ് വീഴ്ത്തിയപ്പോള് ശിഖ മൂന്ന് വിക്കറ്റ് വീഴ്ത്തി.\nഓസീസ് നിരയില് രണ്ട് പേര് മാത്രമെ രണ്ടക്കം കടന്നുള്ളൂ. ആലീസ ഹീലി 51 റണ്‍സെടുത്തപ്പോള് ആഷ്‌ലി ഗാര്‍ഡ്‌നര് 34 റണ്‍സെടുത്ത് പുറത്തായി. നേരത്തെ ടോസ് നഷ്ടപ്പെട്ട് ആദ്യം ബാറ്റിംഗിനിറങ്ങിയ ഇന്ത്യ നിശ്ചിത ഓവറില് അഞ്ച് വിക്കറ്റ് നഷ്ടത്തില് 132 റണ്‍സാണ് നേടിയത്. 49 റണ്‍സെടുത്ത ദീപ്തി ശര്‍മ്മയാണ് ടോപ് സ്‌കോറര്. ഓപ്പണര് ഷഫാലി വര്‍മ്മ 29 റണ്‍സും ജെമി റോഡിഗ്രസ് 26 റണ്‍സും നേടി പുറത്തായി. ഓസീസിനായി ജെസ് ജോനാസണ് രണ്ട് വിക്കറ്റ് നേടി.\nTags: കങ്കാരുക്കളെ എറിഞ്ഞോടിച്ച് ഇന്ത്യ; ടി-20 ലോകകപ്പില് ഇന്ത്യയ്ക്ക് വിജയത്തുടക്കം\nകോണ്‍ഗ്രസിലെ പ്രതിസന്ധി ഇനിയും നീളാന് സാധ്യത ;രാഹുൽഗാന്ധി ഈയാഴ്ച വിദേശത്തേക്ക്\nചലച്ചിത്രകാരൻമാരെ കേരളത്തിൽ നിശബ്ദരാക്കാനുള്ള ശ്രമം വിലപ്പോകില്ല: തുറന്നടിച്ച് മുഖ്യമന്ത്രി


3 Hours3Minutes 1 Seconds Ago\nലോകത്തില് ഏറ്റവും കൂടുതല് വിതരണം ചെയ്ത വാക്‌സിനാണ് ഓക്‌സ്‌ഫോര്‍ഡിന്റേത്\nകൊവിഡ് ഇനി ഏത് വിധത്തിലാകും മുന്നോട്ട് നീങ്ങുക? ലോകം ഭയക്കുന്ന ഈ ചോദ്യത്തിന് ഉത്തരം നല്‍കുകയാണ് ഓക്‌സ്‌ഫോര്‍ഡ് വാക്‌സിന് സൃഷ്ടിച്ച ശാസ്ത്രജ്ഞ. അവരുടെ ഉത്തരം ലോകത്തിന് പ്രതീക്ഷ നല്‍കുന്നതുമാണ്. കൊവിഡ് കൂടുതല് മാരകമായ വേരിയന്റായി രൂപമാറ്റം വരാനുള്ള സാധ്യത കുറവാണെന്നാണ് വാക്‌സിന് ഉപജ്ഞാതാവായ പ്രൊഫസര് ഡെയിം സാറാ ഗില്‍ബെര്‍ട്ട് വ്യക്തമാക്കുന്നത്. കൂടാതെ ഇത് സാധാരണ ജലദോഷം മാത്രം നല്‍കുന്ന വൈറസായി മാറുകയും ചെയ്യും.\nഇമ്മ്യൂണിറ്റിയെ തകിടം മറിച്ച് രോഗം സൃഷ്ടിക്കുന്ന വൈറസായി തുടരാന് വൈറസിന് ഒരുപാട് വഴികളൊന്നും പോകാനില്ലെന്നാണ് പ്രൊഫസര് സാറാ ഗില്‍ബെര്‍ട്ടിന്റെ വാക്കുകള്. ജനസംഖ്യയില് പ്രചരിച്ച് കഴിഞ്ഞാല് വൈറസുകളുടെ വ്യാപനശേഷി കുറയുന്നതാണ് പതിവ്. അതുകൊണ്ട് തന്നെ സാര്‍സ്-കൊവ്-2 കൂടുതല് വ്യാപിക്കുന്ന വേര്‍ഷന് സൃഷ്ടിക്കുമെന്ന് കരുതാന് കാരണങ്ങളില്ല, അവര് കൂട്ടിച്ചേര്‍ത്തു.\nകൊവിഡ്-19 ഭാവിയില് മറ്റ് കൊറോണാവൈറസുകളെ പോലെ സാധാരണ ജലദോഷം മാത്രമാണ് സൃഷ്ടിക്കുകയെന്നും സാറാ പറഞ്ഞു. വാക്‌സിനെടുക്കാത്ത ഭൂരിഭാഗം കുട്ടികള്‍ക്കും ഏതെങ്കിലും ഘട്ടത്തില് കൊവിഡ് ഇന്‍ഫെക്ഷന് പിടിപെടുമെന്ന് ഇംഗ്ലണ്ടിന്റെ ചീഫ് മെഡിക്കല് ഓഫീസര് പ്രൊഫസര് ക്രിസ് വിറ്റി മുന്നറിയിപ്പ് നല്‍കുന്നതിനിടെയാണ് ശാസ്ത്രജ്ഞയുടെ വാക്കുകള് പുറത്തുവരുന്നത്. പകുതിയോളം ചെറുപ്പക്കാരെയും വൈറസ് പിടികൂടിയെന്നാണ് പ്രൊഫ വിറ്റി വ്യക്തമാക്കുന്നത്.\n'നാല് വ്യത്യസ്ത ഹ്യൂമന് കൊറോണാവൈറസുകള്‍ക്കൊപ്പമാണ് നമ്മള് ജീവിക്കുന്നത്. അതേക്കുറിച്ച് നമ്മള് അധികം ചിന്തിക്കാറില്ല. ഇതുപോലെ സാര്‍സ്-കൊവ്-2വും അതിലൊന്നായി മാറും', റോയല് സൊസൈറ്റി ഓഫ് മെഡിസിന് സെമിനാറില് പ്രൊഫസര് സാറാ വ്യക്തമാക്കി. ആ ഘട്ടത്തിലേക്ക് എത്താന് എത്ര സമയം വേണ്ടിവരുമെന്നും, ഇതിനിടയില് എന്തെല്ലാം നടപടികള് സ്വീകരിക്കേണ്ടി വരുമെന്നതും മാത്രമാണ് ചോദ്യം, അവര് കൂട്ടിച്ചേര്‍ത്തു.\nഓക്‌സ്‌ഫോര്‍ഡ്-ആസ്ട്രാസെനെക കൊവിഡ്-19 വാക്‌സിന് സൃഷ്ടിച്ച ഓക്‌സ്‌ഫോര്‍ഡ് യൂണിവേഴ്‌സിറ്റിയുടെ ജെന്നെര് ഇന്‍സ്റ്റിറ്റ്യൂട്ട് സംഘത്തെ നയിച്ചത് ഈ 59-കാരിയാണ്. ലോകത്തില് ഏറ്റവും കൂടുതല് വിതരണം ചെയ്ത വാക്‌സിനാണ് ഓക്‌സ്‌ഫോര്‍ഡിന്റേത്. എന്നാല് ഭാവിയിലെ മഹാമാരികളെ നേരിടാനുള്ള വൈറസുകള് വികസിപ്പിക്കാന് ആവശ്യത്തിന് ഫണ്ട് ലഭിക്കുന്നില്ലെന്ന് സാറ വെളിപ്പെടുത്തി.